TEC | ഈവനിംഗ് കേരള | Page 7\nYou Are Here: Home » TEC (Page 7)\nജിയോ ഫോണ്2വിനെതിരെ മൊബൈല് അസോസിയേഷന്\nജിയോ ഫോണ്2വിനെതിരെ രൂക്ഷവിമര്‍ശനങ്ങളുമായി ഇന്ത്യന് മൊബൈല് കമ്പനികളുടെ കൂട്ടായ്മയായ ടി.എം.എ (ദി മൊബൈല് അസോസിയേഷന്)രംഗത്ത്. ഇന്ത്യന് വിപണിയിലെ ഫീച്ചര്‍ഫോണ് കമ്പനികളുടെ വിപണി തകര്‍ക്കുക മാത്രമല്ല മെയ്ക്ക് ഇന് ഇന്ത്യ ആശയത്തെ ഇത് അട്ടിമറിക്കുമെന്നും ടി.എം.എ പറയുന്നു.\nഇന്ത്യന് സാങ്കേതിക പുരോഗതിക്ക് വലിയ സംഭാവന നല്‍കുന്നു എന്ന് അവകാശപ്പെടുന്ന ജിയോയുടെ ജിയോ ഫോണ്2ഇന്ത്യന് ഉല്‍പ്പന്നമല്ലെന്ന് ടിഎംഎ പറയുന്നു. നിലവിലുള്ള റിപ്പോര്‍ട്ടുകള് പ്രകാരം ജിയോ ഫോണ്2ചൈനയില് നിന്ന് ഇറക്കുമതി ചെയ്യാനാണ് കമ്പനി തീരുമാനം. കസ്റ്റംസ് നികുതിയില്ലാതെയാണ് ഈ ഇറക്കുമതി.\nഒപ്പം ഇന്ത്യന് മൊബൈല് കമ്പനികളുടെ വിപണി ജിയോ ഫോണ്2തകര്‍ക്കുമെന്നും ടി.എം.എ ആശങ്കപ്പെടുന്നു. ഇന്റല്, ഐടെല്, ജിവി മൊബൈല്, കാര്‍ബണ്, ലാവ, മൈക്രോമാക്‌സ് തുടങ്ങിയ നൂറോളം കമ്പനികളെയാണ് ഇത് ബാധിക്കുക. എന്നാല് അന്താരാഷ്ട്ര കമ്പനികളായ ആപ്പിള്, സാംസങ് ചൈനീസ് ഭീമന്മാരായ ഷവോമി, ഒപ്പോ, വിവോ എന്നീ കമ്പനികള്‍ക്ക് കാര്യമായ പ്രശ്‌നങ്ങള് സൃഷ്ടിക്കില്ല. ഇത് പുതിയ ഇന്ത്യന് നിക്ഷേപകരെ നിരുത്സാഹപ്പെടുത്തുമെന്നും ടി.എം.എ വിലയിരുത്തുന്നു. ഓഗസ്റ്റ് 15നാണ് ജിയോ ഫോണ്2ഇന്ത്യന് വിപണിയില് എത്തുക. 2,999 രൂപയാണ് ഫോണിന്റെ വില.\nഹുവാവെയ് നോവ3വിപണിയില്\nഹുവാവെയ് തങ്ങളുടെ നോവ സീരീസിലെ ഏറ്റവും പുതിയ ഫോണായ നോവ3വിപണിയില് അവതരിപ്പിച്ചു. പര്‍പ്പിള്, ബ്ലാക്ക്, അക്വ ബ്ലൂ, പ്രൈംറോസ് ഗോള്‍ഡ് എന്നീ നിറങ്ങളിലാണ് നോവ3വിപണിയിലെത്തുന്നത്.\n19.5:9അനുപാതത്തില് 6.3 ഇഞ്ച് 1080×2340 പിക്‌സല് ഫുള് എച്ച്ഡി + ഡിസ്‌പ്ലെയുള്ള ഫോണില് ആന്‍ഡ്രോയിഡ് 8 ഓറിയോ അധിഷ്ഠിത EMUI 8.2 ആണ് ഒഎസ്. ഒക്ടകോര് ഹുവായ് ഹൈസിലിക്കോണ് കിരിന് 970 SoC, മാലി G72 ജിപിയുവാണ് നല്‍കിയിരിക്കുന്നത്. 64 ജിബി, 128 ജിബി സ്റ്റോറേജ് ഓപ്ഷനുകളാണുള്ളത്. മൈക്രോഎസ്ഡി കാര്‍ഡ് വഴി 256 ജിബി വരെ വിപുലീകരിക്കാം.\nഡ്യുവല് റിയര് ക്യാമറ സെറ്റപ്പില് 16 മെഗാപിക്‌സല് പ്രാഥമിക സെന്‍സര്, 24 മെഗാപിക്‌സല് സെക്കന്‍ഡറി സെന്‍സര് എന്നിവയാണ് നോവ 3യില് ഒരുക്കിയിട്ടുള്ളത്. പിന്‍വശത്തിന് സമാനമായ ഒരു ഡ്യുവല് ക്യാമറ സെറ്റപ്പ് തന്നെയാണ് മുന്‍വശത്തും ഉള്ളത്. അതില് 24 മെഗാപിക്‌സല് പ്രൈമറി സെന്‍സര്,2മെഗാപിക്‌സല് സെക്കന്‍ഡറി സെന്‍സര് എന്നിവയാണ് ഉള്ളത്. മുഖം തിരിച്ചറിഞ്ഞുള്ള അണ്‍ലോക്ക് സവിശേഷതയും പിന്തുണയ്ക്കുന്നുണ്ട്. 3750mAh ബാറ്ററി ശക്തിയാണ് ഫോണിനുള്ളത്.\nസോഷ്യല്‍മീഡിയയിലൂടെ മദ്യപാന പ്രോത്സാഹനം: വാട്‌സപ്പ് ഗ്രൂപ്പുകള് നിരീക്ഷണത്തില്.\nസോഷ്യല്‍മീഡിയയിലൂടെ മദ്യപാനം പ്രോത്സാഹിപ്പിക്കുന്നു എന്ന് ആരോപിച്ച് ഫെയ്‌സ്ബുക്ക് കൂട്ടായ്മ ജിഎന്‍പിസി(ഗ്ലാസിലെ നുരയും പ്ലേറ്റിലെ കറിയും)ക്കെതിരെ കര്‍ശന നടപടിയുമായി എക്‌സൈസും സൈബര് സെല്ലും സംസ്ഥാന പോലീസും നീങ്ങുന്നതിനിടെ വാട്‌സപ്പ് ഗ്രൂപ്പുകളും നിരീക്ഷണത്തില്.\nമദ്യപാനത്തെ പ്രോത്സാഹിപ്പിക്കുന്ന ലക്ഷക്കണക്കിന് ഗ്രൂപ്പുകള് സംസ്ഥാനത്ത് പ്രവര്‍ത്തിക്കുന്നുണ്ടെന്ന് സൈബര്‍സെല് കണ്ടെത്തിയിരുന്നു. ഈ ഗ്രൂപ്പുകളുടെയെല്ലാം വിശദാംശങ്ങള് ശേഖരിക്കാനാണ് സൈബര്‍സെല് മേധാവി നിര്‍ദേശം നല്‍കിയിരിക്കുന്നത്. ഇത്തരം ഗ്രൂപ്പുകളിലേക്ക് അശ്ലീലവും മതസ്പര്‍ദ്ധ വളര്‍ത്തുന്നതടക്കമുള്ള പോസ്റ്റുകള് പതിവായി എത്താറുണ്ടെന്നും വിവരം ലഭിച്ചിട്ടുണ്ട്. ഇതേ തുടര്‍ന്ന് നിരന്തരം ഗ്രൂപ്പുകളുടെ പ്രവര്‍ത്തനം നിരീക്ഷിക്കാനും കുറ്റകരമെന്ന് തോന്നിയാല് അഡ്മിന്‍മാര്‍ക്കെതിരെ കര്‍ശന നടപടി സ്വീകരിക്കാനാണ് നീക്കം.\nഅശ്ലീല വീഡിയോകളും ചിത്രങ്ങളും പ്രചരിപ്പിക്കാന് വേണ്ടി മാത്രമായും ആയിരക്കണക്കിന് ഗ്രൂപ്പുകള് പ്രവര്‍ത്തിക്കുന്നുണ്ടെന്നും ഗ്രൂപ്പുകള്‍ക്കെതിരെ കര്‍ശന നടപടി സ്വീകരിക്കുമെന്നും സൈബര് സെല് മേധാവി വ്യക്തമാക്കി.\nരഹസ്യമായി വീഡിയോകള് കാണാന് പേടിക്കേണ്ട: യൂട്യൂബിലും സ്വകാര്യത ഏര്‍പ്പെടുത്തുന്നു\nയൂട്യൂബില് ഇനി രഹസ്യമായി വീഡിയോ കാണാം. സ്വകാര്യമായി ദൃശ്യങ്ങള് കാണുന്നതിനായി ഇന്‍കോഗ്‌നിറ്റൊ മോഡ് ഏര്‍പ്പെടുത്തുകയാണെന്നാണ് പുതിയ റിപ്പോര്‍ട്ട്. ഗൂഗിള് ക്രോമിനു സമാനമായ സൗകര്യമാണ് യൂട്യൂബിലും ഏര്‍പ്പെടുത്തുന്നത്. ഇന്‍കോഗ്‌നിറ്റൊ മോഡില് ദൃശ്യങ്ങള് കണ്ടാല് ഇത് ബ്രൗസറിന്റെ ഹിസ്റ്ററിയില് ഉണ്ടാകില്ല. അതിനാല് സ്വകാര്യമായി വീഡിയോ കാണാന് ഇതിലൂടെ സാധിക്കും. ഈ മോഡുള്ള ആപ്പിന്റെ സ്‌ക്രീന് ഷോട്ടും പുറത്തുവിട്ടിട്ടുണ്ട്.\nഉപഭോക്തക്കളുടെ സ്വകാര്യതയ്ക്ക് കൂടുതല് പ്രാധാന്യം നല്‍കുന്നതിനാലാണ് ഗൂഗിള് യൂട്യൂബിലും ഇന്‍കോഗ്‌നിറ്റൊ സൗകര്യം ഏര്‍പ്പെടുത്തുന്നത് എന്നാണ് റിപ്പോര്‍ട്ടുകള്.\nവ്യാജവാര്‍ത്തകള്‍ക്കെതിരെ ഫുള് പേജ് പരസ്യവുമായി വാട്‌സ്ആപ്പ്\nവാട്‌സ്ആപ്പ് മുഖാന്തിരം വ്യാജവാര്‍ത്തകള് പ്രചരിപ്പിക്കുന്നത് ഇപ്പോള് വ്യാപകമായിരിക്കുകയാണ്. ഇത്തരം സന്ദേശങ്ങള് പ്രചരിപ്പിക്കുന്നത് തടയാന് പ്രാഥമിക നടപടിയുമായി വാട്‌സ്ആപ്പ് രംഗത്തെത്തിയിരിക്കുകയാണ് ഇപ്പോള്. വ്യാജവാര്‍ത്തകള് ആള്‍കൂട്ട കൊലയിലേക്കും ആക്രമണങ്ങളിലേക്കും നയിക്കുന്നതിനെ തുടര്‍ന്നാണ് നടപടിയുമായി വാട്‌സ്ആപ്പ് രംഗത്തെത്തിയത്.\nഇന്ത്യയിലെ പ്രമുഖ പത്രങ്ങളില് ഫുള്‍പേജ് പരസ്യം നല്‍കിയാണ് വാട്‌സ്ആപ്പ് വ്യാജ വാര്‍ത്തകള്‍ക്കെതിരെയുള്ള ആദ്യ നടപടി സ്വീകരിച്ചത്. വടക്കന് സംസ്ഥാനങ്ങളിലെ പ്രധാന പത്രങ്ങളുടെ പിന് പേജിലാണ് പരസ്യം അച്ചടിച്ച് വന്നത്. വ്യാജ വാര്‍ത്തകള് പ്രചരിക്കുന്നതിനെതിരെ സര്‍ക്കാര് വാട്‌സ്ആപ്പിനോട് പരാതിപ്പെട്ട പശ്ചാത്തലത്തിലാണ് ഈ നടപടി. വ്യാജ വാര്‍ത്തകളെക്കുറിച്ചുള്ള നിര്‍ദേശങ്ങളാണ് പരസ്യത്തില് ഉള്‍ക്കൊള്ളിച്ചിരിക്കുന്നത്.\nഓപ്പോ പുതിയ മോഡല് A5 അവതരിപ്പിച്ചു\nഓപ്പോയുടെ ഏറ്റവും പുതിയ മോഡലായ ഓപ്പോ A5 ചൈനയില് അവതരിപ്പിച്ചു. ഈ മോഡല് ഡിസൈന് ചെയ്തിരിക്കുന്നത് ഒരു നോനോസ്‌കെയില് മൈക്രോക്രിസ്റ്റലൈന് ടെക്‌നോളജി ഉപയോഗിച്ചാണ്. ഡ്യുവല് ക്യാമറ സെറ്റപ്പ്, ആര്‍ട്ടിഫിഷ്യല് ഇന്റലിജന്‍സ് പവേഡ് സെല്‍ഫി ക്യാമറ, ഒരു ഡിസ്‌പ്ലേ നോച്ച് എന്നിവ പ്രധാന സവിശേഷതകളാണ്. 4320എംഎഎച്ച് എന്ന വലിയ ബാറ്ററിയാണ് ഓപ്പോ എ5ല്. അതിനാല് ഒറ്റ ചാര്‍ജ്ജില് തന്നെ 14 മണിക്കൂര് ദൈര്‍ഘ്യമുളള വീഡിയോകള് കാണാം.\n720×1520 പിക്‌സല് റസൊല്യൂഷനില് 6.2 ഇഞ്ച് വലുപ്പമുളള ഫുള് എച്ച്ഡി പ്ലസ് ഡിസ്‌പ്ലേയാണ് ഓപ്പോ എ5ന്. 1.8 GHzന്റെ ഒക്ടാകോര് ക്വല്‍കോം സ്‌നാപ്ഡ്രാഗണ് 450 SoC പ്രോസസറില് 4ജിബി റാമാണ് ഫോണിന്. ഡ്യുവല് നാനോ സിം പിന്തുണയുളള ഈ ഫോണ് റണ് ചെയ്യുന്നത് ആന്‍ഡ്രോയിഡ് 8.1 ഓറിയോയിലാണ്.\nഡ്യുവല് റിയര് ക്യാമറ സെറ്റപ്പിലാണ് ക്യാമറ എത്തിയിരിക്കുന്നത്. f/2.2 അപ്പേര്‍ച്ചറുളള 13എംപി പ്രൈമറി സെന്‍സറും അതു പോലെ എല്‍ഇഡി ഫ്‌ലാഷോടു കൂടിയ f/2.4 അപ്പേര്‍ച്ചറുളള 2എംപി സെക്കന്‍ഡറി ക്യാമറയും ഫോണിലുണ്ട്. മികച്ച സെല്‍ഫി ചിത്രങ്ങള് പകര്‍ത്തുന്നതിനായി ആര്‍ട്ടിഫിഷ്യല് ഇന്റലിജന്‍സ് സാങ്കേതികവിദ്യയും സ്മാര്‍ട്ട്‌ഫോണില് ഉപയോഗിച്ചിട്ടുണ്ട്.\n64ജിബി ഇന്റേര്‍ണല് സ്‌റ്റോറേജാണ് ഓപ്പോ എ5ന്. മൈക്രോ എസ്ഡി കാര്‍ഡ് ഉപയോഗിച്ച് 256ജിബി വരെ സ്‌റ്റോറേജ് വര്‍ധിപ്പിക്കാം. കണക്ടിവിറ്റികളെ കുറിച്ചു പറയുകയാണെങ്കില് 4ജി വോള്‍ട്ട്, വൈഫൈ 802.11 b/g/n, ബ്ലൂട്ടൂത്ത v4.2, ജിപിഎസ്, മൈക്രോ യുഎസ്ബി, 3.5എംഎം ഹെഡ്‌ഫോണ് ജാക്ക് എന്നിയാണ്. മിറര് ബ്ലൂ, മിറര് ബ്ലാക്ക് എന്നീ രണ്ടു നിറങ്ങളിലാണ് ഫോണ് അവതരിപ്പിച്ചിരിക്കുന്നത്.\nപുതിയ5ചാര്‍ജര് പോര്‍ട്ട് ഡോക്കിങ്ങ് ഹബ്ബുമായി സെബ്രോണിക്‌സ്\nസെബ്രോണിക്‌സ് ‘ZEB5CSLU3’ തങ്ങളുടെ പുതിയ5പോര്‍ട്ട് ഡോക്കിങ്ങ് ഹബ്ബ് അവതരിപ്പിച്ചു. വേഗത്തിലുള്ള ചാര്‍ജ്ജിങ്ങ്, മഷ്‌റൂം എല്‍ഇഡി ലാംപ് എന്നിവ സഹിതമാണ് ഇത് വരുന്നത്. കമ്പനി അവതരിപ്പിച്ച5പോര്‍ട്ട് ഡോക്കിങ്ങ് സ്റ്റേഷനായ ZEB5CSLU3 വഴി അഞ്ച് ഡിവൈസുകള് ഒരേ സമയം ചാര്‍ജ് ചെയ്യാം. മഷ്‌റൂം സ്‌റ്റൈലിലുള്ള എല്‍ഇഡി ലാംപ് ഒരു ബെഡ്‌സൈഡ് ലാംപായും ഉപയോഗിക്കാം.\n5 യുഎസ്ബി പോര്‍ട്ടുകളുള്ള ചാര്‍ജിങ്ങ് ഡോക്കിന് വേഗത്തിലുള്ള റീചാര്‍ജിനായി സ്മാര്‍ട്ടായ ഐസിയുണ്ട്. ഇതിലെ വേര്‍പെടുത്താവുന്ന മഷ്‌റൂം സ്‌റ്റൈല് എല്‍ഇഡി ലാംപ് ഒരു ഓണ്/ഓഫ് സ്വിച്ചിനൊപ്പവും ഉപയോഗിക്കാം. കൂടാതെ ഒരു ഓള് ഇന് വണ് മൊബൈല്, ടാബ്‌ലെറ്റ് ഹോള്‍ഡറുമാണ്. ചാര്‍ജിങ്ങിന് വേണ്ടിയുള്ള യുഎസ്ബി പോര്‍ട്ടുകളില് 14 പോര്‍ട്ടുകള് 5vഉം, അഞ്ചാമത്തെ പോര്‍ട്ട് വേഗത്തിലുള്ള റീചാര്‍ജ്ജിനായി 12v/9v/5v പിന്തുണയുള്ളതുമാണ്. ഡോക്കിങ്ങ് സ്റ്റേഷന്റെ പരമാവധി ഔട്ട്പുട്ട് 6A ആണ്.\nചാര്‍ജിങ്ങ് ഡോക്ക് ശ്രേണിക്ക് ഒരു4പോര്‍ട്ട് മോഡലും ഉണ്ട്. ഇത് എല്‍ഇഡി ലൈറ്റുകളുള്ള വേര്‍പെടുത്താവുന്ന ബാഫിളുകളോടെയാണ് വരുന്നത്. ഈ മോഡലുകള് ഇന്ത്യയിലെ എല്ലാ പ്രമുഖ സ്റ്റോറുകളിലും ലഭ്യമാണ്.\nറിലയന്‍സ് ജിയോ ഫോണ് രണ്ടാം പതിപ്പ് അവതരിപ്പിച്ചു\nറിലയന്‍സ് ജിയോ ഫോണിന്റെ രണ്ടാം പതിപ്പ് അവതരിപ്പിച്ചു. ജൂലായ് അഞ്ചിന് നടന്ന റിലയന്‍സ് വാര്‍ഷിക ജനറല് ബോഡി യോഗത്തിലാണ് ആദ്യ പതിപ്പിനെക്കാള് ഉയര്‍ന്ന മോഡലായ ജിയോഫോണ്2അവതരിപ്പിച്ചത്. ബ്ലാക്ക്‌ബെറി ഫോണുകളെ അനുസ്മരിപ്പിക്കുന്ന രൂപകല്‍പനയിലുള്ള മോഡലിന് 2,999 രൂപയാണ് വില.\nഹോറിസോണ്ടല് ക്യാമറയും ക്യൂവര്‍ട്ടി കീപാഡ്, ഫോര് വേ നാവിഗേഷന് കീ എന്നിവയുള്ള ജിയോഫോണ്2 വില് മുന്‍വശത്ത് വിജിഎ ക്യാമറയും, പിന്‍വശത്ത് രണ്ട് മെഗാപിക്‌സല് ക്യാമറയുമുണ്ട്. റാം 512 എംബിയും ഫോണ് മെമ്മറി4ജിബിയുമാണ്. എസ്ഡി കാര്‍ഡ് ഉപയോഗിച്ച് 128 ജിബി വരെ മെമ്മറി വര്‍ധിപ്പിക്കാം. കായ് ഓപ്പറേറ്റിങ് സിസ്റ്റത്തില് പ്രവര്‍ത്തിക്കുന്ന ഫോണില് 2000 എംഎഎച്ചാണ് ബാറ്ററി ശേഷി.\nരണ്ട് സിം കാര്‍ഡുകള് ഉപയോഗിക്കാവുന്ന ഫോണില് വോയ്‌സ് ഓവര് എല്‍ടിഇ അഥവാ വോള്‍ടി സൗകര്യവും വോയ്‌സ് ഓവര് വൈഫൈയും ലഭിക്കും. ജിയോ ഫോണ് ആദ്യ പതിപ്പ് ഉപയോഗിക്കുന്നവര്‍ക്ക് ജിയോ ഫോണ്2 സ്വന്തമാക്കാന് അത്യാകര്‍ഷകമായ എക്‌സ്‌ചേഞ്ച് ഓഫറുകളും റിലയന്‍സ് പ്രഖ്യാപിച്ചിട്ടുണ്ട്.\nവീണ്ടും ക്യാഷ്ബാക്ക് ഓഫറുമായി റിലയന്‍സ് ജിയോ\nപുതിയ ക്യാഷ്ബാക്ക് ഓഫറുമായി റിലയന്‍സ് ജിയോ വീണ്ടും രംഗത്ത്. ഒരു പുതിയ പോസ്റ്റ് പെയ്ഡ് പ്ലാനിനൊപ്പം ജിയോ ഫൈ ഡോംഗിള് വാങ്ങുന്നവര്‍ക്ക് 500 രൂപ ക്യാഷ്ബാക്ക് ലഭിക്കും. ജൂലായ് മൂന്ന് മുതല് ഓഫര് നിലവില് വരും.\nപോസ്റ്റ് പെയ്ഡ് പ്ലാനിലേക്ക് ക്രെഡിറ്റ് ആയാണ് 500 രൂപ ലഭിക്കുക. എന്നാല് 12 മാസത്തെ ബില് കൃത്യമായി അടച്ചാല് മാത്രമേ ഈ തുക തിരികെ ലഭിക്കുകയുള്ളൂ. 999 രൂപയുടെ ജിയോഫൈ ഡോംഗിളിനാണ് ഈ ഓഫര് ലഭ്യമാവുക.\n4ജി ഡേറ്റാ ലഭ്യമാക്കുന്ന ഡോംഗിള് ഉപയോഗിച്ച് വൈഫൈ മുഖേന 2ജി, 3ജി ഫോണുകളില് നിന്നു പോലും അധികവേഗ ബ്രൗസിങ് സാധ്യമാകും. 150 എംബിപിഎസ് ഡൗണ്‍ലോഡ് വേഗതയും 50 എംബിപിഎസ് അപ്ലോഡ് വേഗതയുമാണ് ജിയോഫൈ വാഗ്ദാനം ചെയ്യുന്നത്.


നോക്കുകൂലിത്തര്‍ക്കം: തൊഴിലാളികള് ഡ്രൈവറെ മര്‍ദിച്ചതായി പരാതി • Suprabhaatham 2017 July 24 Monday E-PAPER CHUTTUPAD App മഹത്തായ ശക്തിയുടെ ഉറവിടമാണ് നിശ്ശബ്ദത\nനോക്കുകൂലിത്തര്‍ക്കം: തൊഴിലാളികള് ഡ്രൈവറെ മര്‍ദിച്ചതായി പരാതി\nLoading... തൊടുപുഴ: നോക്കുകൂലി തര്‍ക്കത്തെ തുടര്‍ന്ന് തൊഴിലാളി യൂനിയന് പ്രവര്‍ത്തകര് ഡ്രൈവറെ മര്‍ദിച്ചതായി പരാതി. മര്‍ദനമേറ്റ ഡ്രൈവര് തൊടുപുഴ താലൂക്കാശുപത്രിയില് ചികിത്സയിലാണ്. നടുക്കണ്ടം കളരിയ്ക്കല് സതീഷ്‌കുമാറിനാണ്(40) മര്‍ദനമേറ്റത്. ഇന്നലെ ഉച്ചയ്ക്ക് ഒന്നിനാണ് സംഭവം തൊടുപുഴ വിമല സ്‌കൂളിനു സമീപം നിര്‍മ്മാണത്തിലിരിക്കുന്ന ഷോപ്പിംഗ് ക്ലോംപ്ലകസിലേക്ക് കമ്പിയുമായെത്തിയ ലോറിയുടെ ഡ്രൈവറാണ് സതീഷ്‌കുമാര്. സംഭവത്തെക്കുറിച്ച് സതീഷ്‌കുമാര് പറയുന്നതിങ്ങനെ. ലോഡുമായെത്തിശേഷം നിര്‍മാണത്തിലിരിക്കുന്ന കെട്ടിടത്തിനു സമീപം ലോറി പാര്‍ക്ക് ചെയ്തു. ഇതിനുശേഷം ഒരു ഫോണ്‍വന്നതിനെ തുടര്‍ന്ന് സ്ഥലത്തു നിന്നും അല്‍പംമാറി സംസാരിക്കുന്നതിനിടെ ലോറി പാര്‍ക്ക് ചെയ്ത് സ്ഥലത്ത് വലിയം ബഹളം കേട്ടു. ലോറിയിലിടിക്കുന്ന ശബ്ദം കേട്ടപ്പോള് ലോറിക്കരികിലേയ്ക്ക് ഓടിച്ചെന്നു. ലോറിയില് നിന്നും ലോഡിറക്കിയ തൊഴിലാളികളെ ഒരു സംഘമാളുകള് കയ്യേറ്റം ചെയ്യാന് ശ്രമിക്കുന്നതാണ് കണ്ടത്. ഇതിനിടെ ലോറിയിലിടിക്കരുതെന്ന് പറഞ്ഞപ്പോള് തന്റെ നേരെ അക്രമകാരികളെത്തി. ലോഡിറക്കിയതിനു പണം നല്‍കണമെന്ന് ഇവര്‍ആവശ്യപ്പെട്ടു. എന്നാല് പണം ഇല്ലാത്തതിനാല് തരാന് പറ്റില്ലെന്ന് സതിഷ് പറഞ്ഞു. ഇതോടെ സ്ഥലത്ത് സംഘര്‍ഷമായി. മൂന്നംഗസംഘത്തിന്റെ നേതൃത്വത്തില് മര്‍ദനം ആരംഭിച്ചതോടെ സതീഷ് ഓടിരക്ഷപെടാന് ശ്രമിച്ചു. ഓടുന്നതിനിടെ മുണ്ടില് കാലുടക്കി സതീഷ് വീണു. ഇതിനുശേഷമാണ് അക്രമിസംഘം പിന്തിരിഞ്ഞത്. മര്‍ദനത്തെ തുടര്‍ന്ന അവശനിലയിലായ സതീഷിനെ ലോറിയുടമയുടെ നേതൃത്വത്തിലുള്ള സംഘമാണ് ആശുപത്രിയിലെത്തിച്ചത്. അവശനിലയിലായ ഡ്രൈവര് അരോഗ്യനില വീണ്ടെടുത്തിട്ടില്ല. സംഭവത്തക്കുറിച്ച് സമീപവാസികളോട് അന്വേഷിച്ചപ്പോള് സി.ഐ.ടി.യു പ്രവര്‍ത്തകരാണ് അക്രമം നടത്തിയതെന്ന് അറിയാന് കഴിഞ്ഞുവെന്നാണ് ആശുപത്രിയില് ചികിത്സയില് കഴിയുന്ന സതീഷ്‌കുമാര് പറയുന്നത്. സംഭവത്തെക്കുറിച്ച് തൊടുപുഴ പൊലിസ് അന്വേഷണം ആരംഭിച്ചു.


Sensex closes above 32,000-mark for first time, Nifty rallies too | സെന്‍സെക്‌സ് റെക്കോര്‍ഡ് ഉയരത്തില്... ചരിത്രത്തിലെ ഞെട്ടിപ്പിക്കുന്ന ഇന്ത്യന് കുതിപ്പ് - Malayalam Oneindia\nസെന്‍സെക്‌സ് റെക്കോര്‍ഡ് ഉയരത്തില്... ചരിത്രത്തിലെ ഞെട്ടിപ്പിക്കുന്ന ഇന്ത്യന് കുതിപ്പ്\nUpdated: Tue, Jul 25, 2017, 11:21 [IST]\nമുംബൈ: ഇന്ത്യന് ഓഹരി വിപണിയില് വന് മുന്നേറ്റം. ചരിത്രത്തിലെ തന്നെ ഏറ്റവും വലിയ ഉയരത്തിലാണ് മുംബൈ സ്‌റ്റോക്ക് എക്‌സ്‌ചേഞ്ച് എത്തി നില്‍ക്കുന്നത്.\nസെന്‍സെക്‌സ് വ്യാഴാഴ്ച ക്ലോസ് ചെയ്തത് 32,000 ന് മുകളിലാണ്. ആദ്യമാണ് സെന്‍സെക്‌സില് ഇത്രയും അധികം പോയന്റ് ഉയരുന്നത്. കഴിഞ്ഞ ദിവസത്തേക്കാള് 236. 56 പോയന്റ് കൂടി 32,037.38 ല് ആയിരുന്നു വ്യാഴാഴ്ച വ്യാപാരം അവസാനിപ്പിച്ചത്.\nനിഫ്റ്റിയും നേട്ടതിലാണ് ക്ലോസ് ചെയ്തത്. 75.60 പോയന്റ് കൂടി 9,891.70 ല് ആയിരുന്നു നാഷണല് സ്‌റ്റോക്ക് എക്‌സ്‌ചേഞ്ച് വ്യാഴാഴ്ച ക്ലോസ് ചെയ്തത്. ഒറ്റ ദിവസത്തില് രണ്ട് ഓഹരി വിപണികളിലും 0.75 ശതമാനത്തിന്റെ ഉയര്‍ച്ചയാണ് ഉണ്ടായത്.\nരാജ്യത്ത് നടക്കുന്ന സാമ്പത്തിക പരിഷ്‌കാരങ്ങള് തന്നെയാണ് ഓഹരി വിപണിയുടെ മുന്നേറ്റത്തിന് കാരണം എന്നാണ് റിപ്പോര്‍ട്ടുകള്. സാമ്പത്തിക രംഗത്തെ പരിഷ്‌കാരങ്ങളെ നിക്ഷേപകര് വിശ്വാസത്തിലെടുക്കുന്നത് എന്നത് തന്നെയാണ് ഇതിലൂടെ തെളിയിക്കപ്പെടുന്നത്.\nsensex bombay stock exchange nse nifty share market stock exchange സെന്‍സെക്സ് നിഫ്റ്റി ഓഹരി വിപണി\nAfteracomparatively rangebound trading session on Wednesday, markets roared back to stary strongly bullish on Thursday with Sensex closing above 32,000 for the first time ever. സെന്‍സെക്സില് റെക്കോര്‍ഡ് നേട്ടം


Hedge Ohari: Malayalam Finance Journal\nസൊമാറ്റോ 53 ശതമാനം പ്രീമിയത്തോടെ ലിസ്റ്റ് ചെയ്‌തു\nഉയര്‍ന്ന ലിസ്റ്റിങ്ങ് നേട്ടത്തെ തുടര്‍ന്ന് സൊമാറ്റോയുടെ വിപണിമൂല്യം ഒരു ലക്ഷം കോടി രൂപ കവിഞ്ഞു. ഇതോടെ ബിഎസ്‌ഇയിലെ ഏറ്റവും ഉയര്‍ന്ന വിപണിമൂല്യമുള്ള 50 കമ്പനികളുടെ ഗണത്തിലേക്ക് സൊമാറ്റോ എത്തി.\nഐപിഒകളില് ചെറുകിട നിക്ഷേപകരുടെ പങ്കാളിത്തം വര്‍ധിക്കുന്നു\nഏറ്റവുമൊടുവില് നടന്ന രണ്ട് ഐപിഒകളില് ചെറുകിട നിക്ഷേപകരുടെ പങ്കാളിത്തം അസാമാന്യമായി ഉയര്‍ന്നു. സൊമാറ്റോയുടെയും തത്വചിന്തന് ഫാര്‍മയുടെയും ഐപിഒകള്‍ക്ക് 32 ലക്ഷത്തിലേറെ അപേക്ഷകരാണ് റീട്ടെയില് വിഭാഗത്തില് നിന്നുണ്ടായത്.\nജൂലായ് 23ന് ത്രൈമാസ ഫലം പ്രഖ്യാപിക്കുന്ന കമ്പനികള്\nറിലയന്‍സ് ഇന്റസ്‌ട്രീസ്, അംബുജ സിമന്റ്‌സ്, ജെഎസ്‌ഡബ്ല്യു സ്റ്റീല്, ഫെഡറല് ബാങ്ക് തുടങ്ങിയ കമ്പനികളുടെ ഏപ്രില്-ജൂണ് ത്രൈമാസത്തിലെ പ്രവര്‍ത്തനഫലം ജൂലായ് 23ന് പ്രഖ്യാപിക്കും.\nമികച്ച പ്രവര്‍ത്തന ഫലം; ജൂബിലന്റ് ഫുഡ്‌സ് കുതിച്ചു\nശക്തമായ വളര്‍ച്ചാ സാധ്യതയാണ് ഓഹരിയുടെ കുതിപ്പിന് വഴിയൊരുക്കിയത്. ഏപ്രില്-ജൂണ് ത്രൈമാസത്തിലെ കമ്പനിയുടെ പ്രവര്‍ത്തന ഫലം വിപണി പ്രതീക്ഷിച്ചതിനേക്കാള് മികച്ചതാണ്.\nഐഡിഎഫ്‌സി 19 ശതമാനം ഉയര്‍ന്നു\nഇന്ന് ഐഡിഎഫ്‌സിയുടെ ഓഹരി വില എന്‍എസ്‌ഇയില് 62.90 രൂപ വരെ ഉയര്‍ന്നു. തിങ്കളാഴ്‌ച 52.80 രൂപയിലാണ് ഈ ഓഹരി ക്ലോസ് ചെയ്‌തിരുന്നത്.\nഗ്ലെന്‍മാര്‍ക് ലൈഫ് സയന്‍സസ് ഐപിഒ ജൂലായ് 27 മുതല്\nഗ്ലെന്റ്‌മാര്‍ക്ക് ഫാര്‍മസ്യൂട്ടിക്കല്‍സിന്റെ പൂര്‍ണ ഉടമസ്ഥതയിലുള്ള കമ്പനിയാണ് ഗ്ലെന്‍മാര്‍ക്ക് ലൈഫ് സയന്‍സസ്. ഔഷധചേരുവകളുടെ ഉല്‍പ്പാദനമാണ് ഗ്ലെന്‍മാര്‍ക്ക് ലൈഫ് സയന്‍സസ് നിര്‍വഹിക്കുന്നത്.\nഐപിഒകള് ലിസ്റ്റിങ് നേട്ടത്തിന് മാത്രമുള്ളതല്ല\nദീര്‍ഘകാലാടിസ്ഥാനത്തില് വേറിട്ട മേഖലകളില് മികച്ച പ്രകടനം കാഴ്‌ച വെക്കുന്ന ഓഹരികള്‍ക്ക് വിപണി ഉയര്‍ന്ന മൂല്യമാണ് നല്‍കാറുള്ളത്. ഇത്തരം ഓഹരികളുടെ പ്രകടനം രണ്ട് പാഠങ്ങളാണ് നിക്ഷേപകര്‍ക്ക് നല്‍കുന്നത്.\nതത്വചിന്തന് ഫാര്‍മ ചെം ലിസ്റ്റിങ് നേട്ടം നല്‍കുമോ?\nക്ലീന് സയന്‍സ് ആന്റ് ടെക്‌നോളജിയും ജിആര് ഇന്‍ഫ്രാ പ്രൊജക്‌ട്‌സും ഗ്രേ മാര്‍ക്കറ്റില് ലഭിച്ചതിനേക്കാള് ഉയര്‍ന്ന പ്രീമിയത്തോടെയാണ് കഴിഞ്ഞ ദിവസം ലിസ്റ്റ് ചെയ്‌തത്. ജൂണിലും ജൂലായിലുമായി ലിസ്റ്റ് ചെയ്‌ത എല്ലാ ഓഹരികളും ലിസ്റ്റിങ് നേട്ടം നല്‍കിയിരുന്നു.\nത്രൈമാസഫലത്തിനു ശേഷം എച്ച്‌ഡിഎഫ്‌സി ബാങ്ക് ഇടിഞ്ഞത് എന്തുകൊണ്ട്?\nഏപ്രില്-ജൂണ് ത്രൈമാസത്തില് 16.1 ശതമാനം വളര്‍ച്ചയോടെ 7729.6 കോടി രൂപയുടെ ലാഭമാണ് എച്ച്‌ഡിഎഫ്‌സി ബാങ്ക് കൈവരിച്ചത്. കഴിഞ്ഞ വര്‍ഷം സമാന കാലയളവില് 6659 കോടി രൂപയായിരുന്നു ലാഭം.\nതത്വചിന്തന് ഫാര്‍മ ചെം ഐപിഒ നിക്ഷേപത്തിന് അനുയോജ്യമോ?\nജൂലായ് 16 മുതല് 20 വരെയാണ് ഈ ഐപിഒയുടെ സബ്‌സ്‌ക്രിപ്‌ഷന് നടക്കുന്നത്. 500 കോടി രൂപയാണ് തത്വ ചിന്തന് ഫാര്‍മ ഓഹരി വില്‍പ്പനയിലൂടെ സമാഹരിക്കുന്നത്. ഇഷ്യു വില 1073-1083 രൂപയാണ്. 13 ഓഹരികള് ഉള്‍പ്പെട്ടതാണ് ഒരു ലോട്ട്.\nഇന്‍ഫോസിസിന് എക്കാലത്തെയും ഉയര്‍ന്ന വില; നിക്ഷേപകര് എന്തുചെയ്യണം?\nജൂണ് 30ന് രേഖപ്പെടുത്തിയ ഉയര്‍ന്ന വിലയാണ് ഇന്ന് ഇന്‍ഫോസിസ് മറികടന്നത്. കഴിഞ്ഞ ഒരു വര്‍ഷത്തിനിടെ ഇന്‍ഫോസിസ് 103 ശതമാനമാണ് ഉയര്‍ന്നത്. ഇക്കാലയളവില് സെന്‍സെക്‌സിലുണ്ടായ മുന്നേറ്റം 47 ശതമാനമാണ്.\nസൊമാറ്റോയുടെ ഐപിഒ നിക്ഷേപയോഗ്യമോ?\nഫുഡ് ഡെലിവറി കമ്പനിയായ സൊമാറ്റോ നഷ്‌ടത്തിലാണ് പ്രവര്‍ത്തിക്കുന്നത്. കഴിഞ്ഞ മൂന്ന് വര്‍ഷത്തിനിടെ കമ്പനിയുടെ നഷ്‌ടം 1010.51 കോടി രൂപയില് നിന്നും 816.42 കോടി രൂപയായി കുറഞ്ഞുവെന്ന് മാത്രം. ഈ മൂന്ന് വര്‍ഷവും കനത്ത നഷ്‌ടമാണ് കമ്പനി രേഖപ്പെടുത്തിയത്.\nഓഹരി നിക്ഷേപം ഇപ്പോള് എത്ര ശതമാനം വരെയാകാം?\nഓഹരി സൂചികകളായ സെന്‍സെക്‌സും നിഫ്‌റ്റിയും എക്കാലത്തെയും ഉയരങ്ങളിലെത്തി നില്‍ക്കുമ്പോള് എവിടെ, എങ്ങനെ നിക്ഷേപിക്കണമെന്ന ചോദ്യം നിക്ഷേപകര് പൊതുവെ പങ്കുവെക്കുന്നുണ്ട്. വിപണിയെ സമീപിക്കുന്നവര് ഈ ചോദ്യത്തിന് ഉത്തരം കണ്ടെത്തുന്ന കാര്യത്തില് രണ്ട് തട്ടിലാണ്.\nകേരളത്തിന് വേണ്ടത് കിറ്റെക്‌സ് പോലുള്ള വ്യവസായ സംരംഭങ്ങളാണോ?\nവ്യവസായമെന്നാല് ഉല്‍പ്പാദന മേഖല മാത്രമാണ് എന്ന തെറ്റിദ്ധാരണയാണ് കേരളം വ്യവസായ സൗഹൃദ സംസ്ഥാനമല്ലെന്ന വിമര്‍ശനം ഉന്നയിക്കുന്നവര്‍ക്കും പുതിയ മൂലധന നിക്ഷേപങ്ങള് കേരളത്തിലേക്ക് കൊണ്ടുവരാന് ശ്രമിക്കുന്ന സര്‍ക്കാരിനും ഒരു പോലെയുള്ളത്.


നാഷണല് ഹെറാള്‍ഡ് കേസില് രാഹുല് ഗാന്ധിയെ ഇ.ഡി ഇന്നും ചോദ്യം ചെയ്യും | Pathanamthitta Media\nFriday, June 17, 2022 6:36 pm\nനാഷണല് ഹെറാള്‍ഡ് കേസില് രാഹുല് ഗാന്ധിയെ ഇ.ഡി ഇന്നും ചോദ്യം ചെയ്യും\nഡല്‍ഹി: നാഷണല് ഹെറാള്‍ഡ് കേസില് എന്‍ഫോഴ്‌സ്‌മെന്റ് ഡയറക്ടറേറ്റ് (ഇ.ഡി) കോണ്‍ഗ്രസ് നേതാവ് രാഹുല് ഗാന്ധിയെ ഇന്നും ചോദ്യം ചെയ്യും. തുടര്‍ച്ചയായ മൂന്നാം ദിവസമാണ് ഇ. ഡി രാഹുലിനെ ചോദ്യം ചെയ്യുന്നത്. ചൊവ്വാഴ്ച തന്നെ ചോദ്യം ചെയ്യല് പൂര്‍ത്തിയാക്കണമെന്ന് രാഹുല് ആവശ്യപ്പെട്ടെങ്കിലും ഇ.ഡി അംഗീകരിച്ചില്ല. രണ്ടാം ദിവസം 10 മണിക്കൂറിലേറെ ആണ് ചോദ്യം ചെയ്യല് നീണ്ടത്. ഒന്നാം ദിവസം ഏഴുമണിക്കൂറും ചോദ്യം ചെയ്തിരുന്നു.\nഓഹരി വാങ്ങുന്നതിനായി കൊല്‍ക്കത്തയിലുള്ള സ്വകാര്യ കമ്പിനി യങ് ഇന്ത്യക്ക് വായ്പ നല്‍കിയത് നിയമപരമായിട്ടാണെന്നാണ് രാഹുല് ഇ.ഡിക്ക് നല്‍കിയിരിക്കുന്ന മൊഴി. സാമ്പത്തിക ലാഭത്തിനുള്ള സംരംഭമല്ല യങ് ഇന്ത്യ എന്നും രാഹുല് ഇഡിക്ക് മൊഴി നല്‍കി. എ.ഐ.സി.സി ആസ്ഥാനത്ത് ഇന്നും പ്രതിഷേധത്തിന് സാധ്യതയുണ്ട്.\nകഴിഞ്ഞ രണ്ടുദിവസങ്ങളിലും എ.ഐ.സി.സി ആസ്ഥാനത്ത് പോലീസും കോണ്‍ഗ്രസ് പ്രവര്‍ത്തകരും തമ്മില് വാക്കുതര്‍ക്കവും ഉന്തും തള്ളുമുണ്ടായിരുന്നു. പ്രതിഷേധത്തിന് പോലീസ് അനുമതി നിഷേധിക്കുകയും എ.ഐ.സി.സി ആസ്ഥാനത്ത് പോലീസ് നിരോധനാജ്ഞ പ്രഖ്യാപിക്കുകയും ചെയ്തിരുന്നു. ഇന്നലെ രാഹുലിനെ അനുഗമിച്ച രണ്‍ദീപ് സുര്‍ജേവാല, കെ.സി വേണുഗോപാല് ഉള്‍പ്പെടെയുള്ള നേതാക്കളെ പോലീസ് അറസ്റ്റ് ചെയ്തിരുന്നു. ജെബി മേത്തര് ഉള്‍പ്പെടെയുള്ള വനിതാ നേതാക്കളെ വലിച്ചിഴച്ചാണ് പോലീസ് അറസ്റ്റ് ചെയ്തത്. തുടര്‍ന്ന് നേതാക്കള് കുത്തിയിരുന്ന് പ്രതിഷേധിച്ചു.\nഅസോസിയേറ്റഡ് ജേര്‍ണല്‍സ് ലിമിറ്റഡിന്റെ 2000 കോടി രൂപയുടെ ആസ്തി രാഹുല് ഗാന്ധി ഡയറക്ടറായ യങ് ഇന്ത്യ സ്വന്തമാക്കിയത് വെറും 50 ലക്ഷം രൂപയ്ക്കാണെന്ന് സുബ്രഹ്മണ്യം സ്വാമി നല്‍കിയ പരാതിയിലാണ് ഇ.ഡി അന്വേഷണം. പാര്‍ട്ടി സ്ഥാപനത്തിന് നല്‍കിയ ഗ്രാന്‍ഡ് എന്ന കോണ്‍ഗ്രസിന്റെ അവകാശവാദം മറികടക്കാന് ഈ 2000 കോടി രൂപയുടെ കണക്കുകള് ഇ.ഡിക്ക് കണ്ടെത്തിയേ മതിയാകൂ. അതുകൊണ്ടുതന്നെ ഓഹരി കൈമാറ്റം നടന്ന കാലയളവില് രാഹുല് ഗാന്ധിയും അദ്ദേഹവുമായി ബന്ധപ്പെട്ടവരും നടത്തിയ സാമ്പത്തിക ഇടപാടുകള് കേന്ദ്രീകരിച്ചാവും ഇ.ഡിയുടെ ചോദ്യംചെയ്യല്.\nPrevious articleകെ സുധാകരനോട് കളിച്ചാല് എങ്ങനെയിരിക്കുമെന്ന് ഇ പി ജയരാജന് പറഞ്ഞുതരും ; ബി ആര് എം ഷെഫീര്\nNext articleപിണറായി വിജയന്റെ രാഷ്ട്രീയ പതനം ആസന്നമാണ് : കെ സുധാകരന്


Janmabhumi| ഗ്രഹമൗഢ്യം ചൈതന്യ ലോപം\nഗ്രഹമൗഢ്യം ചൈതന്യ ലോപം\nJanuary 22, 2022, 05:00 a.m.\nരാശിചക്രം ആണ് ഗ്രഹങ്ങളുടെ സഞ്ചാരപഥം. അതിന്റെ വ്യാപ്തി 360 ഡിഗ്രി അഥവാ 360 ഭാഗ എന്ന് നിര്‍ണയിച്ചിരിക്കുന്നു.\nരാശിചക്രം ആണ് ഗ്രഹങ്ങളുടെ സഞ്ചാരപഥം. അതിന്റെ വ്യാപ്തി 360 ഡിഗ്രി അഥവാ 360 ഭാഗ എന്ന് നിര്‍ണയിച്ചിരിക്കുന്നു. ഇവയിലൂടെ നവഗ്രഹങ്ങള് വ്യത്യസ്ത വേഗതയില് യാത്ര ചെയ്യുകയാണ്. ആ യാത്രയില് ഗ്രഹങ്ങള്‍ക്ക് പരസ്പരം സാമീപ്യസമ്പര്‍ക്കാദികള് വന്നുചേരുക സ്വാഭാവികം. ഗ്രഹങ്ങളില് സൂര്യന്റെ പ്രഭയും പ്രകാശവുമാണ് ഏറ്റവും ദീപ്തം. പ്രചണ്ഡ കിരണനാണല്ലോ ആദിത്യന്. 'കാന്തിമതാം കാന്തിരൂപായ തേ നമഃ' എന്ന് എഴുത്തച്ഛന് എഴുതിയതും (അദ്ധ്യാത്മരാമായണം- ആദിത്യഹൃദയം) ഓര്‍മ്മിക്കാം.\nസൂര്യസാമീപ്യത്താല് മറ്റു ഗ്രഹങ്ങളുടെ ചൈതന്യത്തിന് ലോപം ഭവിക്കുന്നതിനെയാണ് 'മൗഢ്യം' എന്ന് ജ്യോതിഷം വിശേഷിപ്പിക്കുന്നത്. രാഹു-കേതുക്കള് ഒഴികെ മറ്റ് ആറ് ഗ്രഹങ്ങള്‍ക്കും മൗഢ്യം സംഭവിക്കുന്നുണ്ട്. ഇതിന് ചില ഭാഗ-ഡിഗ്രി കണക്കുകളുണ്ട്. സൂര്യനുമായി 12 ഡിഗ്രി-ഭാഗക്കുള്ളില് വരുമ്പോള് ചന്ദന് മൗഢ്യം തുടങ്ങുന്നു. അതായത് കറുത്തപക്ഷത്തില് ചതുര്‍ദ്ദശി തീരുമ്പോള് മുതല് തുടങ്ങി അമാവാസിയും തുടര്‍ന്ന് വെളുത്ത പ്രഥമയും തീരുന്നതുവരെ ചന്ദന്റെ മൗഢ്യം ഉണ്ടാവും. ചൊവ്വ സൂര്യനുമായി 17 ഡിഗ്രി- ഭാഗക്കുള്ളില് പ്രവേശിക്കുമ്പോള് മൗഢ്യത്തിലാകുന്നു. ബുധന് സൂര്യന്റെ 13 ഡിഗ്രി- ഭാഗക്കുള്ളില് വരുമ്പോഴും, വ്യാഴം 11 ഡിഗ്രി- ഭാഗക്കുളളില് ആകുമ്പോഴും, ശുക്രന്9ഡിഗ്രി- ഭാഗക്കുള്ളില് പ്രവേശിക്കുമ്പോഴും, ശനി സൂര്യന്റെ 15 ഡിഗ്രി ഭാഗക്കുള്ളില് സഞ്ചരിച്ചെത്തുമ്പോഴും മൗഢ്യത്തിലാവുകയായി.\nഗ്രഹങ്ങളെ സംബന്ധിച്ചിടത്തോളം മൗഢ്യം മരണകാലമാണ് എന്ന് വ്യാഖ്യാനമുണ്ട്. കുറഞ്ഞത് ഗ്രഹങ്ങളുടെ കഴിവുകള് ചുരുങ്ങുകയോ ദുര്‍ബലപ്പെടുകയോ ചെയ്യുന്ന കാലമെങ്കിലുമാണ്. സ്വാഭാവികമായും മൗഢ്യത്തിലാകുന്ന ഗ്രഹത്തിന്റെ നക്ഷത്രങ്ങളിലും ആ ഗ്രഹത്തിന്റെ ദശാപഹാര ഛിദ്രാദികളിലും ഉള്‍പ്പെടുന്നവര്‍ക്ക് മോശം കാലം തന്നെയാവും, അത്. ഏതു കാര്യവും കരുതലോടെ ചെയ്യേണ്ട സമയവുമാണ്. പുതുസംരംഭങ്ങളില് ഏര്‍പ്പെടാതിരിക്കുന്നതാവും ഉചിതം. കൂടുതല് പ്രാര്‍ത്ഥനകള് അനിവാര്യവുമാണ്.\nഓരോ മുപ്പതു ദിവസത്തിലും ചന്ദ്രന് സൂര്യ സാമീപ്യത്താല് മൗഢ്യം ഭവിക്കുന്നു. അതു കഴിഞ്ഞാല്, ബുധന് വര്‍ഷത്തില് കുറഞ്ഞത് നാലോ അഞ്ചോ തവണ മൗഢ്യം ഉണ്ടാകുന്നു. ശുക്രന് ചിലപ്പോള് വര്‍ഷത്തില് ഒന്നിലധികം തവണ മൗഢ്യം വരുന്നു. ചൊവ്വ, വ്യാഴം, ശനി എന്നീ ഗ്രഹങ്ങള്‍ക്ക് വര്‍ഷത്തില് ഒരിക്കല് മാത്രമാണ് മൗഢ്യം സംഭവിക്കുന്നത്.\n1197 മകരം6മുതല് 1197 കുംഭം 10 വരെ (2022 ജനുവരി 20 മുതല് ഫെബ്രുവരി 22 വരെ) ശനിയുടെ മൗഢ്യകാലമാണ്. സൂര്യന് മകരം രാശിയുടെ ആറാമത്തെ ഡിഗ്രി- ഭാഗയില് കടക്കുകയാണപ്പോള്. ശനി അപ്പോള് മകരത്തിന്റെ ഇരുപതാം ഡിഗ്രി- ഭാഗയില് നില്‍ക്കുകയാണ്. ആകെയുള്ള 360 ഡിഗ്രി- ഭാഗയുടെ കണക്ക് നോക്കിയാല് ശനി നില്‍ക്കുന്നത് 290 ഡിഗ്രി- ഭാഗയില്. സൂര്യന് 275 ഡിഗ്രി- ഭാഗയില് പ്രവേശിച്ചതോടെ ശനിയും സൂര്യനും തമ്മിലുള്ള അകലം 15 ഡിഗ്രി- ഭാഗ മാത്രമായി. അതോടെ മൗഢ്യം ആരംഭിക്കുകയുമായി. ഓരോ ദിവസവും ഒരു ഡിഗ്രി- ഭാഗ സഞ്ചരിക്കുന്ന സൂര്യന് ശനിയില് നിന്നും 15 ഡിഗ്രി- ഭാഗ അകലുമ്പോള് ശനിയുടെ മൗഢ്യവും തീരുന്നു.\nശനിയുടെ നക്ഷത്രങ്ങളായ പൂയം, അനിഴം, ഉത്രട്ടാതി നാളുകാര്‍ക്ക് ഇത് അനുകൂലകാലമല്ല. ശനിദശ, അപഹാരം, ഛിദ്രം എന്നിവ നടക്കുന്നവര്‍ക്കും എല്ലാക്കാര്യങ്ങളിലും ഒരു മന്ദതയോ പുരോഗതിക്കുറവോ സന്ദിഗ്ദ്ധതയോ വന്നേക്കും. സ്ഥിരരോഗങ്ങളാല് വലയുന്നവര് ആശ്വാസത്തിന് വിഷമിച്ചേക്കും. തൊഴിലില് മുന്നേറ്റം തടസ്സപ്പെടാം. ഏതുകാര്യം ചെയ്യുമ്പോഴും മനസ്സിരുത്തണം. ക്രയവിക്രയങ്ങളില് അമളി പറ്റാതെ നോക്കണം. വിവേകവും പ്രാര്‍ത്ഥനയും ഈശ്വരാര്‍പ്പണമായ കര്‍മ്മവും വിജയത്തിലെത്തിക്കും, പ്രതിസന്ധികളെ മറികടക്കാന് ഉതകും എന്നതില് സംശയമില്ല.\nഓരോ വ്യക്തിയുടേയും ജാതകത്തില് ഏതെങ്കിലും ഗ്രഹത്തിന് മൗഢ്യം ഉണ്ടെങ്കില് അത് രേഖപ്പെടുത്തുക പതിവാണ്. മൗഢ്യം സംഭവിച്ച ഗ്രഹം പ്രതിനിധാനം ചെയ്യുന്ന ഭാവവും വിഷയങ്ങളും പലപ്പോഴും വ്യക്തികള്‍ക്ക് ദണ്ഡകാരണ്യം പോലെ ദുസ്തരമായിത്തീരാറുണ്ട്. ജാതക പരിശോധനയിലൂടെ അക്കാര്യം കണ്ടെത്തിയാല് കുറച്ചെങ്കിലും കരുതല് കൈക്കൊള്ളാനാവും. ജ്യോതിഷം എന്നത് വെളിച്ചം വിതറുന്ന ഒരു ദീപമാണ്. മനസ്സിലെ, ജീവിതവഴിത്താരയിലെ ഇരുളകറ്റാന് അതിനെ പ്രയോജനപ്പെടുത്തുകയാണ് ആര്‍ഷധര്‍മ്മത്തില് വിശ്വസിക്കുന്നവരുടെ കടമയും കര്‍ത്തവ്യവും.


ജയലളിത സമാധിയിൽ കയറിനിന്ന് ടിടിവി ദിനകരൻ ടീമിന്റെ ഡിക്കിലോണ കളി... നാണംകെട്ട രാഷ്ട്രീയക്കളി!! | Dinakaran team tribute in Jayalalitha memorial Chennai report - Malayalam Oneindia\n» ജയലളിത സമാധിയിൽ കയറിനിന്ന് ടിടിവി ദിനകരൻ ടീമിന്റെ ഡിക്കിലോണ കളി... നാണംകെട്ട രാഷ്ട്രീയക്കളി!!\nജയലളിത സമാധിയിൽ കയറിനിന്ന് ടിടിവി ദിനകരൻ ടീമിന്റെ ഡിക്കിലോണ കളി... നാണംകെട്ട രാഷ്ട്രീയക്കളി!!\nPublished: December62017, 14:53 [IST]\nചെന്നൈ: മറീന ബീച്ചിൽ എം ജി ആറിന് തൊട്ടരികിലായിട്ടാണ് തമിഴ്നാട് മുഖ്യമന്ത്രിയായിരുന്ന ജയലളിതയക്കും അന്ത്യവിശ്രമം ഒരുക്കിയത്. ജയലളിത മരിച്ച് ഒരു വർഷം പൂർത്തിയാകുന്ന ഇന്ന് വരെ ഒരുപാട് രാഷ്ട്രീയ നാടകങ്ങള് മറീന ബീച്ചിലെ ജയ സമാധിയെ ചുറ്റിപ്പറ്റി അരങ്ങേറിയിട്ടുണ്ട്. അതിൽ ഏറ്റവും രസകരമായ ഒരു സംഭവമാണ് ടി ടി വി ദിനകരനും കൂട്ടാളികളും കൂടി ഒരുക്കിയെടുത്തത്.\nജയലളിതയുടെ ഒന്നാം ചരമവാർഷിക ദിനമായ ഇന്നലെ (ഡിസംബർ5ചൊവ്വാഴ്ച) തമിഴ്നാട്ടിലെ പ്രമുഖ രാഷ്ട്രീയനേതാക്കളെല്ലാം ജയ സമാധിയിൽ എത്തിയിരുന്നു. ജയലളിതയുടെ പാർട്ടിയായ എ ഐ എ ഡി എം കെയുടെ രണ്ട് വിഭാഗങ്ങളിൽ പെട്ട നേതാക്കളും എത്തി എന്ന് എടുത്ത് പറയേണ്ട കാര്യമില്ലല്ലോ. ജയലളിതയുടെ തോഴിയായിരുന്ന വി കെ ശശികലയുടെ അനന്തിരവനായ ടി ടി വി ദിനകരനായിരുന്നു ജയ സമാധിയിലെ നാടകങ്ങളിലെ പ്രധാന കഥാപാത്രങ്ങളിലൊന്ന്. എ ഐ എ ഡി എം കെയുടെ ഡെപ്യൂട്ടി ജനറൽ സെക്രട്ടറി കൂടിയായ ദിനകരന് കലൈരാജനും മറ്റ് അനുയായികൾക്കും ഒപ്പമാണ് ജയ സമാധിയിൽ എത്തിയത്.\nജയ സമാധിയിൽ എത്തിയതും നേതാക്കൾ ആരാദ്യം മുകളിൽ കയറണം എന്ന തിരക്കിലായി. ഞാനാദ്യം ഞാനാദ്യം എന്ന് നേതാക്കളും പ്രവർത്തകരും ഉന്തും തള്ളുമായി. ഇതിനിടയിൽ നിയന്ത്രണം വിട്ട ദിനകരൻ ജയലളിതയുടെ സമാധിയിലേക്ക് നിയന്ത്രണം വിട്ട് വീണു. കലൈരാജൻ പിടിച്ചില്ലായിരുന്നെങ്കിൽ ദിനകരൻ ശരിക്കും ജയലളിത സമാധിയിലേക്ക് വീണേനെ. ജയലളിതയുടെ മരണത്തിന്റെ ഒന്നാം വാർഷികദിനത്തിൽ എ ഐ എ ഡി എം കെ നേതാവും മുഖ്യമന്ത്രിയുമായ എടപ്പാടി പളനിസ്വാമി, ഉപമുഖ്യമന്ത്രി ഒ പനീർസെൽവം തുടങ്ങിയവരുടെ നേതൃത്വത്തിൽ പാർട്ടി പ്രവർത്തകർ മൗനജാഥയായി ജയയുടെ സ്മൃതി മണ്ഡപത്തിലെത്തിയിരുന്നു. ജയയുടെ വിയോഗത്തിലുള്ള വിഷമം അറിയിക്കാനായി കറുത്ത വസ്ത്രമാണ് നേതാക്കൾ തിരഞ്ഞെടുത്തത്.\nനേതാക്കളെല്ലാവരും ജയലളിതയുടെ സ്മൃതിമണ്ഡപത്തിന് അടുത്തെത്തിയതും മുൻ മുഖ്യമന്ത്രിയായ ഒ പനീർസെൽവം വേഗത്തിൽ ഓടി നേതാക്കളുടെ മുന്നിൽ കടന്ന് ഒന്നാം നിരയിലെത്തി. ജയലളിതയുടെ വിശ്വസ്തനായിരുന്നു ഒ പനീർസെൽവം. ജയലളിതയുടെ സമാധിയിൽ നിന്നും തനിക്ക് അശരീരി കേട്ടു എന്നൊക്കെ പറഞ്ഞ് ആവശ്യത്തിന് നാടകം പനീർസെൽവവും കളിച്ചിട്ടുണ്ട് മുമ്പ്. മുൻ മുഖ്യമന്ത്രി ജയലളിത മരിച്ച് ഒരു വർഷം തികയുമ്പോഴും തമിഴകത്ത് വിവാദങ്ങൾ ഒഴിയുന്നില്ല. ജയലളിതയ്ക്ക് എന്താണ് പറ്റിയത് എന്ന ചോദ്യം ഒരു വശത്ത്. ജയയുടെ കോടിക്കണക്കിന് രൂപ വിലമതിക്കുന്ന സ്വത്തുക്കളുടെ അവകാശിയാരാണ് എന്ന ചോദ്യം മറുവശത്ത്. വി കെ ശശികല, ദീപ, ടി ടി വി ദിനകരൻ, ഓ പീ എസ്, ഈ പി എസ്, പാർട്ടി തുടങ്ങി ജയയുടെ ലെഗസിക്ക് പിന്തുടർച്ചക്കാരാകാൻ ഒരുപാട് പേർ രംഗത്തുണ്ട്.\nRead in Tamil: ஜெயலலிதா சமாதியில் டிக்கிலோனா விளையாடிய தினகரன் குரூப்!\njayalalithaa daughter tamil nadu supreme court sasikala aiadmk ജയലളിത മകൾ തമിഴ്നാട് സുപ്രീം കോടതി ശശികല എഐഎഡിഎംകെ obit ചരമം\nDinakaran team tribute in Jayalalitha memorial Chennai report\nStory first published: Wednesday, December 6, 2017, 14:53 [IST]\nതിരികെ വരുമെന്ന് മഞ്ജു: ശബരിമല യാത്ര ഉപേക്ഷിച്ചിട്ടില്ല, പിന്നോട്ടില്ലെന്ന് ദളിത് നേതാവ്!


കിണറുകള് കാണാതാവുന്നു..! | Kerala ->Wells disappearing - Malayalam Oneindia\nകോഴിക്കോട്: കേരളത്തിന്റെ വിവിധ ഭാഗങ്ങളില് കിണറുകള് അപ്രത്യക്ഷമാകുന്നു. തലേ ദിവസം വരെ വെള്ളം കോരിയിരുന്ന കിണറുകള് പെട്ടെന്ന് തകര്‍ന്നിടിഞ്ഞ് ഇല്ലാതെയാകുന്നത് ജനങ്ങളില് ആശങ്ക പരത്തിയിട്ടുണ്ട്. വിവിധ ജില്ലകളിലായി ആറ് കിണറുകളും ഒരു കുളവുമാണ് ഇപ്രകാരം താഴ്ന്നു പോയിരിക്കുന്നത്. പലയിടങ്ങളിലും കിണറുകള്‍ക്ക് ചെരിവു വന്നിട്ടുണ്ട്.\nകോഴിക്കോട് ജില്ലയിലെ കൊയിലാണ്ടി, കോട്ടയം ജില്ലയിലെ ആറുമാനൂര്, തൃശൂര് ജില്ലയിലെ പുന്നയൂര്‍ക്കുളം, മലപ്പുറം ജില്ലയിലെ കുറ്റിപ്പുറം , കണ്ണൂരിലെ ചെങ്ങളായി എന്നിവിടങ്ങളിലാണ് കിണറുകള് അപ്രത്യക്ഷമായത്. കണ്ണൂരിലെ മണിക്കടവിലാണ് കുളം കാണാതായത്. മലപ്പുറം ജില്ലയിലെ ചമ്രവട്ടത്ത് കിണറിന്റെ ചെരിവ് കൂടിയിട്ടുണ്ട്.\nകോട്ടയത്ത് ഏറ്റുമാനൂരിനടുത്ത് ആറുമാനൂരില് മൂന്ന് കിണറുകളാണ് ഇടിഞ്ഞു തകര്‍ന്നത്. ഈ ഭാഗങ്ങളില് നേരിയ മുഴക്കം കേട്ടതായി നാട്ടുകാര് പറയുന്നു. തൃശൂരിലെ പുന്നയൂര്‍ക്കുളത്ത് പുഴിക്കിള മാര്‍ക്കറ്റിനു സമീപത്തെ പുലിക്കോട്ടില് വീട്ടിലെ 15 കോല് ആഴമുള്ള കിണര് ഇടിയുകയായിരുന്നു. ഇവിടെ കിണറിന്റെ സ്ഥാനത്ത് ഇപ്പോള് ഒരു കുഴിയാണുള്ളത്. ഇതില് നിന്നും വെള്ളം പതഞ്ഞുയരുന്നുണ്ട്.\nകുറ്റിപ്പുറത്ത് 34 അടി ആഴമുള്ള കിണറാണ് ഇടിഞ്ഞത്. ആള്‍മറയും മോട്ടോര്‍പമ്പും ബക്കറ്റും കൊട്ടത്തളവും താഴ്ന്നു പോയി. ഇവിടെയും കുഴിയില് നിന്ന് നുരയും പതയും വരുന്നുണ്ട്.\nകൊയിലാണ്ടിയില് കൊല്ലത്തിനടുത്ത് മന്ദമംഗലത്ത് വട്ടക്കണ്ടി കുഞ്ഞിക്കണാരന്റെ കിണര് ജൂണ് 16 ശനിയാഴ്ച ഉച്ചയ്ക്കാണ് താഴ്ന്നു പോയത്. ഇരുപത്തിരണ്ടടി താഴ്ചയുള്ള കിണര് പകുതിയോളം മൂടപ്പെട്ട അവസ്ഥയിലാണ്.\nകണ്ണൂരില് ചെങ്ങളാരി കോട്ടപ്പറമ്പിലെ കെ വി മൊയ്തീന്റെ 14 കോല് ആഴമുള്ള കിണര് ജൂണ് 15 വെള്ളിയാഴ്ച രാത്രി മറഞ്ഞുപോയി. ചുറ്റുമതിലും കപ്പിയും കയറും തൊട്ടിയും കുഴിയില് അപ്രത്യക്ഷമായി.\nമണിക്കടവില് നാലൊന്നുകാട്ടില് ജോസഫ് നാലു വര്‍ഷം മുമ്പ് നിര്‍മ്മിച്ച കുളമാണ് കോണ്‍ക്രീറ്റ് ചുരുളുകളടക്കം ഇടിഞ്ഞ് താണ് അപ്രത്യക്ഷമായത്. 30 അടി താഴ്ചയും നാലര അടി വ്യാസവുമുള്ള കുളമായിരുന്നു ഇത്.\nകിണറുകള് കാണാതാവുന്ന പ്രതിഭാസത്തില് ആശങ്ക വേണ്ടെന്ന് ഭൗമശാസ്ത്രജ്ഞര് പറയുന്നുണ്ടെങ്കിലും കിണറുകള് അപ്രത്യക്ഷമാകുന്നത് പരിഭ്രാന്തി പരത്തിയിരിക്കുകയാണ്. മഴക്കാലത്ത് ചിലയിടങ്ങളില് കിണറും കുളവും ഇടിയാറുണ്ടെങ്കിലും ചുറ്റുമതിലുകളും കോണ്‍ക്രീറ്റ് ചുരുളുകളും ഉള്‍പ്പെടെ അപ്രത്യക്ഷമാകുന്നത് ഇതാദ്യമായാണെന്ന് ചൂണ്ടിക്കാണിക്കപ്പെടുന്നു. പ്രകൃതിയുടെ ഈ വികൃതിയില് കിണറുകള് കാണാതായ പ്രദേശങ്ങിലെ താമസക്കാര് പരിഭ്രാന്തരാണ്.\nkozhikod malayalam news kerala natural calamity wells


‘മാസ്റ്റര്’ തിയേറ്ററില് തന്നെ റിലീസ് ചെയ്യുമെന്ന് നിര്‍മാതാക്കള് – Kairali News | Kairali News Live l Latest Malayalam News\nവരാനിരിക്കുന്ന വിജയ് സിനിമ ‘മാസ്റ്റര്’ തിയേറ്റര് റിലീസ് തന്നെയായിരിക്കുമെന്ന സ്ഥിരീകരണവുമായി സിനിമയുടെ നിര്‍മാതാക്കള്. സിനിമ തിയേറ്ററില് തന്നെ റിലീസ് ചെയ്യാനാണ് കാത്തിരിക്കുന്നതെന്ന് എക്സ്ബി ഫിലിം ക്രിയേറ്റേഴ്സ് അറിയിച്ചു. ഒ.ടി.ടി റിലീസ് ആയിരിക്കുമെന്ന വാര്‍ത്തകള് നേരത്തെ വന്നിരുന്നു.\nനേരത്തെ ചിത്രത്തിന്റെ നിര്‍മ്മാതാക്കളും സംവിധായകന് ലോകേഷ് കനകരാജും ചിത്രം തിയേറ്ററുകളില് തന്നെ റിലീസ് ചെയ്യുമെന്ന് പറഞ്ഞിരുന്നു. കഴിഞ്ഞ ഏപ്രില് മാസം റിലീസ് ചെയ്യേണ്ടിയിരുന്ന മാസ്റ്റര് കൊവിഡ് ഭീഷണി മൂലം മാറ്റി വെയ്ക്കുകയായിരുന്നു. ഒ.ടി.ടി റിലീസിനായി തങ്ങളെ ചില പ്ലാറ്റ്ഫോമുകള് ബന്ധപ്പെട്ടിരുന്നെന്നും നിര്‍മാതാക്കള് പത്രക്കുറിപ്പില് വ്യക്തമാക്കി.\n‘റീല് ഹീറോ’ ആകരുത്; വിജയ്ക്ക് ഒരു ലക്ഷം രൂപ പിഴ വിധിച്ച് കോടതി\nഇളയ ദളപതി ബീസ്റ്റിനു വാങ്ങുന്ന പ്രതിഫലം കേട്ട് ഞെട്ടി ആരാധകര് പ്രതിഫലം വാങ്ങുന്ന തമിഴ് താരങ്ങളില് വിജയ് മുന്നില്\nവിജയും വിജയ് സേതുപതിയും ആദ്യമായാണ് ഒരുമിച്ചഭിനയിക്കുന്നത്. വിജയ്യുടെ 64ാമത് ചിത്രമാണിത്. ‘ദളപതി 64’ എന്ന പേരിലാണ് ചിത്രം ആഘോഷിക്കപ്പെടുന്നത്. ചിത്രത്തില് കോളേജ് പ്രൊഫസറുടെ വേഷമാണ് വിജയ് ചെയ്യുന്നത്. ദല്‍ഹി, കര്‍ണ്ണാടക, ചെന്നൈ എന്നിവിടങ്ങളിലാണ് സിനിമയുടെ ചിത്രീകരണമുണ്ടായത്.


ചരിത്രം കുറിച്ചുകൊണ്ട് മാരാമണ് കണ്‍വെന്‍ഷനില് ആദ്യമായൊരു ട്രാന്‍സ്‌ജെന്‍ഡര് സ്വരം - Samakalika Malayalam\nചരിത്രം കുറിച്ചുകൊണ്ട് മാരാമണ് കണ്‍വെന്‍ഷനില് ആദ്യമായൊരു ട്രാന്‍സ്‌ജെന്‍ഡര് സ്വരം\nBy സമകാലികമലയാളം ഡെസ്‌ക് | Published: 16th February 2018 09:05 AM |\nLast Updated: 16th February 2018 09:05 AM | A+A A- |\nമാമാമണ്: മാരാമണ് കണ്‍വെന്‍ഷനില് ട്രാന്‍സ്‌ജെന്‍ഡര് വ്യക്തിയുടെ പ്രസംഗം. ഒന്നേകാല് നൂറ്റാണ്ടോളമായ മാരാമണ് കണ്‍വെന്‍ഷന്‍ന്റെ ചരിത്രത്തിലാദ്യമായാണിത്. ഡെല്‍ഹി ട്രാന്‍സ്‌ജെന്‍ഡേഴ്‌സ് കമ്യൂണിറ്റിയുടെ മലയാളി നേതാവ് സെലിന് തോമസാണ് കണ്‍വെന്‍ഷന് വേദിയില് പ്രസംഗിച്ചത്.\nനിറഞ്ഞ സദസില് സെലിന്റെ വാക്കുകള് കരഘോഷത്തോടുകൂടി ശ്രോതാക്കള് സ്വീകരിച്ചു. 'കരുണയും കാവലും ലിംഗനീതിവീക്ഷണത്തില്' എന്നതായിരുന്നു വിഷയം. ഭിന്നലിംഗക്കാകരെ ഉള്‍ക്കൊള്ളുന്ന സഭാ പദ്ധതികളുടെ തുടര്‍ച്ചയായി മാര്‍ത്തോമ്മാ യുവജനസഖ്യത്തിന്റെ യുവവേദി പരിപാടിയുടെ ഭാഗമായിരുന്നു ഇത്.\n'ഇതുവരെ കേരളത്തില് സ്ത്രീയായി വന്നുപോവുകയായിരുന്നു പതിവ്. ഇനി ഞാന് അര്‍ധനാരിയാണെന്നു പറയാനുള്ള ധൈര്യമായി. ഞങ്ങളെ സംബോദന ചെയ്യാന് മലയാളത്തില് ശരിയായ പ്രയോഗം പോലുമില്ല. തമിഴില് ഞങ്ങള് തിരുത്തങ്കൈ ആണ്. ബഹുമാനം നല്‍കുന്ന പദം'- സെലിന് തോമസ് പറഞ്ഞു.\nതങ്ങളുടെ ചോരയ്ക്ക് പോലും അയിത്തമുണ്ടെന്നും സെറിന് പറഞ്ഞു. '2005ല് ഡെല്‍ഹിയില് ബസില് സ്‌ഫോടനമുണ്ടായപ്പോള് ഞങ്ങളും രക്തം നല്‍കാനെത്തി, എന്നാല് ആശുപത്രി അധികൃതര് സ്വീകരിച്ചില്ലെന്ന് സരയു പറയുന്നു. കുടുംബം ഞങ്ങളെ തള്ളുമ്പോള് സഭ സ്വീകരിക്കണം. കുടുംബ സംവരണവും മറ്റും ലഭിക്കാന് പരിശ്രമിക്കണം. ഞങ്ങള്‍ക്കും വൃദ്ധസദനങ്ങള് തുടങ്ങണം- സെലിന് അഭിപ്രായപ്പെട്ടു.\nട്രാന്‍സ്‌ജെന്‍ഡര് മാരാമണ് കണ്‍വെന്‍ഷനില് speech


Saturday2February 2019 7:10 am IST\nന്യൂദല്‍ഹി: സബ് കാ സാഥ്, സബ്കാ വികാസ് (എല്ലാവര്‍ക്കുമൊപ്പം, എല്ലാവരുടെയും വികസനം) എന്ന മന്ത്രവുമായാണ് 2014ല് പാര്‍ലമെന്റിന്റെ പടിക്കല് മുട്ടുകുത്തി വന്ദിച്ച് മോദി സര്‍ക്കാര് അധികാരമേറ്റത്. ഈ സര്‍ക്കാരിന്റെ അവസാന ബജറ്റ് അവതരിപ്പിച്ചപ്പോഴും നിറഞ്ഞുനിന്നത് സര്‍വമേഖലകളിലേക്കും കടന്നെത്തുന്ന വികസന മന്ത്രം തന്നെ. കര്‍ഷകര്‍ക്കും പാവപ്പെട്ടവര്‍ക്കും തൊഴിലാളികള്‍ക്കും ആശ്വാസമേകുന്ന പദ്ധതികള് പ്രഖ്യാപിച്ച് ആത്മവിശ്വാസത്തോടെയാണ് മോദിയും സംഘവും തെരഞ്ഞെടുപ്പ് കളത്തിലേക്ക് ഇറങ്ങുന്നത്.\nപീയൂഷ് ഗോയല് ബജറ്റ് അവതരിപ്പിച്ചുകൊണ്ടിരിക്കെ സമൂഹമാധ്യമങ്ങളില് താരമായത് കോണ്‍ഗ്രസ് അധ്യക്ഷന് രാഹുല്. ലോക്‌സഭയില് പ്രതിപക്ഷ നിരയില് നിരാശരായി ഇരിക്കുന്ന രാഹുലിന്റെയും മല്ലികാര്‍ജുന് ഖാര്‍ഗെയുടെയും കെ.സി. വേണുഗോപാലിന്റെയും ചിത്രം മിനിറ്റുകള്‍ക്കുള്ളില് ഫേസ്ബുക്കിലും ട്വിറ്ററിലും പടര്‍ന്നുപിടിച്ചു.\nകോണ്‍ഗ്രസ്സിന്റെ മുഴുവന് നിരാശയും ഒപ്പിയെടുത്തതായിരുന്നു ട്രോളുകളായി പ്രവഹിച്ച ആ ഫോട്ടോ. പ്രതിപക്ഷത്തിന്റെ വിമര്‍ശനങ്ങളിലും നിരാശ നിറഞ്ഞുനിന്നു. ദരിദ്രര്‍ക്കൊപ്പമാണെന്ന കോണ്‍ഗ്രസ്സിന്റെ മുദ്രാവാക്യം ബിജെപി കടമെടുത്തുവെന്ന മുന് ധനമന്ത്രി ചിദംബരത്തിന്റെ പ്രതികരണം ബജറ്റ് ദരിദ്രര്‍ക്ക് വേണ്ടിയുള്ളതാണെന്ന സാക്ഷ്യപ്പെടുത്തലായി. തുക കുറഞ്ഞുപോയെന്ന പരാതിയാണ് രാഹുല് ഉന്നയിച്ചത്. പൊതുവെ മോദിക്കെതിരെ കടുത്ത ആക്രമണമുതിര്‍ക്കാറുള്ള മമത ഉള്‍പ്പെടെയുള്ളവര് നിശ്ശബ്ദത പാലിച്ചു.\nകര്‍ഷക വിരുദ്ധരെന്ന പ്രചാരണമാണ് ബിജെപിക്കെതിരെ കോണ്‍ഗ്രസ് പൊതുതെരഞ്ഞെടുപ്പില് ഉന്നയിക്കാനിരുന്നത്. കിസാന് സമ്മാന് നിധിയിലൂടെ ഇതിന്റെ മുനയൊടിച്ചു. കാര്‍ഷിക കടം എഴുതിത്തള്ളുന്നത് പോലുള്ള ജനപ്രിയ തീരുമാനങ്ങളുടെ ആനുകൂല്യങ്ങള് പോലും ഏതാനും കര്‍ഷകര്‍ക്ക് മാത്രമാണ് ലഭിക്കുന്നത്. എന്നാല് 12 കോടി കര്‍ഷകര്‍ക്ക് പുതിയ പദ്ധതിയുടെ ഗുണം ലഭിക്കും. തെരഞ്ഞെടുപ്പിന് മുന്‍പ് ആദ്യ ഗഡു കര്‍ഷകരുടെ അക്കൗണ്ടിലെത്തും. അധികാരത്തിലെത്തിയാല് കര്‍ഷകര്‍ക്ക് മിനിമം വേതനം ഉറപ്പാക്കുമെന്ന് രാഹുല് പ്രഖ്യാപിച്ചിരുന്നു. ഇത് തെരഞ്ഞെടുപ്പ് പ്രകടന പത്രികയില് ഉള്‍പ്പെടുത്തുമെന്നും കോണ്‍ഗ്രസ് പറഞ്ഞിരുന്നു. ഇനി അതിന്റെ ആവശ്യമുണ്ടാകില്ല.\nപ്രസംഗം ആരംഭിക്കുന്നതിന് മുന്‍പ് പ്രതിപക്ഷം ബഹളമുണ്ടാക്കിയെങ്കിലും പിന്നീട് നിശ്ശബ്ദരായി. സര്‍ക്കാരിനെതിരെ പ്രതിഷേധിക്കാന് അവസരം ലഭിച്ചില്ല. അവതരണത്തിലുടനീളം ഭരണകക്ഷി അംഗങ്ങള് ആവേശഭരിതരായിരുന്നു. നികുതിയിളവ് പ്രഖ്യാപനത്തെ 'മോദി മോദി' വിളികളോടെയാണ് അവര് വരവേറ്റത്. ഏതാനും മിനിട്ട് അവതരണം നിര്‍ത്തിവെക്കേണ്ടി വന്നു.\nപാവങ്ങളുടെ ചിന്ത കോണ്‍ഗ്രസ്സിന് തെരഞ്ഞെടുപ്പുകാലത്ത് മാത്രം: മോദി


കാറുകള്‍ക്ക് പുറത്ത് പരസ്യം ചെയ്തും വീടുകളില് ഹോംസ്‌റ്റേക്ക് സൗകര്യം ചെയ്തുകൊടുത്തും ഗര്‍ഭപാത്രം വാടകക്ക് കൊടുത്തും ഭാര്യയുമൊത്തുള്ള കിടപ്പറ രംഗങ്ങള് വീഡിയോയില് പകര്‍ത്തിയും നിങ്ങള്‍ക്ക് പണമുണ്ടാക്കാം. ഇവിടെ ആദ്യം പറഞ്ഞ പരസ്യവും ഹോം സ്‌റ്റേയും വലിയ ചോദ്യങ്ങളുയര്‍ത്തുന്നില്ല. ഒരു കുഞ്ഞ് പിറക്കാനുള്ള ദമ്പതികളുടെ അടങ്ങാത്ത ആഗ്രഹത്തിനു മേല് വാടകക്കുള്ള ഗര്‍ഭപാത്രവും സമ്മതിച്ചു കൊടുക്കാം. (ഇതു തന്നെ വാണിജ്യാടിസ്ഥാനത്തില് വരുമ്പോള് രൂപം മാറുന്നു) എന്നാല് കിടപ്പറ രംഗം പകര്‍ത്തി വിപണനം നടത്തി പണമുണ്ടാക്കാമെന്ന് മനോരമകുടുംബത്തിലെ സായിപ്പ് ഉപദേശിക്കുമ്പോള് അപകടം മണക്കുന്നുണ്ട്. ആദ്യം പറഞ്ഞ രണ്ടിനുമൊപ്പം ശേഷമുള്ള രണ്ട് കാര്യങ്ങള് ചേര്‍ത്ത് പറഞ്ഞ് അതിന് ഒരു സ്വീകാര്യത ഉണ്ടാക്കുകയായിരുന്നു ഒന്നാമത്തെ ലക്ഷ്യം. രണ്ടാമത്തെത് പണമുണ്ടാക്കുക മാത്രമാണ് ലക്ഷ്യമാകേണ്ടതെന്നും അതിനുള്ള മാര്‍ഗങ്ങള്‍ക്ക് പ്രസക്തിയില്ലെന്നും പറഞ്ഞു തരിക.\nമാന്ദ്യകാലത്ത് പിടിച്ച് നില്‍ക്കാന് കിടപ്പറ വില്‍ക്കണമെന്നത് കമ്പോളത്തിനനുസരിച്ച് ജീവിതം എത്രത്തോളം മാറ്റിയെടുക്കാമെന്നതിന്റെ അങ്ങേയറ്റമാണ്. മനോരമയുടെ ദി വീക്ക് വായനക്കാരെ പഠിപ്പിക്കുന്നത് അതാണ്. അതിനവര് സുഖമുള്ള ഒരു പേരും പരിജയപ്പെടുത്തുന്നു സെല് സ്യൂമര്. മുതലാളിത്തവും അതിന്റെ സാംസ്‌കാരികാപചയങ്ങളും ഒളിച്ചു കടത്താന് മിടുക്കന്‍മാരാണ് തങ്ങളെന്ന് തെളിയിച്ചവരാണ് ഈ മാധ്യമ ശൃംഖല. പത്രത്തെ എതിര്‍ക്കുന്നവരെ അവര് സമര്‍ഥമായി കുരുക്കിക്കളയും. എതിര്‍പ്പുകള് വരെ ആയുധമാക്കാന് കഴിവുള്ള തന്ത്രപരമായ ഇടപെടലാണ് അത് വായനാ സമൂഹത്തില് നടത്തിക്കൊണ്ടിരിക്കുന്നത്.\nആഗോളവത്കണത്തിന്റെ നല്ല വശങ്ങളെക്കുറിച്ച് സംസാരിക്കുന്നത് ബലാത്സംഗത്തിന്റെ നല്ലവശങ്ങളെക്കുറിച്ച് സംസാരിക്കുന്നത് പോലെയാണെന്ന് പറയാറുണ്ട്. മുതലാളിത്തവും ആഗോളവത്കരണത്തെ കൂട്ട്പിടിച്ച് കെട്ടിപ്പൊക്കിയ കൃത്രിമ സാമ്പത്തിക മാപിനികളും മാന്ദ്യകാലത്ത് തകര്‍ന്നു വീണു. ഊഹക്കച്ചവടത്തിനും മാര്‍ക്കറ്റ് അധീശത്ത കമ്പോള വ്യവസ്ഥിതിക്കുമേറ്റ തിരിച്ചടി യഥാര്‍ഥത്തില് മുതലാളിത്തത്തിനേറ്റ പ്രഹരമായിരുന്നു. ഈ തകര്‍ന്നുവീഴലില്‍പ്പെട്ട ആഗോള കമ്പോളത്തിന് രക്ഷപ്പെടാന് ഇതാ ഇങ്ങിനെയും ഒരു വഴിയുണ്ടെന്നാണ് ഈ പത്രം പറഞ്ഞുതരുന്നത്.\nമനോരമ നേരത്തെയും ഈ സാംസ്‌കാരിക ഇടപെടലിന് ശ്രമിച്ചിരുന്നു. അത് വരെ കേരളത്തിന്റെ അജണ്ടയിലില്ലാത്തത് അവരെ കൊണ്ട് ചര്‍ച്ച ചെയ്യിച്ചായിരുന്നു അതിന്റെ തുടക്കം. വാലന്റൈന്‍സ് ഡേയെക്കുറിച്ചും കൊച്ചിയിലെ വിദേശ നൃത്ത പരിശീലന കേന്ദ്രത്തെക്കുറിച്ചും കേരളത്തിലെ ബീച്ചുകളില് പരസ്യ ചുംബനങ്ങള് വ്യാപകമാവുന്നതിനെക്കുറിച്ചും അവര് നേരത്തെ തന്നെ മലയാളിയെ ബോധ്യപ്പെടുത്താന് ശ്രമിച്ചിരുന്നു. കേരളത്തില് വരെ ഇതൊക്കെ സാര്‍വത്രികമായിക്കഴിഞ്ഞുവെന്നും പിന്നെ നിങ്ങള് മാത്രമെന്തിന് നോക്കി നില്‍ക്കണമെന്നും മലയാളികളെ അവര് ബോധ്യപ്പെടുത്താന് ശ്രമിച്ചു. സ്‌പോര്‍ട്‌സിലും സിനിമയിലും സംഗീതത്തിലും രാഷ്ട്രീയത്തില്‍വരെ ഇക്കിളി ഫോട്ടോകള് കൊടുക്കാന് അവര് പ്രത്യേകം ശ്രദ്ധിച്ചു.\nപുതിയ ലക്കം വീക്കിന്റെ പുറം ചട്ട വായനക്കാരോട് പറയുന്നത് മാന്ദ്യകാലത്ത് കൂടുതല് പണമുണ്ടാക്കാനുള്ള തന്ത്രത്തെക്കുറിച്ചാണ്. അതിനവര് പൂര്‍ണഗര്‍ഭിണിയുടെ നഗ്നമായ വയറിന്റെ ഫോട്ടോ നല്‍കി ഗര്‍ഭപാത്രക്കച്ചവടത്തിന്റെ നല്ലൊരു പരസ്യം നല്‍കുകയും ചെയ്തു. വാടക ഗര്‍ഭ ധാരണം ഒരു സഹായത്തിന്റെയോ ഉപകാരത്തിന്റെയോ പുറത്ത് ചെയ്യുന്നതിനെക്കുറിച്ചല്ല വീക്ക് പറയുന്നത്. അതിന്റെ വാണിജ്യ സാധ്യതകളെക്കുറിച്ചാണ്. നിങ്ങളുടെ ഗര്‍ഭപാത്രത്തെക്കുറിച്ച് നിങ്ങള്‍ക്ക് പരസ്യം ചെയ്യാം. അതിനു വേണ്ടി പ്രത്യേക മാര്‍ക്കറ്റിംങ് സെന്ററുകള് തുടങ്ങാം.\nഭൂമിയിലുള്ളതെല്ലാം വില്‍പ്പനക്ക് വെച്ചിട്ടും കമ്പോളസാമ്പത്തിക വ്യവസ്ഥ പരാജയപ്പെടുകയായിരുന്നു. ഇനി വില്‍ക്കാനുള്ളത് മാനമാണ്. മുതാളിത്തത്തിന് ആകെയുള്ള കച്ചിത്തുരുമ്പ് അതാണ്. മാന്ദ്യകാലത്ത് മാനം വിറ്റും ജീവിക്കാമെന്നാണ് വീക്ക് പറയുന്നത്. മാനത്തിന് മാര്‍ക്കറ്റില് നല്ല വിലയുണ്ടെന്ന് കമ്പോള ശക്തികള്‍ക്കറിയാം. അതുകൊണ്ടവര് സ്വന്തം കിടപ്പറ രംഗങ്ങള് വിപണനം നടത്താമെന്ന് പറയുന്നത്. നിങ്ങളുടെ വസ്തുക്കള് വില്‍ക്കുകയോ വാടകക്ക് നല്‍കുകയോ ചെയ്തുകൊണ്ടും നിങ്ങളെ തന്നെ വിറ്റ്‌കൊണ്ടും ആധുനികത നല്‍കുന്ന സാധ്യതകളെ ഉപയോഗപ്പെടുത്താന് കമ്പോളം പറയുന്നു.\nകേരളത്തില് പിന്തിരിപ്പന് മുന്നേറ്റങ്ങള്‍ക്കെല്ലാം പിന്തുണ കൊടുത്ത മാധ്യമമാണ് മനോരമ. വിമോചന സമരം മുതല് വിദ്യാഭ്യാസ വിഷയങ്ങളില്‍വരെ. പാഠപുസ്തകങ്ങളില് സഭ്യേതര ഭാഗങ്ങളുണ്ടെന്ന് പറഞ്ഞ് വിവാദമുണ്ടാക്കിയ മനോരമ തന്നെയാണ് സഭ്യതയുടെ എല്ലാ നൂലിഴകളും ഇവിടെ പൊട്ടിച്ചു കളയുന്നത്. ഒരു തരം ഇരട്ടമുഖമാണിത്. ഇനിയും പുതിയ പാഠങ്ങളുമായി മനോരമയെത്തും. വായനക്കാരെ സാമ്പത്തിക ബുദ്ധിമുട്ടില് നിന്ന് രക്ഷിക്കാന്. അത് കണ്ട് മലയാളി പരാധീനതകള് തീര്‍ക്കാനിറങ്ങിയാല് മനോരമക്കാരന് ഉദ്ദേശിച്ച ലക്ഷ്യം കാണും.


Emalayalee.com - പെട്രോള്‍വില വര്‍ധന തല്‍ക്കാലമില്ലെന്ന് മന്ത്രി\nപെട്രോള്‍വില വര്‍ധന തല്‍ക്കാലമില്ലെന്ന് മന്ത്രി\nന്യൂഡല്‍ഹി: ഇന്ധനവില വര്‍ധിപ്പിക്കാന് തല്‍ക്കാലം ആലോചിക്കുന്നില്ലെന്ന് കേന്ദ്ര പെട്രോളിയം മന്ത്രി ജയ്പാല് റെഡ്ഢി. പെട്രോള് ലിറ്ററിന്5രൂപ വര്‍ധിപ്പിച്ചേക്കുമെന്ന വാര്‍ത്തകള് പ്രചരിക്കുന്നതിനിടെയാണ് മന്ത്രിയുടെ പ്രതികരണം\nവായു മലിനീകരണം: ഇന്ത്യ ഒന്നാം സ്ഥാനത്ത്, 1.16 ലക്ഷം ശിശുക്കള് ശ്വാസം മുട്ടി മരിച്ചു\nമോശം പരാമര്‍ശം കമല്‍നാഥിനോട് തിരഞ്ഞെടുപ്പ് കമ്മീഷന് വിശദീകരണം തേടി\nയുവതി കാറില് കത്തിക്കരിഞ്ഞ നിലയില്; ജീവനൊടുക്കിയതെന്ന് നിഗമനം\nകുമ്മനം രാജശേഖരന് ശ്രീ പദ്മനാഭസ്വാമി ക്ഷേത്രം ഭരണസമിതിയിലെ കേന്ദ്ര സര്‍ക്കാരിന്റെ പ്രതിനിധി\nതീവണ്ടി ഇടിച്ച് ആനകള് ചെരിഞ്ഞു; എന്‍ജിന് വനംവകുപ്പ് ജപ്തി ചെയ്തു\nകാസര്‍കോട് ജില്ലയില് ഇന്ന് 200 പേര്‍ക്ക് കൂടി കോവിഡ് 19 സ്ഥിരീകരിച്ചു.\nവയനാട് ജില്ലയില് ഇന്ന് 132 പേര്‍ക്ക് കോവിഡ് സ്ഥിരീകരിച്ചു.\nകണ്ണൂര് ജില്ലയില് ഇന്ന് 566 പേര്‍ക്ക് കൊവിഡ് ബാധ സ്ഥിരീകരിച്ചു.\nകോഴിക്കോട് ജില്ലയില് 1158 പേര്‍ക്ക് കോവിഡ് ;രോഗമുക്തി 705\nകോവിഡ് 19: ജില്ലയില് 832 പേര്‍ക്ക് രോഗമുക്തി\nപാലക്കാട് ജില്ലയിൽ ഇന്ന് 417 പേർക്ക് കോവിഡ് 19 സ്ഥിരീകരിച്ചു\nതൃശൂർ ജില്ലയിൽ 946 പേർക്ക് കൂടി കോവിഡ്; 203 പേർ രോഗമുക്തരായി\nഎറണാകുളം ജില്ലയിൽ ഇന്ന് 1190 പേർക്ക് രോഗം സ്ഥിരീകരിച്ചു.\nഇടുക്കി ജില്ലയിൽ ഇന്ന് 100 പേർക്ക് രോഗബാധ സ്ഥിരീകരിച്ചു.\nകോട്ടയം ജില്ലയില് 526 എണ്ണം പോസിറ്റീവായി\nആലപ്പുഴ ജില്ലയിൽ 820 പേർക്ക് കോവിഡ് സ്ഥിരീകരിച്ചു.\nപത്തനംതിട്ട ജില്ലയില് ഇന്ന് 247 പേര്‍ക്ക് കോവിഡ്-19 സ്ഥിരീകരിച്ചു.\nറീ ബില്‍ഡ് കേരള: പത്തനംതിട്ട ജില്ലയിലെ 687 വീടുകളില് 545 വീടുകളുടേയും പണി പൂര്‍ത്തീകരിച്ചു


എതിര്‍ത്തുകൊണ്ടുളള നമ്മുടെ പ്രാര്‍ത്ഥനയെ ദൈവം ഭയക്കുന്നില്ല: മാര്‍പാപ്പ : Marian Pathram\nവത്തിക്കാന് സിറ്റി: സഹനങ്ങളും അനീതിയും നേരിടുമ്പോള് നാം ദൈവത്തെ എതിര്‍ത്ത് സംസാരിക്കുന്നതും പ്രാര്‍ത്ഥിക്കുന്നതും ദൈവം ഭയക്കുന്നില്ലെന്ന് ഫ്രാന്‍സിസ് മാര്‍പാപ്പ. ജോബിന്റെ പുസ്തകത്തെ ആസ്പദമാക്കിയുള്ള വചനവിചിന്തനം നടത്തുകയായിരുന്നുപാപ്പ.\nചില ആളുകള് ചില നേരങ്ങളില് എന്നെ സമീപിച്ച് ഇങ്ങനെ പറയാറുണ്ട്, പിതാവേ ഞാന് ദൈവത്തെ എതിര്‍ത്ത് സംസാരിച്ചിട്ടുണ്ട്. ഈ പ്രശ്നത്തിന് മുമ്പില് ദൈവത്തോട് എനിക്ക് ഇങ്ങനെ പ്രാര്‍ത്ഥിച്ചുപോയിട്ടുണ്ട്…\nസുഹൃത്തേ നിങ്ങളുടെ എതിര്‍പ്പുപോലും ദൈവത്തോടുള്ള പ്രാര്‍ത്ഥനയാണ്. കൊച്ചുകുട്ടികളും കൗമാരക്കാരും തങ്ങളുടെ മാതാപിതാക്കന്മാരെ ചിലനേരങ്ങളില് എതിര്‍ത്ത് സംസാരിക്കാറുണ്ട. ഇത് മാതാപിതാക്കളുടെ ശ്രദ്ധ പിടിച്ചുപറ്റാനുള്ള ശ്രമമാണ്. കൂടുതല് പരിഗണനയ്ക്കുവേണ്ടിയാണ്.. ഇതുപോലെയാണ് ദൈവത്തെ എതിര്‍ത്തുസംസാരിക്കുന്നതും.\nദൈവം നമ്മുടെ പിതാവാണ്. ദൈവം നമ്മെ ശ്രവിക്കുന്നുണ്ട്. അവിടുന്ന് ഒരിക്കലും നമ്മുടെ പ്രാര്‍തഥയുടെ നിഷേധസ്വരത്തെ ഭയപ്പെടുന്നില്ല.സ്വതന്ത്രമാകുക. പ്രാര്‍ത്ഥനയില് സ്വതന്ത്രമാകുക. ജോബിന്റെ പുസ്തകം ക്ലാസിക് ആണെന്നും പാപ്പ പറഞ്ഞു. മുന്‍വിധികളില്ലാതെ,വാര്‍പ്പുമാതൃകകളില്ലാതെ ജോബിന്റെ പുസ്തകം വായിക്കുക. ജോബിന്റെ കരച്ചിലിന്റെ ശക്തി നമുക്ക് മനസ്സിലാകും. എന്റെ രക്ഷകന് ജീവിച്ചിരിക്കുന്നുണ്ടെന്ന് ജോബ് തിരിച്ചറിയുന്നുണ്ട് ഇത് ജീവിതത്തിലെ മനോഹരമായ നിമിഷമാണ്. ദൈവം എപ്പോഴും നമുക്കുവേണ്ടി കാത്തിരിക്കുന്നു. അവിടുന്ന് നമ്മുടെ ജീവിതത്തിലേക്ക് വരിക തന്നെ ചെയ്യും.പാപ്പ പറഞ്ഞു.


കോവാക്സിന്‍റെ അംഗീകാരം : ലോകാരോഗ്യ സംഘടനയുടെ അടുത്ത യോഗം 26ന് – Pradeepam\nകോവാക്സിന്‍റെ അംഗീകാരം : ലോകാരോഗ്യ സംഘടനയുടെ അടുത്ത യോഗം 26ന്\nOctober 18, 2021 October 18, 2021 Pradeepam OnlineLeaveaComment on കോവാക്സിന്‍റെ അംഗീകാരം : ലോകാരോഗ്യ സംഘടനയുടെ അടുത്ത യോഗം 26ന്\nജനീവ: ഹൈദരാബാദ് ആസ്ഥാനമായുള്ള ഭാരത് ബയോടെക്കിന്‍റെ കോവിഡ് വാക്സിനായ കോവാക്സിന് അടിയന്തിര ഉപയോഗ അനുമതി നല്‍കുന്നത് പരിഗണിക്കാന് ലോകാരോഗ്യ സംഘടനയുടെ സാങ്കേതിക ഉപദേശക സംഘം ഒക്ടോബര് 26ന് യോഗം ചേരുമെന്ന് ഡബ്ല്യു.എച്ച്.ഒ ചീഫ് സയന്‍റിസ്റ്റ് ഡോ. സൗമ്യ സ്വാമിനാഥന് അറിയിച്ചു. നടപടിക്രമങ്ങള് പൂര്‍ത്തിയാക്കാന് ലോകാരോഗ്യ സംഘടന ഭാരത് ബയോടെക്കിനോട് ചേര്‍ന്ന് പ്രവര്‍ത്തിക്കുന്നുണ്ടെന്നും അവര് പറഞ്ഞു.\n‘ഒക്ടോബര് 26ന് സാങ്കേതിക ഉപദേശക സംഘം യോഗം ചേരും. നടപടിക്രമങ്ങള് പൂര്‍ത്തീകരിക്കാന് ഭാരത് ബയോടെക്കുമായി ചേര്‍ന്ന് ലോകാരോഗ്യ സംഘടന പ്രവര്‍ത്തിക്കുന്നുണ്ട്. അടിയന്തിര ഉപയോഗത്തിനായുള്ള അംഗീകൃത വാക്സിനുകളുടെ എണ്ണം വര്‍ധിപ്പിച്ച് എല്ലാവരിലേക്കും എത്തിക്കുകയാണ് ലക്ഷ്യം’ ഡോ. സ്വാമിനാഥന് ട്വീറ്റ് ചെയ്തു. ഭാരത് ബയോടെക്ക് ലോകാരോഗ്യ സംഘടനക്ക് വാക്സിനുമായി ബന്ധപ്പെട്ട വിവരങ്ങള് മാസങ്ങള്‍ക്ക് മുമ്പ് തന്നെ സമര്‍പ്പിച്ചിരുന്നു. എന്നാല്, കൂടുതല് വിവരങ്ങള് ആവശ്യപ്പെട്ടതോടെ സെപ്റ്റംബര് 27ന് വീണ്ടും സമര്‍പ്പിച്ചു.\nലോകാരോഗ്യ സംഘടനയുടെ വിദഗ്ധര് ഈ വിവരങ്ങള് അവലോകനം ചെയ്യുകയാണ്. ഡബ്ല്യു.എച്ച്.ഒ ഉയര്‍ത്തിയ ചോദ്യങ്ങള്‍ക്ക് ഇവര് കൃത്യമായ മറുപടി നല്‍കുകയാണെങ്കില് ഒരാഴ്ചക്കുള്ളില് അനുമതി നല്‍കുമെന്ന് ലോകാരോഗ്യ സംഘടന ഒക്ടോബര് ആദ്യം അറിയിച്ചിരുന്നു. അതാണിപ്പോള് ഒക്ടോബര് 26ലേക്ക് നീട്ടിയത്. ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ച് (ഐ.സി.എം.ആര്), നാഷനല് ഇന്‍സ്റ്റിറ്റ്യൂട്ട് ഓഫ് വൈറോളജി (എന്.ഐ.വി) എന്നിവയുമായി സഹകരിച്ചാണ് ഭാരത് ബയോടെക്ക് കോവാക്സിന് വികസിപ്പിച്ചത്.\nകുട്ടികള്‍ക്ക് കോവിഡ് വാക്സിന് : സാഹചര്യം വിലയിരുത്തി അന്തിമ തീരുമാനമെന്ന് ദൗത്യ സംഘം മേധാവി\nവിപണിയില് വില കയറി; നേന്ത്രവാഴ കര്‍ഷകര് പ്രതീക്ഷയില്\nകവടിയാര് കൊട്ടാരത്തിലെ നൂറ്റാണ്ടുകള് പഴക്കമുള്ള 20 കോടിയുടെ വിഗ്രഹമെന്ന വ്യാജേന വില്‍പ്പനയ്ക്കു ശ്രമിച്ച സംഘം പിടിയില്\nകുഞ്ഞിനെ സാരിയില് കെട്ടിത്തൂക്കി, തൊട്ടടുത്ത് യുവതി തൂങ്ങിമരിച്ചു


Velipaadukal വെളിപാടുകള്: Apr 20, 2010\nമാരുതി സുസുക്കി മോട്ടോര്‍സ് ഇന്ത്യയില് എഞ്ചിന് ഉല്‍പാദനം ഉയര്‍ത്താന് ഒരുങ്ങുന്നു. മലിനീകരണം കുറഞ്ഞ തരത്തിലുള്ള എഞ്ചിനുകളാണ് കൂടുതലായി ഉല്‍പാദിപ്പിക്കുക. കടുത്ത മലിനീകരണ നിയന്ത്രണ നിയമം മൂലം രാജ്യത്തെ പതിമൂന്ന് നഗരങ്ങളില് നിന്ന് മാരുതി കുടുംബത്തിലെ ജനപ്രിയ കാറായ മാരുതി 800 ന്‍റെ വില്‍പന നിര്‍ത്തേണ്ടി വന്നിരുന്നു. ഈ സാഹചര്യത്തിലാണ് മാരുതിയുടെ തീരുമാനമെന്നാണ് സൂചന.\n108.2 മില്യന് ഡോളര് ആണ് മാരുതി ഇതിനുവേണ്ടി നിക്ഷേപിക്കുക. എഞ്ചിനുകളുടെ ഉല്‍പാദനം മുപ്പത് ശതമാനത്തോളം ഉയര്‍ത്താനാണ് മാരുതി ലക്‍ഷ്യമിടുന്നത്. ഇതോടെ പ്രതിവര്‍ഷം മാരുതി ഉല്‍പാദിപ്പിക്കപ്പെടുന്ന എഞ്ചിനുകളുടെ എണ്ണം 1.25 മില്യനായി ഉയരും.\nMaruti to raise engine output in India: Report | മാരുതി എഞ്ചിന് ഉല്‍പാദനം ഉയര്‍ത്തുന്നു\nശശി തരൂരിന്‍റെ കസേര തെറിപ്പിക്കാന് ലളിത് മോഡിയ്ക്ക് ഉപകാരപ്പെട്ടത് സുനന്ദ പുഷ്കര് എന്ന പെണ് സുഹൃത്താണെങ്കില് മോഡിയെ അധികാരഭൃഷ്ടനാക്കാനുള്ള ശ്രമങ്ങള്‍ക്ക് പിന്നിലും മറ്റൊരു സ്ത്രീ സാന്നിധ്യമുണ്ട്. ദക്ഷിണാഫ്രിക്കന് നടിയും മോഡലുമായ ഗബ്രിയേല ഡെമട്ര്യാഡസും മോഡിയും തമ്മിലുള്ള ബന്ധമാണ് ഇപ്പോള് ഐ പി എല് വേദികളിലെ ചൂടേറിയ ചര്‍ച്ചാ വിഷയം. ആരാണ് ഗബ്രിയേല എന്നല്ലേ. കഴിഞ്ഞ വര്‍ഷം ദക്ഷിണാഫ്രിക്കയില് നടന്ന ഇന്ത്യന് പ്രീമിയര് ലീഗിന്‍റെ അവസാനം അരങ്ങേറിയ മിസ് ഐ പി എല് മത്സരം കണ്ടവരാരും ഇങ്ങനെ ഒരു ചോദ്യം ചോദിക്കില്ല.\nമിസ് ഐ പി എല് മത്സരത്തില് മൂന്നാം സ്ഥാനത്തെതിയതിലൂടെയണ് ഗബ്രിയേല ഐ പി എല് പ്രേക്ഷകര്‍ക്കും സുപരിചിതയാവുന്നത്. മിസ് ഐ പി എല് മത്സരത്തില് തന്‍റത്രയും സൌന്ദര്യമില്ലാത്ത നടിമാരായ ഡ്യൂണ് കൊസാറ്റ്സിനും ഗെണ്ണ ഗ്ലൌഡിനും പിന്നില് മൂന്നാം സ്ഥാനത്തേക്ക് പിന്തള്ളപ്പെട്ടതില് ഗബ്രിയേലയ്ക്ക് നിരാശയുണ്ടായിരുന്നു. ഇതിനെ ചോദ്യം ചെയ്തതിന് മോഡിയും ഗബ്രിയേലയും തമ്മില് കടുത്ത വാക്കേറ്റമുണ്ടാവുകയും ചെയ്തു.\nWhat's between Modi and Gabriella Demetriades ? | മോഡിയും ഗബ്രിയേലയും തമ്മില് എന്ത് ?\nകാമുകനോടൊപ്പം കഴിയാനായി ഭര്‍ത്താവിനെ വകവരുത്തിയ യുവതിക്ക് കോടതി വിധിച്ച വധശിക്ഷ യു‌എ‌ഇയിലെ ഉന്നത നീതിപീഠമായ അപെക്സ് കോടതി ശരിവച്ചു. ഖാവ്‌ല എന്ന് പേരുള്ള യുവതിക്കും കൊലയ്ക്ക് കൂട്ടുനിന്ന കാമുകനും ഇയാളുടെ രണ്ട് സുഹൃത്തുക്കള്‍ക്കുമാണ് കോടതി വധശിക്ഷ വിധിച്ചിരിക്കുന്നത്. ഇത് ആദ്യമായാണ് യു‌എ‌ഇയില് ഒരു സ്ത്രീയെ വധശിക്ഷയ്ക്ക് വിധിക്കുന്നത്.\nകേസിനാസ്പദമായ സംഭവം നടന്നത് 2003-ലാണ്. യു‌എ‌ഇ പൊലീസ് സര്‍വീസില് ജോലി നോക്കുകയായിരുന്നു ഖാവ്‌ലയുടെ ഭര്‍ത്താവ് ഫാഹദ്. ജോലിയുമായി ബന്ധപ്പെട്ട് ഭര്‍ത്താവ് പുറത്തുപോകുമ്പോഴൊക്കെ ഖാവ്‌ലയുടെ കാമുകന് വീട്ടില് വരുമായിരുന്നുവെത്രെ. ബന്ധം തീവ്രമായപ്പോള് ഫാഹദിനെ എങ്ങിനെയെങ്കിലും ഒഴിവാക്കണമെന്നായി ഖാവ്‌ലയുടെ ചിന്ത. ഇതിനായി കാമുകന്റെ രണ്ട് കൂട്ടുകാരുടെ സഹായവും ഖാവ്‌ല അഭ്യര്‍ത്ഥിച്ചു.\nവീട്ടിലെത്തിയ ഭര്‍ത്താവിനെ ഖാവ്‌ലയും കാമുകനും സുഹൃത്തുക്കളും ചേര്‍ന്ന് തലങ്ങും വിലങ്ങും കുത്തുകയായിരുന്നു. ചോരയില് കുളിച്ച് പാതിജീവനുമായി കിടക്കുന്ന ഭര്‍ത്താവിനരുകില് മരിച്ചുവെന്ന് ഉറപ്പുവരുത്താനായി ഖാവ്‌ല ഒരു മണിക്കൂറോളം ഇരുന്നുവെന്ന് കുറ്റപത്രത്തില് പറയുന്നു. ഫാഹദ് മരിച്ചതിന് ശേഷം ഖാവ്‌ല പൊലീസിന് ഫോണ് ചെയ്യുകയും കള്ളന്മാര് തന്റെ ഭര്‍ത്താവിനെ വകവരുത്തിയെന്ന് അറിയിക്കുകയും ചെയ്തു.\nഎന്നാല്, പൊലീസ് ശരിക്ക് ചോദ്യം ചെയ്തതോടെ ഖാവ്‌ല സത്യം പറഞ്ഞു. കാമുകനോടൊപ്പം സ്വതന്ത്രമായി ജീവിക്കാനാണ് താന് ഈ കടും‌കൈ ചെയ്തതെന്ന് ഖാവ്‌ല സമ്മതിച്ചു. തുടര്‍ന്ന് ഖാവ്‌ലയുടെ കാമുകനെയും കൂട്ടുകാരെയും പൊലീസ് പിടികൂടി.\nWoman kills husband, first in UAE to be executed | ഭര്‍ത്താവിനെ വധിച്ച യുവതിക്ക് വധശിക്ഷ\nഅടുത്ത നുറ്റാണ്ടുകള് യന്ത്രമനുഷ്യരുടേതായിരിക്കുമെന്നാണ് വിവിധ റിപ്പോര്‍ട്ടുകള് സൂചിപ്പിക്കുന്നത്. മനുഷ്യന്റെ ദൈനംദിന ജീവിതത്തില് ആവശ്യമായ എല്ലാ സേവനങ്ങളും ചെയ്തുതരാന് റോബോട്ടുകള്‍ക്ക് സാധിക്കുമെന്ന് സാങ്കേതിക വിദഗ്ധര് നേരത്തെ തന്നെ കണ്ടെത്തിയിരുന്നു. വിവിധ സേവനങ്ങള്‍ക്കായി റോബോട്ടുകളെ ഉപയോഗിച്ചുള്ള പരീക്ഷണങ്ങളും തുടരുകയാണ്.\nയുദ്ധങ്ങള്‍ക്കും സാങ്കേതിക കണ്ടെത്തലുകള്‍ക്കും യന്ത്രമനുഷ്യരുടെ സേവനം ഉപയോഗപ്പെടുത്താനാകും. എന്തായാലും, ലോകത്ത് യന്ത്രമനുഷ്യരുടെ എണ്ണം വര്‍ധിച്ചുക്കൊണ്ടിരിക്കുകയാണ്. ഏറ്റവും അവസാനം ലഭ്യമായ കണക്കുകള് പ്രകാരം ഭൂമിയില് 8.6 ദശലക്ഷം യന്ത്രമനുഷ്യരുണ്ടെന്നാണ് റിപ്പോര്‍ട്ട്. വേള്‍ഡ് റോബോട്ടിക്സാണ് യന്ത്രമനുഷ്യരുടെ എണ്ണം സംബന്ധിച്ച് റിപ്പോര്‍ട്ട് പ്രസിദ്ധീകരിച്ചിരിക്കുന്നത്.\nRobot population hits 8.6 million | ലോകത്ത് യന്ത്രമനുഷ്യര് 8.6 ദശലക്ഷം\nപ്രവാസികള്‍ക്കു വോട്ടവകാശം നല്‍കുന്നതില് പ്രായോഗികമായി ബുദ്ധിമുട്ടുകളുണ്ടെന്നു മുഖ്യ തെരഞ്ഞെടുപ്പു കമ്മിഷണര് നവീന് ചൗള. പ്രവാസികളുടെ വോട്ടവകാശം സംബന്ധിച്ച പ്രശ്നങ്ങള് മാര്‍ച്ചില് കേന്ദ്രസര്‍ക്കാരിനെ രേഖാമൂലം അറിയിച്ചിട്ടുണ്ട്.\nസര്‍ക്കാരാണ് ഉചിതമായ തീരുമാനമെടുക്കേണ്ടതെന്നും അദ്ദേഹം വാര്‍ത്താസമ്മേളനത്തില് പറഞ്ഞു. 2009ലെ ലോക്സഭാ തെരഞ്ഞെടുപ്പ് അവലോകനം ചെയ്യാന് തിരുവനന്തപുരത്തു ചേര്‍ന്ന തെരഞ്ഞെടുപ്പ് ഉദ്യോഗസ്ഥരുടെ യോഗത്തിനുശേഷം സംസാരിക്കുകയായിരുന്നു നവീന് ചൗള.\nപ്രവാസികള്‍ക്കു വോട്ടവകാശം ലഭ്യമാക്കുന്നതിനു നിരവധി തടസങ്ങളുണ്ട്. നിലവിലുള്ള തെരഞ്ഞെടുപ്പു ചട്ടങ്ങളിലെ വ്യവസ്ഥകളാണ് ഇതില് പ്രധാനം. തെരഞ്ഞെടുപ്പു നടക്കുന്നതിനു മുന്‍പ് ആറുമാസം സ്വദേശത്തു വോട്ടര് താമസിച്ചിരിക്കണം\nബ്ലോഗര്‍മാരായ മുഖ്യമന്ത്രിമാരുടെ നിരയിലേക്ക് ബീഹാര് മുഖ്യമന്ത്രി നിതീഷ് കുമാറും. നിതീഷ്സ്പീക്സ്.ബ്ലോഗ്സ്പോട്ട്.കോം(Nitishspeaks.blogspot.com) എന്ന പേരിലാണ് നിതീഷ് ജനങ്ങളുമായി ബ്ലോഗിലൂടെ സംവദിക്കുന്നത്. ഗുജറാത്ത് മുഖ്യമന്ത്രി നരേന്ദ്ര മോഡി, മധ്യപ്രദേശ് മുഖ്യമന്ത്രി ശിവ്‌രാജ് സിംഗ് ചൌഹാന് എന്നിവരാണ് ബ്ലോഗിംഗില് നിതീഷിന്‍റെ മുന്‍ഗാമികള്.\nസ്കൂള് വിദ്യാര്‍ത്ഥികള്‍ക്ക് സൌജന്യ സൈക്കിള് വിതരണം ചെയ്യാനുള്ള തന്‍റെ സ്വപ്ന പദ്ധതിയെക്കുറിച്ചാണ് ബ്ലോഗിലെ നിതീഷിന്‍റെ ആദ്യ പോസ്റ്റ്. സ്ത്രീ ശാക്തീകരണത്തെക്കുറിച്ചും ബ്ലോഗില് നിതീഷ് വാചാലനാവുന്നുണ്ട്. വനിതാ സംവരണ ബില്ലില് പാര്‍ട്ടി പ്രസിഡന്‍റ് ശരദ് യാദവിനോടുള്ള ഭിന്നതയും നിതീഷ് ബ്ലോഗിലൂടെ വ്യക്തമാക്കുന്നു. http://nitishspeaks.blogspot.com/\nNitish joins list of blogger CMs | നിതീഷ് കുമാറും ഇനി ബ്ലോഗര്\nലോകത്തെ ഏറ്റവും മികച്ച അമ്പത് കമ്പനികളുടെ പട്ടികയില് ഇന്ത്യന് കമ്പനികള്‍ക്കും സ്ഥാനം. ഇന്ത്യയിലെ പ്രമുഖ കമ്പനികളായ ടാറ്റാ ഗ്രൂപ്പും റിലയന്‍സ് ഇന്‍ഡസ്രീസുമാണ് പട്ടികയില് ഇടം നേടിയത്. യു എസ് കേന്ദ്രമായി പ്രവര്‍ത്തിക്കുന്ന ആപ്പിള് കമ്പ്യൂട്ടറാണ് പട്ടികയില് ഒന്നാം സ്ഥാനത്ത്.\nഅമ്പത് കമ്പനികളുടെ പട്ടികയില് ടാറ്റാ ഗ്രൂപ്പ് പതിനേഴാം സ്ഥാനം നേടിയപ്പോള് മുകേഷ് അംബാനിയുടെ റിലയന്‍സ് ഇന്‍ഡസ്ട്രീസ് മുപ്പത്തിമൂന്നാം സ്ഥാനം കരസ്ഥമാക്കി. കഴിഞ്ഞ സാമ്പത്തിക വര്‍ഷം മികച്ച ഉല്‍പ്പന്നങ്ങളും സേവനങ്ങളും വിപണിയിലെത്തിക്കാന് സാധിച്ചതാണ് ആപ്പിളിന് ഒന്നാം സ്ഥാനം നേടിക്കൊടുത്തത്. മാക് കമ്പ്യൂട്ടറുകള്, ഐപോഡ് മ്യൂസിക്, ടച്ച് സ്ക്രീന് ലാപ്‌ടോപ്, ഐപാഡ് എന്നിവയെല്ലാം അടുത്തിടെയാണ് ആപ്പിള് വിപണിയിലെത്തിച്ചത്.\nബിസിനസ് വീക് മാഗസിനാണ് മികച്ച അമ്പത് കമ്പനികളുടെ പട്ടിക പ്രസിദ്ധീകരിച്ചിരിക്കുന്നത്. ആഗോള ഗവേഷണ ഗ്രൂപ്പായ ബോസ്റ്റണ് കണ്‍സള്‍ട്ടിംഗ് ഗ്രൂപ്പാണ് പട്ടിക തയ്യാറാക്കിയത്. പട്ടികയില് ഇന്റര്‍നെറ്റ് ഭീമന് ഗൂഗിളിന് രണ്ടാം സ്ഥാനമാണ് ലഭിച്ചിരിക്കുന്നത്.\nTata, RIL among world's 50 most innovative companies | ടാറ്റയും റിലയന്‍സും മികച്ച കമ്പനികള്\nപോസ്റ്റ് ചെയ്തത് Muralidharan p p ല് 12:31 AM\nആഗോള സാമ്പത്തിക മാന്ദ്യത്തില് നിന്ന് കരകയറിയെന്ന് അവകാശപ്പെടുമ്പോഴും യു എസില് ബാങ്കുകളുടെ കൂട്ട തകര്‍ച്ച തുടരുന്നു. എട്ടു ബാങ്കുകളാണ് കഴിഞ്ഞ ആഴ്ച ഒറ്റ ദിവസം കൊണ്ട് പാപ്പറായി പ്രഖ്യാപിച്ചത്. ഇതോടെ ഈ വര്‍ഷം മാത്രം യു എസില് തകര്‍ന്ന ബാങ്കുകളുടേ എണ്ണം 50 ആയി. ഈ വര്‍ഷം ശരാശരി 12 ബാങ്കുകളാണ് ഓരോ മാസവും യു എസില് തകര്‍ച്ചയെ നേരിട്ടത്.\nഈ മാസം 16നാണ് എട്ടു ബാങ്കുകള് ഒറ്റയടിക്ക് അടച്ചുപുട്ടിയത്. ടമാല്‍പയസ് ബാങ്ക്, സിറ്റി ബാങ്ക്, ബട്‌ലര് ബാങ്ക്, അമേരിക്കന് ഫസ്റ്റ് ബാങ്ക്, ലേക്‍സൈഡ് കമ്മ്യൂണിറ്റി ബാ‍ങ്ക്, ഫസ്റ്റ് ഫെഡറല് ബാങ്ക്, റിവര് സൈഡ് നാഷണല് ബാങ്ക്, ഇന്നോവേറ്റീവ് ബാങ്ക് എന്നിവയാണ് 16ന് തകര്‍ന്നത്. 984.7 മില്യണ് ഡോളറിന്‍റെ നഷ്ടമാണ് എട്ടു ബാങ്കുകളുടെ തകര്‍ച്ചമൂലം ഉണ്ടായതെന്ന് ഫെഡറല് ഡെപ്പോസിറ്റ് ഇന്‍ഷൂറന്‍സ് ഏജന്‍സി അറിയിച്ചു.\nUS sees 50 bank collapses in '10; eight fold up in one day | യു എസില് ഒറ്റ ദിവസം തകര്‍ന്നത് എട്ട് ബാങ്കുകള്\nപോസ്റ്റ് ചെയ്തത് Muralidharan p p ല് 12:02 AM


പങ്കാളിയെ കൊലപ്പെടുത്തിയ കേസിൽ യുവാവ് പിടിയിൽ. – BengaluruVartha\nബെംഗളൂരു: ഒരുമിച്ച് ജീവിക്കുന്ന പങ്കാളിയെ കൊലപ്പെടുത്തിയ ശേഷം ഒളിവിലായിരുന്ന ആളെ കോണനകുണ്ടെ പോലീസ് അറസ്റ്റ് ചെയ്തു. സ്വകാര്യ സ്ഥാപനത്തിലെ ഹൗസ് കീപ്പിംഗ് ജീവനക്കാരിയായ മഞ്ജുളയെ (35) കൊലപ്പെടുത്തിയ കേസിലാണ് മഞ്ജുനാഥ് അറസ്റ്റിലായത്. കോണനകുണ്ടെയിലെ ബീരേശ്വര നഗറിലെ വീട്ടിലാണ് ദമ്പതികൾ താമസിച്ചിരുന്നത്.\nജനുവരി 7ന് രാവിലെ മഞ്ജുള അമിതമായി മദ്യപിച്ചതിനെ തുടർന്ന് തളർന്നുപോയെന്നും ആശുപത്രിയിലേക്ക് കൊണ്ടുപോകാൻ ഓട്ടോറിക്ഷ അനുവദിക്കണമെന്നും മഞ്ജുനാഥ് വീട്ടുടമയോട് പറഞ്ഞു. ശേഷം പ്രതി മഞ്ജുളയെ ഓട്ടോയിൽ കയറ്റി ജയനഗർ ജനറൽ ആശുപത്രിയിലെത്തിച്ചെങ്കിലും മരിച്ചതായി സ്ഥിരീകരിച്ചു. താമസ വിലാസം, ബന്ധപ്പെടേണ്ട നമ്പർ തുടങ്ങിയ കൃത്യമായ വിവരങ്ങൾ നൽകാതെ മഞ്ജുനാഥ് അവിടെ നിന്ന് രക്ഷപെടുകയായിരുന്നു.\nവായിക്കുക: ബാങ്കുകളെ കബളിപ്പിച്ച ചൈനീസ് കമ്പനി ഡയറക്ടറെ ഇഡി അറസ്റ്റ് ചെയ്തു.\nമൃതദേഹം പോസ്റ്റ്‌മോർട്ടത്തിന് അയച്ചപ്പോൾ വാരിയെല്ലുകൾ തകർന്നതിനാൽ ക്രൂരമായ മർദ്ദനമാണ് മരണകാരണമെന്ന് കണ്ടെത്തി. തുടർന്ന് മരണവിവരം മരിച്ചയാളുടെ കുടുംബത്തെ അറിയിക്കുകയും പോസ്റ്റ്‌മോർട്ടം റിപ്പോർട്ടിന്റെ അടിസ്ഥാനത്തിൽ ജനുവരി 11 ന് കൊലപാതകത്തിന് കേസെടുക്കുകയും ചെയ്തു. ഒളിവിൽപ്പോയ പ്രതികളെക്കുറിച്ചുള്ള വിവരങ്ങൾ ശേഖരിച്ചാണ് അറസ്റ്റിലേക്ക് നയിച്ചത്.\nമഞ്ജുളയ്ക്ക് മറ്റൊരാളുമായി ബന്ധമുണ്ടെന്ന് തനിക്ക് സംശയമുണ്ടായതാണ് കൊലയിലേക്ക് നയിച്ചതെന്ന് മഞ്ജുനാഥ് വെളിപ്പെടുത്തി. ജനുവരി ആറിന് രാത്രി ഇതേച്ചൊല്ലി വഴക്കുണ്ടായതായും അയാൾ അവളെ മൂർച്ചയുള്ള ആയുധം കൊണ്ട് അടിച്ച് കൊലപ്പെടുത്തിയെന്നും മഞ്ജുനാഥ് പറഞ്ഞു. കൂടുതൽ അന്വേഷണങ്ങൾ തുടരുകയാണ്, പോലീസ് കൂട്ടിച്ചേർത്തു.\nവായിക്കുക: ചെങ്കല്ല് കടത്ത് കേസിൽ മൂന്ന് കസ്റ്റംസ് ഉദ്യോഗസ്ഥർക്കെതിരെ സിബിഐ കേസെടുത്തു\nവായിക്കുക: ആദിവാസി യുവാവിന് വനംവകുപ്പ് ഉദ്യോഗസ്ഥരുടെ വെടിയേറ്റു.\nBENGALURU LOCAL, KARNATAKA, LATEST NEWSarrest, LIVE IN PARTNER, murder\nബിഷപ്പ് ഫ്രാങ്കോ മുളയ്ക്കലിനെതിരായ ബലാത്സംഗക്കേസിൽ ഇന്ന് വിധിയുണ്ടായേക്കും


Apple introduces new buyback and EMI offers for iPhone 5C and iPhone 5S in India - Malayalam Gizbot\nആപ്പിള് ഐഫോണ്5എസ്,5സി എന്നിവയ്ക്ക് ബയബാക്ക്, ഇ.എം.ഐ ഓഫറുകള്\n| Published: Monday, February 3, 2014, 10:28 [IST]\nഇന്ത്യന് ഉപഭോക്താക്കള്‍ക്കായി ആപ്പിള് പുതിയ ബൈ ബാക്, ഇ.എം.ഐ, എക്‌സ്‌ചേഞ്ച് ഓഫറുകള് പ്രഖ്യാപിച്ചു. ഐ ഫോണ്5എസ്, ഐ ഫോണ്5സി എന്നിവ വാങ്ങുമ്പോഴാണ് ആനുകൂല്യം. ഇതുപ്രകാരം പ്രവര്‍ത്തനക്ഷമമായ ഏത് സ്മാര്‍ട്‌ഫോണും മേല് പറഞ്ഞ ഐഫോണുകളുമായി എക്‌സ്‌ചേഞ്ച് ചെയ്യുമ്പോള് ചുരുങ്ങിയത് 5,000 രൂപയെങ്കിലും തിരികെ ലഭിക്കും.\nമാസ തവണ വ്യവസ്ഥയില് വാങ്ങുകയാണെങ്കില് ഐ ഫോണ്5സിയുടെ 16 ജി.ബി. വേരിയന്റിന് 9,990 രൂപയും 32 ജി.ബി. മോഡലിസ് 21,590 രൂപയും ആദ്യം നല്‍കണം. കൂടാതെ ഒമ്പത് മാസത്തേക്ക് 3,150 രൂപയും നല്‍കണം. സ്റ്റാന്‍ഡേര്‍ഡ് ചാര്‍ടേഡ് ബാങ്കിന്റെ ക്രെഡിറ്റ് കാര്‍ഡ് ഉപയോഗിച്ചാണ് ഫോണ് വാങ്ങുന്നതെങ്കില് 1,500 രൂപ കാഷ്ബാക് ഓഫറുമുണ്ട്.\nഇനി ആപ്പിള് ഐ ഫോണ്5എസിനാണെങ്കില് ഇ.എം.ഐ വ്യവസ്ഥയില് വാങ്ങുമ്പോള് 16 ജി.ബി. വേരിയന്റിന് 9,990 രുപയും 32 ജി.ബി. വേരിയന്റിന് 18,990 രൂപയും 64 ജി.ബി. വേരിയന്റിന് 27,990 രൂപയും ആദ്യം നല്‍കണം. പിന്നീട് പ്രതിമാസം 5,100 രൂപ നല്‍കണം. ഐ ഫോണ്5സിക്കു സമാനമായി സ്റ്റാന്‍ഡേര്‍ഡ് ചാര്‍ടേഡ് ബാങ്കിന്റെ ക്രെഡിറ്റ് കാര്‍ഡ് ഉപയോഗിച്ച് ഐ ഫോണ്5എസ വാങ്ങുമ്പോള് 2,500 രൂപ തിരികെ ലഭിക്കും.\nStory first published: Monday, February 3, 2014, 10:28 [IST]


നോട്ട് നിരോധനം ശാസ്ത്രമല്ല സാന്പത്തിക കൂടോത്രമെന്ന് ധനമന്ത്രി തോമസ് ഐസക്-demonetisation is not economics says thomas isaac\nDemonetisation Is Not Economics Says Thomas Isaac\n8500 ആദായനികുതി വകുപ്പ് ഉദ്യോഗസ്ഥരാണ് ഉള്ളത്. ഇവരാണ് 18 ലക്ഷം അക്കൗണ്ടുകൾ നിരീക്ഷിച്ച് കൊണ്ടിരിക്കുകയാണ്.\nAugust 31, 2017 08:36:07 pm\nതിരുവനന്തപുരം: രാജ്യത്ത് നോട്ട് നിരോധനം നടപ്പിലാക്കിയതിന് യാതൌരു സാന്പത്തിക ശാസ്ത്രമല്ലെന്നും സാന്പത്തിക കൂടോത്രമാണെന്നും ധനമന്ത്രി തോമസ് ഐസക്. നോട്ട് നിരോധനവുമായി ബന്ധപ്പെട്ട് ഏഷ്യാനെറ്റ് ന്യൂസിന്റെ ചർച്ചയിലാണ് ധനമന്ത്രി തോമസ് ഐസക് കേന്ദ്രസർക്കാരിനെ കടുത്ത ഭാഷയിൽ വിമർശിച്ചത്.\nപ്രധാനമന്ത്രി നോട്ട് നിരോധനം പ്രഖ്യാപിച്ച ശേഷം താൻ നടത്തിയ പത്രസമ്മേളനത്തിൽ ഉന്നയിച്ച് ചോദ്യങ്ങളെല്ലാം സത്യമായിരിക്കുകയാണ് എന്ന് പറഞ്ഞ ശേഷമാണ് മന്ത്രി നോട്ട് നിരോധനം വെറും സാന്പത്തിക കൂടോത്രമാണെന്ന് പരിഹസിച്ചത്.\n“റിസർവ്വ് ബാങ്കിൽ വന്ന പണമെല്ലാം വെള്ളപ്പണമല്ല, മറിച്ച് കള്ളപ്പണവുമുണ്ട്. അതാണ് ഞങ്ങളുടെ വിമർശനം. എന്നാൽ ഇത് ബാങ്കിലിടേണ്ടി വരുന്പോൾ കള്ളപ്പണക്കാർ ഭയന്ന് പിന്മാറുമെന്നാണ് കേന്ദ്രധനമന്ത്രി അരുൺ ജയ്റ്റ്ലി അടക്കം എല്ലാവരും പറഞ്ഞത്.”\n“ഇപ്പോൾ പറയുന്നത് മറ്റൊരു കാര്യമാണ്. ആകെ 18 ലക്ഷം അക്കൗണ്ടുകളിൽ പണം വന്നിട്ടുണ്ട്. ഇനി അത് പരിശോധിക്കുമെന്നാണ് ഇപ്പോൾ പറയുന്നത്. ആകെ 8500 ആദായനികുതി വകുപ്പ് ഉദ്യോഗസ്ഥരാണ് ഉള്ളത്. ഇവരാണ് 18 ലക്ഷം അക്കൗണ്ടുകൾ നിരീക്ഷിച്ച് കൊണ്ടിരിക്കുകയാണ്.”\n“പണം ബാങ്കിലെത്തിച്ച് പരിശോധിക്കാനായിരുന്നെങ്കിൽ എന്തിനാണ് പാവപ്പെട്ട ജനങ്ങളെ വരിനിർത്തി ബുദ്ധിമുട്ടിച്ചത്? മൂന്ന് മാസത്തെ സമയം കൊടുത്താൽ മാത്രം ആളുകൾ പണം ബാങ്കിൽ നിക്ഷേപിക്കുമായിരുന്നല്ലോ. അങ്ങിനെ വന്നാൽ ഈ പരിപാടി വളരെ എളുപ്പത്തിൽ നടക്കുമായിരുന്നില്ലേ? ഇത് തന്നെയാണ് താൻ അന്ന് രാത്രി പറഞ്ഞത്”.\n“കള്ളപ്പണം പിടിക്കാൻ നോട്ട് നിരോധിക്കേണ്ടതില്ലെന്ന് താൻ മുൻപ് തന്നെ പറഞ്ഞിരുന്നു. ഇപ്പോൾ ഇതല്ലേ യാഥാർത്ഥ്യമായത്? ബാങ്ക് ഉദ്യോഗസ്ഥർക്ക് നോട്ട് പരിശോധിക്കാൻ സമയമില്ലാതെ എങ്ങിനെയെങ്കിലും ജോലി തീർക്കുകയായിരുന്നു. അതുകൊണ്ട് കള്ളപ്പണം വെളുപ്പിക്കാൻ ഈ നടപടി സഹായകരമായി.”\n“സാധാരണക്കാർ ഇനിയും നോട്ട് നിരോധനത്തിന്റെ ബുദ്ധിമുട്ടിൽ നിന്ന് മുക്തരായിട്ടില്ല. ചെറുകിട വ്യാപാര സ്ഥാപനങ്ങൾ പൂട്ടിപ്പോയത് ഇനിയെന്ന് തുറക്കുമെന്ന് അറിയില്ല. കള്ളപ്പണക്കാരെ ഇത് യാതൌരു തരത്തിലും ബാധിച്ചിട്ടില്ല.” തോമസ് ഐസക് കൂട്ടിച്ചേർത്തു.\nTags: Demonetisation, Thomas Isaac\nഓസ്ട്രേലിയയെ തകർത്ത് ജപ്പാൻ 2018 ലോകകപ്പിന് യോഗ്യത നേടി


അന്ന് മമ്മൂക്കയുടെ വാക്ക് കേട്ട് തടി കുറച്ചു, പിന്നെ സംഭവിച്ചത് - Entertainment Hub - Lifestyle l Movies | Sports | Music | Events | Trailers\nഅന്ന് മമ്മൂക്കയുടെ വാക്ക് കേട്ട് തടി കുറച്ചു, പിന്നെ സംഭവിച്ചത്\nസിനിമയ്ക്ക് പിന്നണിയിൽ നടക്കുന്ന രസകരമായ കഥകൾ പലപ്പോഴും പൊതു വേദികളിൽ വെച്ച് പറയുന്ന താരമാണ് മുകേഷ്. പലപ്പോഴും ഇത്തരത്തിൽ മുകേഷ് പങ്കുവെക്കുന്ന കഥകൾ ഒക്കെ വളരെ പെട്ടന്ന് തന്നെ ആരാധകരുടെ ഇടയിൽ ശ്രദ്ധ നെടുമായിരുന്നു. ഇപ്പോൾ ഇത്തരത്തിൽ മമ്മൂട്ടിയെ കുറിച്ച് മുകേഷ് പങ്കുവെച്ച ഒരു പഴയകാല ഓർമ്മകൾ ആണ് ഇപ്പോൾ ഇത്തരത്തിൽ ആരാധകരുടെ ശ്രദ്ധ നേടിയിരിക്കുന്നത്. മുകേഷിന്റെ വാക്കുകൾ ഇങ്ങനെ, ഒരിക്കൽ ഞാനും മമ്മൂക്കയും ഒരു ചിത്രത്തിൽ ഒരുമിച്ച് അഭിനയിച്ചു. ആ ചിത്രം കഴിഞ്ഞു തൊട്ടടുത്ത ചിത്രത്തിലും ഞങ്ങൾ ഒരുമിച്ച് അഭിനയിക്കാൻ ഉള്ളതാണ്. മമ്മൂട്ടിക്ക് ഒരു പ്രത്യേകത ഒരു പുള്ളി പുള്ളിയുടെ ആരോഗ്യം ശ്രദ്ധിക്കുന്നതിനൊപ്പം പുള്ളിക്ക് ഒപ്പം നിൽക്കുന്നവരുടെയും ആരോഗ്യം ശ്രദ്ധിക്കുന്ന ആൾ ആയിരിക്കും. മമ്മൂക്കയ്ക്ക് ഒപ്പം നിൽക്കുന്ന സമയത്ത് നമ്മുടെ ബോഡി ഫിസിക്കലി ഫിറ്റ് ആയിരിക്കും.\nഅങ്ങനെ ഇരുന്നപ്പോൾ ആണ് ചിത്രത്തിന്റെ ഷൂട്ടിങ് ലൊക്കേഷനിൽ വെച്ച് ഞാനും മ്മൂക്കായും തമ്മിൽ കാണുന്നത്. നീ ഒരുപാട് തടി വെച്ച് പോയല്ലോ, ശരീരം ഒട്ടും ശ്രദ്ധിക്കുന്നില്ലെന്നും കണ്ടാൽ അറിയാം, വർക്ക് ഔട്ട് ഒന്നും ചെയ്യാറില്ല എന്ന് പറഞ്ഞു മമ്മൂക്ക എന്നെ ഒരുപാട് ശകാരിച്ചു. എന്നിട്ട് ഞാൻ പറയുന്നത് പോലെ ചെയ്യണം നിന്നെ ഞാൻ ഹിന്ദി നടന്മാരെ പോലെ ആക്കി തരാം എന്ന് മമ്മൂക്ക പറഞ്ഞു. അങ്ങനെ ഷൂട്ടിങ്ങിനൊപ്പം എന്റെ കഠിന വ്യായാമവും ആരംഭിച്ചു. ചോറ് ഒക്കെ പാടെ ഒഴിവാക്കി എന്നെ കൊണ്ട് ചപ്പാത്തിയും പച്ചക്കറികളും മാത്രം മമ്മൂക്ക കഴിപ്പിച്ചു. സെറ്റിൽ വെച്ച് എപ്പോഴെങ്കിലും ചായ കുടിക്കുന്നത് കണ്ടാൽ ചായയിൽ ഒരുപാട് കൊഴുപ്പ് ഉണ്ടെന്നും നിർബന്ധം ആണെങ്കിൽ കട്ടൻ കാപ്പി കുടിക്കു എന്നുമൊക്കെ പറഞ്ഞു. അങ്ങനെ ഷൂട്ടിങ് തീർന്നപ്പോഴേക്കും എന്റെ തടിയും കുറഞ്ഞു. വയർ ഒക്കെ പോയി ഞാൻ സന്തോഷിച്ചു.\nതൊട്ടടുത്ത സിനിമ ഐ വി ശശി-ദാമോദരൻ കൂട്ടുകെട്ടിന്റേത് ആണ്. എന്നെ സംബന്ധിച്ചിടത്തോളം അങ്ങനെ ഒരു കൂട്ടുകെട്ടിൽ പിറക്കുന്ന ചിത്രത്തിന്റെ ഭാഗമാകാൻ കഴിയുന്നത് തന്നെ വലിയ ഭാഗ്യം ആയിരുന്നു. മോഹൻലാലിനും മമ്മൂട്ടിക്കും തുല്യ പ്രാധാന്യമുള്ള വേഷങ്ങൾ ആയിരുന്നു ചിത്രത്തിൽ. എന്റേത് ഒരു തൊഴിലാളി നേതാവിന്റേതും. എല്ലാവരും പറഞ്ഞു എന്റെ അടിപൊളി റോൾ ആണെന്ന്. രതീഷ് ഒക്കെ വന്നു പറഞ്ഞു, ഭാഗ്യവാൻ, തകർക്കണം എന്നൊക്കെ. അങ്ങനെ സിനിമയുടെ കഥ പറഞ്ഞുകൊണ്ടിരുന്നപ്പോൾ എന്റേത് തൊഴിലാളി നേതാവിന്റെ റോൾ ആണെന്ന് പറഞ്ഞു.\nഇത് കേട്ട് മമ്മൂട്ടി ചാടി എഴുന്നേറ്റ് പറഞ്ഞു, അത് എങ്ങനെ ശരിയാകും? ഈ നരിന്ത് പോലിരിക്കുന്ന ചെറുക്കൻ ഒക്കെ തൊഴിലാളി നേതാവായി എത്തിയാൽ എന്താണ് ഗുണം എന്ന്. എന്നോടെക്കെ ഏറ്റുമുട്ടാൻ ഉള്ള രംഗം ആണ് അതെന്നും അൽപ്പം തടിയും കൊഴുപ്പുമുള്ള ആരെങ്കിലും ആ വേഷത്തിൽ അഭിനയിച്ചാൽ മതി എന്ന് പറഞ്ഞു മമ്മൂട്ടി തന്നെ രതീഷിന്റെ പേര് പറഞ്ഞു. തടിയും കൊഴുപ്പുമായി ഇരുന്ന എന്നെ ചപ്പാത്തിയും പച്ചക്കറിയും തീറ്റിച്ച് എന്റെ കൊഴുപ്പ് മുഴുവൻ ഇറക്കി കളയിച്ചിട്ട് മമ്മൂട്ടി പറഞ്ഞത് കേട്ട് ഞാൻ അദ്ദേഹത്തെ ദയനീയമായി നോക്കി. എന്നാൽ മമ്മൂട്ടി വിട്ട് വീഴ്ചയ്ക്ക് തയാറായില്ല. മമ്മൂട്ടി പറഞ്ഞത് പോലെ രതീഷിനു അത്യാവശ്യം താടിയും കൊഴുപ്പുമൊക്കെ ആയിട്ട് ഒരു തൊഴിലാളി നേതാവാകാൻ കഴിയുന്ന ശരീര പ്രകൃതം ആയിരുന്നു. അങ്ങനെ ആ വേഷത്തിലേക്ക് രതീഷ് തന്നെ എത്തപ്പെട്ടു. എനിക്ക് ആകെ സങ്കടം ആയി. അപ്പോൾ അത് കണ്ടു രതീഷ് എന്റെ അടുത്ത് വന്നിട്ട് പറഞ്ഞു ഇനിയെങ്കിലും നീ ചോറ് കഴിച്ച് തുടങ് എന്ന്.\nRelated Items:Mammootty, mukesh\nഎന്റെ കാല് കണ്ടു അന്ന് മമ്മൂക്ക പറഞ്ഞത് എനിക്ക് മറക്കാൻ കഴിയില്ല


കൊളംബോ സ്‌ഫോടന പരമ്പര; ആറ് പ്രതികളുടെ ചിത്രം പുറത്തുവിട്ട് പോലിസ് - MALABAR FLASH\nHome Bomb blast News Terror World ലോകം കൊളംബോ സ്‌ഫോടന പരമ്പര; ആറ് പ്രതികളുടെ ചിത്രം പുറത്തുവിട്ട് പോലിസ്\nകൊളംബോ: ശ്രീലങ്കയില് ഈസ്റ്റര് ദിനത്തിലുണ്ടായ സ്‌ഫോടന പരമ്പരയുമായി ബന്ധപ്പെട്ട് പോലിസ് അന്വേഷിക്കുന്ന ആറ് പ്രതികളുടെ ചിത്രം പുറത്തുവിട്ടു. ആക്രമണത്തില് നേരിട്ടുപങ്കുള്ളവരാണിവര്.[www.malabarflash.com]\nമൂന്നു സ്ത്രീകളടക്കം ആറുപേരുടെ ചിത്രമാണ് പുറത്തുവിട്ടിരിക്കുന്നത്. ഇവരുടെ പേരും മറ്റുവിവരങ്ങളും പ്രസിദ്ധപ്പെടുത്തിയിട്ടുണ്ട്. പൊതുജനങ്ങളില്‍നിന്ന് കൂടുതല് വിശദാംശങ്ങള് ലഭിക്കുന്നതിന്റെ ഭാഗമായാണ് ഇവരുടെ ചിത്രങ്ങളും പേരുകളും പോലിസ് പരസ്യപ്പെടുത്തിയത്.\nസംഭവുമായി ബന്ധപ്പെട്ട് ഇതുവരെ 16 പേരെ പോലിസ് അറസ്റ്റുചെയ്തു. 76 പേരാണ് പോലിസ് കസ്റ്റഡിയിലുള്ളത്. നാഷനല് തൗഹീദ് ജമാഅത്തിലെ (എന്‍ടിജെ) അംഗങ്ങളായ ഒമ്പത് ചാവേറുകളാണ് സ്‌ഫോടനം നടത്തിയതെന്നാണ് പോലിസ് നിഗമനം.\nപോലിസ് അറസ്റ്റുചെയ്തവരെല്ലാം തൗഹീദ് ജമാഅത്തുമായി ബന്ധമുള്ളവരാണ്. എന്നാല്, സ്‌ഫോടനത്തിന്റെ ഉത്തരവാദിത്വം ഐഎസ് ഏറ്റെടുത്തതിനെക്കുറിച്ച് പോലിസ് വിശദമായി അന്വേഷണം നടത്തിവരികയാണ്. സ്‌ഫോടനത്തിന് പിന്നില് പ്രവര്‍ത്തിച്ചവരെ കണ്ടെത്തുന്നതിനായി പോലിസ് പ്രത്യേകസംഘങ്ങളായി തിരിഞ്ഞാണ് പരിശോധന നടത്തുന്നത്.\nസ്‌ഫോടനത്തിന്റെ പശ്ചാത്തലത്തില് സുരക്ഷാക്രമീകരണങ്ങള്‍ക്കായി രാജ്യവ്യാപകമായി 5,000 സൈന്യത്തെയാണ് ശ്രീലങ്ക വിന്യസിച്ചിരിക്കുന്നത്. 24 മണിക്കൂറിനിടെ വലിയ അക്രമസംഭവങ്ങളൊന്നും റിപോര്‍ട്ട് ചെയ്തിട്ടില്ലെന്ന് സൈന്യത്തിന്റെ വക്താവ് ബ്രിഗേഡിയര് സുമിത്ത് അട്ടപ്പട്ട് അറിയിച്ചു. കൊളംബോയില്‍നിന്ന് 40 കിലോമീറ്റര് അകലെ പുഗോഡയിലെ കോടതിക്ക് സമീപം ചെറിയ സ്‌ഫോടനമുണ്ടായിരുന്നു. എന്നാല്, ആളപായമൊന്നും റിപോര്‍ട്ട് ചെയ്തിരുന്നില്ല.\nമൂന്നു ക്രൈസ്തവ ദേവാലയങ്ങളിലും നക്ഷത്ര ഹോട്ടലുകളിലുമായാണ് ഈസ്റ്റര് ദിനത്തില് സ്‌ഫോടനപരമ്പര അരങ്ങേറിയത്. അഞ്ഞൂറോളം പേര് പരിക്കേറ്റ് വിവിധ ആശുപത്രികളില് ചികില്‍സയിലാണ്.


ഡല്‍ഹി കലാപം; ഉമർ ഖാലിദിനെ ജുഡീഷ്യൽ കസ്റ്റഡിയിൽ വിട്ടു - Janayugom Online\nHome / News / India / ഡല്‍ഹി കലാപം; ഉമർ ഖാലിദിനെ ജുഡീഷ്യൽ കസ്റ്റഡിയിൽ വിട്ടു\nമുൻ ജെഎൻയു വിദ്യാർത്ഥിയും ആക്ടിവിസ്റ്റുമായ ഉമർ ഖാലിദിനെ ജുഡീഷ്യൽ കസ്റ്റഡിയിൽ വിട്ടു. ഒക്ടോബർ 22 വരെയാണ് കസ്റ്റഡിയിൽ വിട്ടത്. ഫെബ്രുവരിയിൽ ഡൽഹിയിൽ നടന്ന അക്രമത്തിൽ പങ്കുണ്ടെന്ന് ആരോപിച്ച് ഖാലിദിനെ നിയമവിരുദ്ധ പ്രവർത്തനങ്ങൾ തടയൽ നിയമപ്രകാരമാണ് അറസ്റ്റ് ചെയ്തത്.\nസെപ്റ്റംബർ 11 നാണ് ഡൽഹി പൊലീസിന്റെ പ്രത്യേക സെൽ ഉമർ ഖാലിദിനെ അറസ്റ്റ് ചെയ്തത്. കൊലപാതകം, കൊലപാതകശ്രമം, രാജ്യദ്രോഹക്കുറ്റം, ഇന്ത്യൻ ശിക്ഷാ നിയമത്തിലെ മറ്റ് 18 വകുപ്പുകൾ എന്നിവയും ഖാലിദിനെതിരെ ചുമത്തിയിട്ടുണ്ട്. എന്നാൽ ആരോപണത്തെ പിന്തുണയ്ക്കുന്നതിനുള്ള തെളിവുകൾ പൊലീസ് ഇതുവരെ നൽകിയിട്ടില്ല.\nഉമർ ഖാലിദ് അരമണിക്കൂര് നേരത്തേക്ക് കുടുംബാംഗങ്ങളെ കാണാന് അനുവദിക്കണമെന്നാവശ്യപ്പെട്ട് സമർപ്പിച്ച ഹർജി കഴിഞ്ഞ ദിവസം കോടതി തള്ളിയിരുന്നു. തന്നെ പ്രതി പട്ടികയിൽ ചേർത്തത് ആസൂത്രിതമാണെന്ന് ആരോപിച്ച് സെപ്റ്റംബർ ഒന്നിന് ഖാലിദ് ഡൽഹി പൊലീസ് കമ്മിഷണർ എസ്എൻ ശ്രീവാസ്തവയ്ക്ക് കത്തെഴുതിയിരുന്നു.\nENGLISH SUMMARY:Delhi riots; Umar Khalid has been remanded in judicial custody\nതിരുവനന്തപുരത്തെ പുതിയ കണ്ടെയിന്‍മെന്റ് സോണുകളും ഒഴിവാക്കിയവയും ഇതാണ്


Maharashtra Govt Formation: വിശ്വാസവോട്ടിൽ സുപ്രീംകോടതി ഉത്തരവ് നാളെ രാവിലെ പത്തരയ്ക്ക് | SC Reserves Order on Floor Test Till 10-30am Tomorrow 24-hr Breather for Fadnavis – News18 Malayalam\nMaharashtra Govt Formation: വിശ്വാസവോട്ടിൽ സുപ്രീംകോടതി ഉത്തരവ് നാളെ രാവിലെ പത്തരയ്ക്ക്\nഅജിത് പവാർ നൽകിയ കത്തിൽ ബിജെപിക്കാണ് പിന്തുണയെന്ന് പറഞ്ഞിട്ടില്ലെന്ന് കപിൽ സിബൽ വാദിച്ചു. പ്രോ ടെം സ്പീക്കറിനെ സുപ്രീം കോടതി തീരുമാനിക്കണമെന്നും കപിൽ സിബൽ നിർദ്ദേശിച്ചു. '\nദേവേന്ദ്ര ഫഡ്നാവിസും അജിത് പവാറും\nന്യൂഡൽഹി: മഹാരാഷ്ട്ര കേസിൽ വാദ - പ്രതിവാദങ്ങൾ കേട്ട സുപ്രീംകോടതി വിശ്വാസ വോട്ടെടുപ്പിൽ നാളെ രാവിലെ പത്തരയ്ക്ക് വിധി പറയും. ഇതോടെ, ഫഡ് നാവിസ് സർക്കാരിന് ഒരു ദിവസം കൂടി സമയം ലഭിച്ചു. കേന്ദ്രസർക്കാരിനു വേണ്ടി സോളിസിറ്റർ ജനറൽ തുഷാർ മേത്തയാണ് ഹാജരായത്. എൻ സി പി നേതാവ് അജിത് പവാർ ഗവർണർ ബി എസ് കോഷ്യാരിക്ക് 54 എംഎൽഎമാർ ഒപ്പുവെച്ച കത്ത് നൽകിയതായി തുഷാർ മേത്ത കോടതിയെ അറിയിച്ചു.\nഈ കത്തിൽ ആളുകളുടെ താൽപര്യത്തിന് അനുസരിച്ച് സുസ്ഥിരതയുള്ള സർക്കാർ രൂപീകരിക്കാനാണ് പിന്തുണയെന്ന് അജിത് പവാർ വ്യക്തമാക്കിയതായും തുഷാർ മേത്ത പറഞ്ഞു. തനിക്ക് 170 എം എൽ എമാരുടെ പിന്തുണയുണ്ടെന്ന് മുഖ്യമന്ത്രി ദേവേന്ദ്ര ഫഡ് നാവിസ് അറിയിച്ചതായും തുഷാർ മേത്ത കോടതിയെ അറിയിച്ചു.\n54 എൻ സി പി എം എൽ എമാരുടെയും ഒപ്പം മറ്റ് 11 സ്വതന്ത്ര എം എൽ എമാരുടെയും പിന്തുണ കത്തിൽ വ്യക്തമാക്കിയിട്ടുണ്ട്. ഇതിനെയൊന്നും സംശയിക്കേണ്ട കാര്യം ഗവർണർക്ക് ഉണ്ടായിരുന്നില്ലെന്നും തുഷാർ മേത്ത കോടതിയിൽ പറഞ്ഞു. വിശ്വാസ വോട്ടെടുപ്പിന് ഗവർണർക്ക് സമയം നിശ്ചയിക്കാമെന്നിരിക്കേ കോടതി എന്തിനാണ് അക്കാര്യത്തിൽ ഇടപെടുന്നതെന്നും സുപ്രീംകോടതി ചോദിച്ചു.\nജോതിരാദിത്യ സിന്ധ്യ ബി.ജെ.പിയിലേക്കോ? ട്വിറ്റർ അക്കൗണ്ടിൽ നിന്നും 'കോൺഗ്രസ്' ഒഴിവാക്കി\nഅതേസമയം, വിശ്വാസവോട്ട് തേടേണ്ടത് സ്പീക്കറാണെന്ന് മുകുൾ റോത്തഗി വാദിച്ചു. മഹാരാഷ്ട്ര മുഖ്യമന്ത്രി ദേവേന്ദ്ര ഫഡ് നാവിസിനു വേണ്ടിയാണ് മുകുൾ റോത്തഗി കോടതിയിൽ ഹാജരായത്. ഗവർണറുടെ നടപടിയിൽ ഒരു തെറ്റുമില്ലെന്ന് മുകുൾ റോത്തഗി വാദിച്ചു. കേസ് ഭരണഘടനാ ബെഞ്ചിന് വിടണമെന്നും റോത്തഗി പറഞ്ഞു. 'വിശ്വാസവോട്ട് എപ്പോൾ തേടണം എന്ന് തീരുമാനിക്കുന്നത് സ്പീക്കർ' ആണ്. പവാർ കുടുംബത്തിലെ പ്രശ്നങ്ങളാണ് പ്രശ്നങ്ങൾക്ക് കാരണമെന്നും റോത്തഗി കോടതിയിൽ വാദിച്ചു.\nഅജിത് പവാർ നൽകിയ കത്തിൽ ബിജെപിക്കാണ് പിന്തുണയെന്ന് പറഞ്ഞിട്ടില്ലെന്ന് കപിൽ സിബൽ വാദിച്ചു. പ്രോ ടെം സ്പീക്കറിനെ സുപ്രീം കോടതി തീരുമാനിക്കണമെന്നും കപിൽ സിബൽ നിർദ്ദേശിച്ചു. 'വിശ്വാസ വോട്ടെടുപ്പിൽ വീഡിയോ റെക്കോഡിംഗ് വേണമെന്നും കപിൽ സിബൽ പറഞ്ഞു. ശിവസേനാ സഖ്യത്തിന് 154 പേരുടെ പിന്തുണ ഉണ്ടെന്നും കപിൽ സിബൽ. വിശ്വാസവോട്ടെടുപ്പ് ഉടൻ വേണം. രാവിലെ എട്ടു മണിക്ക് തന്നെ സത്യപ്രതിജ്ഞ ചെയ്യാൻ എന്ത് അടിയന്തര സാഹചര്യമായിരുന്നു സംസ്ഥാനത്ത് ഉണ്ടായിരുന്നത്. പുലർച്ച അഞ്ചു മണിക്ക് രാഷ്ട്രപതി ഭരണം പിൻവലിക്കാൻ എന്തായിരുന്നു തിടുക്കമെന്നും കപിൽ സിബൽ ചോദിച്ചു. അജിത് പവാർ മാത്രമാണ് സഖ്യത്തിൽ നിന്ന് പോയതെന്നും ശിവസേനയുടെ അഭിഭാഷകൻ കപിൽ സിബൽ പറഞ്ഞു.\nഇതിനിടെ, അജിത് പവാറിന് വേണ്ട് മനിന്ദർ സിങ് ഹാജരായി. പിന്തുണ കത്ത് നൽകാൻ അധികാരമുള്ളത് കൊണ്ടാണ് കത്ത് നൽകിയതെന്ന് അജിത് പവാറിനു വേണ്ടി വാദിച്ച മനിന്ദർ സിങ് പറഞ്ഞു. അജിത് പവാർ ഇപ്പോഴും എൻ സി പിയിൽ ആണെന്നും അദ്ദേഹത്തിനു വേണ്ടി ഹാജരായ മനിന്ദർ സിങ് കോടതിയെ അറിയിച്ചു.\nAjit PawarDevendra Fadnavismaharashtramaharashtra assembly 2019maharashtra assembly electionMaharashtra ElectionMaharashtra Govt FormationSupreme court


Covid-19 cases in Karnataka: മഹാരാഷ്‌ട്രയിൽ 6,159 പുതിയ രോഗബാധിതർ; കർണാടകയിൽ 24,890 സജീവ കേസുകൾ, തമിഴ്‌നാട്ടിൽ 16 മരണം കൂടി - covid-19 latest report in karnataka and maharashtra states | Samayam Malayalam\ncovid-19 latest report in karnataka and maharashtra states\nJibin George | Samayam Malayalam | Updated: 25 Nov 2020, 09:49:47 PM\nകൊവിഡ് കേസുകൾ ഏറ്റവുമധികം റിപ്പോർട്ട് ചെയ്‌ത മഹാരാഷ്‌ട്ര, തമിഴ്‌നാട്, ആന്ധ്ര, കർണാടക സംസ്ഥാനങ്ങളിൽ ദിനം പ്രതിയുള്ള കേസുകൾ കുറയുകയാണ്\nമുംബൈ: രാജ്യത്ത് കൊവിഡ്-19 കേസുകളുടെ എണ്ണത്തിൽ മാറ്റങ്ങളുണ്ട്. രോഗമുക്തി നേടുന്നവരുടെ എണ്ണത്തിൽ വർധനവ് തുടരുന്നത് പ്രതിരോധ പ്രവർത്തനങ്ങൾക്ക് ആശ്വാസം പകരുന്നുണ്ട്. മരണ സംഖ്യ നിയന്ത്രിക്കാൻ കഴിയുന്നത് നേട്ടമാണ്. കൊവിഡ് കേസുകൾ ഏറ്റവുമധികം റിപ്പോർട്ട് ചെയ്‌ത മഹാരാഷ്‌ട്ര, തമിഴ്‌നാട്, ആന്ധ്ര, കർണാടക സംസ്ഥാനങ്ങളിൽ ദിനം പ്രതിയുള്ള കേസുകൾ കുറയുകയാണ്. അതേസമയം, കേരളം, ഡൽഹി, പശ്ചിമ ബംഗാൾ സംസ്ഥാനങ്ങളിൽ ദിനം പ്രതിയുള്ള കേസുകളാണ് ഉയർന്ന തോതിൽ തുടരുന്നത് തിരിച്ചടിയാകുകയാണ്. രാജസ്ഥാനിലും കൊവിഡ് കേസുകൾ ഉയർന്ന തോതിലാണ്.\nരാജ്യത്ത് ഏറ്റവുമധികം കൊവിഡ് കേസുകൾ റിപ്പോർട്ട് ചെയ്‌ത മഹാരാഷ്‌ട്രയിൽ കഴിഞ്ഞ 24 മണിക്കൂറിനിടെ 6,159 പുതിയ കൊവിഡ് കേസുകളും 65 മരണങ്ങളും റിപ്പോർട്ട് ചെയ്‌തു. 4,844 പേർക്ക് ഈ മണിക്കൂറിൽ രോഗമുക്തിയുണ്ടാകുകയും ചെയ്‌തു. 84,464 സജീവ കേസുകളാണ് നിലവിലുള്ളത്. ഇതോടെ സംസ്ഥാനത്തെ ആകെ കൊവിഡ് കേസുകളുടെ എണ്ണം 17,95,959 ആയി ഉയർന്നു. 16,63,723 പേർക്ക് രോഗമുക്തിയുണ്ടായപ്പോൾ 46,748 പേർക്ക് ജീവൻ നഷ്‌ടമാകുകയും ചെയ്‌തുവെന്ന് ആരോഗ്യ വകുപ്പ് വ്യക്തമാക്കി.\nകർണാടകയിൽ 1,630 പുതിയ കേസുകൾ\nകർണാടകയിൽ ദിനം പ്രതിയുള്ള കൊവിഡ് കേസുകളിൽ കാര്യമായ മാറ്റങ്ങളില്ലെന്നാണ് ആരോഗ്യവകുപ്പ് പുറത്തുവിട്ട കണക്കുകളിൽ നിന്ന് വ്യക്തമാകുന്നത്. കഴിഞ്ഞ 24 മണിക്കൂറിനുള്ളിൽ സംസ്ഥാനത്ത് 1,630 പുതിയ കൊവിഡ് കേസുകളും 19 മരണങ്ങളും റിപ്പോർട്ട് ചെയ്‌തു. 1,333 പേർക്ക് രോഗമുക്തിയുണ്ടാകുകയും ചെയ്‌തു. 24,890 സജീവ കേസുകളാണ് നിലവിലുള്ളത്. ഇതോടെ സംസ്ഥാനത്ത് ഇതുവരെ സ്ഥിരീകരിച്ച കൊവിഡ് കേസുകളുടെ ആകെ എണ്ണം 8,78,055 ആയി ഉയർന്നു. 8,41,432 പേർ രോഗമുക്തി നേടിയപ്പോൾ 11,714 പേർക്ക് ജീവൻ നഷ്‌ടമാകുകയും ചെയ്‌തു.\nആന്ധ്രയിൽ 831 പുതിയ കേസുകൾ\nകൊവിഡ് കേസുകൾ അതിവേഗത്തിൽ വർധിച്ച ആന്ധയിൽ ദിനം പ്രതിയുള്ള കണക്കുകൾ ആശ്വാസം പകരുകയാണ്. കഴിഞ്ഞ 24 മണിക്കൂറിനുള്ളിൽ 831 പുതിയ കൊവിഡ് കേസുകൾ മാത്രമാണ് സ്ഥിരീകരിച്ചത്. ഈ മണിക്കൂറുകളിൽ 1,176 പേർ രോഗമുക്തി നേടിയപ്പോൾ6പേർക്ക് ജീവൻ നഷ്‌ടമാകുകയും ചെയ്‌തു. 12,673 സജീവ കേസുകളാണ് നിലവിലുള്ളത്. ഇതോടെ സംസ്ഥാനത്തെ ആകെ കേസുകളുടെ എണ്ണം 8,64,674 ആയി. 8,45,039 പേർക്ക് രോഗമുക്തിയുണ്ടായപ്പോൾ 6,962 പേർക്ക് ജീവൻ നഷ്‌ടമാകുകയും ചെയ്‌തു.\nതമിഴ്‌നാട്ടിൽ 1,534 പുതിയ കൊവിഡ് കേസുകൾ\nകൊവിഡ് കേസുകൾ അതിവേഗം വർധിച്ച തമിഴ്‌നാട്ടിൽ കഴിഞ്ഞ 24 മണിക്കൂറിനിടെ 1,534 പുതിയ കൊവിഡ് കേസുകളും 16 മരണങ്ങളും റിപ്പോർട്ട് ചെയ്‌തു. 1,873 പേർ രോഗമുക്തി നേടി ആശുപത്രി വിടുകയും ചെയ്‌തു. 11,520 സജീവ കേസുകളാണ് നിലവിലുള്ളത്. ഇതോടെ സംസ്ഥാനത്ത് സ്ഥിരീകരിച്ച ആകെ കൊവിഡ് കേസുകളുടെ എണ്ണം 7,74,710 ആയി. 7,51,535 പേർ രോഗമുക്തി നേടിയപ്പോൾ 11,655 പേർക്ക് ജീവൻ നഷ്‌ടമാകുകയും ചെയ്‌തു.\nകേരളത്തിൽ ഇന്ന് 6491 പേര്‍ക്ക് കൊവിഡ് സ്ഥിരീകരിച്ചു. 5770 പേര് രോഗമുക്തി നേടി. ഇന്ന് 26 മണങ്ങൾ കൂടി സ്ഥിരീകരിച്ചതോടെ ആകെ മരണം 2121 ആയി ഉയർന്നു. 5669 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. വിവിധ ജില്ലകളിലായി 3,14,676 പേരാണ് ഇപ്പോള് നിരീക്ഷണത്തിലുള്ളത്. 65,106 പേരാണ് കൊവിഡ് സ്ഥിരീകരിച്ച് ഇനി ചികിത്സയിലുള്ളത്.\nകൊവിഡ് വാക്സിൻ ലഭിക്കാൻ എത്രനാളെടുക്കും; ആർക്കെല്ലാം ലഭിക്കും? അറിയേണ്ടതെല്ലാം ആര്‍ട്ടിക്കിള് ഷോ\nകൊവിഡ് മരണം കൊവിഡ് കൊറോണ വൈറസ് covid-19 quarantine Covid-19 cases in Maharashtra Covid-19 cases in Karnataka coronavirus cases in kerala coronavirus\nWeb Title : covid-19 latest report in karnataka and maharashtra states


ഭയം നയിക്കുന്ന വായന: 124\nHOME READERS CORNER\n“ഭയം അതിന്റെ തീക്കനൽ പോലുള്ള നാക്കുകൊണ്ട് നരേന്ദ്രന്റെ നട്ടെല്ലിൽ നക്കി” സുഭാഷ് ചന്ദ്രന്റെ പറുദീസാ നഷ്ടം എന്ന കഥയിലെ ഒരു വാചകം വി. ഷിനിലാൽ തന്റെ ഏറ്റവും പുതിയ നോവലിന്റെ പതിനേഴാം അദ്ധ്യായത്തിൽ ചേർത്തിട്ടുണ്ട്. ഒരുപക്ഷേ, ഇതുപോലെ ഒരു നോവൽ എഴുതപ്പെടാൻ മാത്രമുള്ള കാരണങ്ങളിൽ ഒന്ന് എഴുത്തുകാരന്റെ നട്ടെല്ലിൽ തീക്കനൽ നാവിനാൽ നക്കപ്പെട്ട ഭയം മാത്രമാകാം.\nഅത് ഒരാളിന്റെ മാത്രം ഭയമല്ല. എഴുത്തുകാരനൊപ്പം ആ ഭയം അനുഭവിക്കുന്ന അനേകമായിരങ്ങളോ, നിരവധി ലക്ഷങ്ങളോ ഇന്ന് നമ്മുടെ മുന്നിൽ തന്നെയുണ്ട്. അരിച്ചിറങ്ങുന്ന ഭയം വെറുമൊരു ഭയം മാത്രമല്ല, അത് നമ്മെ നാളെ വിഴുങ്ങാൻ നിൽക്കുന്ന തീയാണെന്നും, അതിന്റെ കനൽ ഊതിപ്പെരുപ്പിക്കുന്ന ഫാസിസത്തിന്റെ വക്താക്കൾ നമ്മുടെ കൺമുന്നിൽ തന്നെയുണ്ട് എന്നും സമീപകാല സംഭവങ്ങൾ ഓർമ്മിപ്പിക്കുന്നു. ഒരാൾ എന്ത് കഴിക്കണം, എന്ത് ധരിക്കണം, എന്ത് എഴുതണം, എന്ത് ചിന്തിക്കണം, എങ്ങനെ ജീവിക്കണം എന്ന് ഒരു പ്രത്യയശാസ്ത്രവും അതിന്റെ വക്താക്കളും നിരന്തരം പ്രഖ്യാപനങ്ങൾ നടത്തുന്നിടത്താണ് 124 (നോവൽ: ഷിനിലൽ പ്രസാധനം: ഡി. സി ബുക്സ്) ന്റെ പ്രസക്തി.\nനമ്മളിലാരെങ്കിലും മറ്റൊരു മനുഷ്യനെയോർത്ത് ആകുലപ്പെടാറുണ്ടോ.\nഅപരിചിതനായ ഒരാളെപ്പറ്റി നമുക്ക് ആകുലപ്പെടേണ്ട കാര്യമേയില്ല!(?)\nഅച്ഛൻ അമ്മ സഹോദരങ്ങൾ ഭാര്യ മക്കൾ,\nനമ്മളെപ്പറ്റിയെങ്കിലും…. ഉണ്ടാവും. ഉറപ്പ്!\nഅത്, ഇന്നെന്ത് എന്നോർത്തുള്ള ആകുലതകൾക്കപ്പുറം, നാളെ എന്താകും എന്നുള്ള ആകുലതകളും ഭയവും പേടിസ്വപ്നങ്ങളുമാണ് 124. ഇന്ന് അവർ, നാളെ നമ്മൾ/ഞാൻ! പുതിയകാലത്തിൽ എഴുതപ്പെടാൻ പോകുന്ന പുത്തൻചൊല്ലുകൾക്കുള്ള മുന്നറിയിപ്പായി നോവലിനെ കണക്കാക്കാം.\nമാധ്യമം ആഴ്ചപ്പതിപ്പിൽ പ്രസിദ്ധീകരിച്ച 124 എന്ന കഥയുടെ വിപുലീകരണമാണ് ഈ നോവൽ. നോവലിസ്റ്റ് തന്നെ അത് പറയുന്നുണ്ട്. ഒപ്പം, നോവലിസ്റ്റിന്റെ സമാന്തരൻ, സ്റ്റേറ്റ്‌സ്മാൻ എന്നീ കഥകളും 124 എന്ന നോവലിൽ കടന്നുവരുന്നുണ്ട്.\nമാധ്യമത്തിൽ പ്രസിദ്ധീകരിച്ച 124 (കഥ)ന്റെ പ്രമേയം ‘ജനഗണമന’യാണ്. സ്കൂൾ ദിവസങ്ങളിൽ എല്ലാ വൈകുന്നേരങ്ങളിലും “ദേശീയ”ഗാനം ചൊല്ലുമ്പോൾ ബാഗ് പാക്ക് ചെയ്തിട്ടില്ലാത്തവരും ജയ ജയ ജയഹേ എത്തുമ്പോഴേക്കും ബാഗ് തോളിലേക്ക് ഇടാത്തവരുമുണ്ടാകുമോ. അങ്ങനെ ചെയ്തവരൊക്കെയും രാജ്യദ്രോഹികളാകാം.\nമലയാളം പാഠപുസ്തകത്തിലെ ദേശീയ ഗാനത്തിൽ മഷിപ്പേനയിൽ നിന്നും മഷി ചാടിയതിന് വർഷങ്ങൾക്കിപ്പുറം രാജ്യദ്രോഹക്കുറ്റം ചുമത്തപ്പെട്ട ‘വില്ലൻ’ നോവലിസ്റ്റാണോ, അതോ വായിക്കുന്ന നമ്മളാണോ എന്ന ചോദ്യത്തിന്റെ ഉത്തരം കൂടിയാകുന്നു 124.\n124 എന്ന കഥ വായിച്ചവർക്കും ആ കഥയുടെ ആഴത്തിലേക്ക് പോയവർക്കും കഥാവായനയുടെ അവസാനം നട്ടെല്ലിലേക്ക് ഭയം ഇരച്ചുകയറിയവർക്കും നാളെ നമുക്ക് തീരെ അപരിചിതനായ ഒരാൾക്ക് എന്താണ് സംഭവിക്കാൻ പോകുന്നത് എന്ന ആകുലത ഉള്ളിൽ കാളിയവർക്കും ഒരുപക്ഷേ, നോവലിന്റെ പരപ്പ് ആസ്വാദനത്തിന്റെ വേലിയിറക്കങ്ങൾ ഉണ്ടാക്കിയേക്കാം. പതിവ് രീതികളിൽ നിന്നുള്ള ആഖ്യാനത്തിന്റെ വ്യത്യസ്തത വായന എന്ന രീതിയിൽ നോവലിന് സ്വീകാര്യത കൂടും എന്നതിൽ സംശയമില്ല.\n124 ഒരു രാഷ്ട്രീയമാണ്. സമീപകാലത്ത് നാം മുന്നിൽ കാണുന്ന ഭയത്തിന്റെ രാഷ്ട്രീയം. ഒരുപക്ഷേ, ധാബോൽക്കർക്കും ഭഗവാനും ഗൗരി ലങ്കേഷിനും സംഭവിച്ചത് നാളെ ആർക്കും സംഭവിക്കാം എന്ന എഴുത്തുകാരന്റെ ഉൾഭയം വായനക്കാരൻ കൂടി പേറുന്നുണ്ട്. ഓരോ പേജിലും വായനയെ മുന്നോട്ട് നയിക്കുന്നത് ആ ഭയമാണ്. ഈ നോവൽ എഴുതിയതിന്റെ പേരിൽ ഇരിഞ്ചയത്തെ ‘പ്രകൃതി’യുടെ മുന്നിൽ ഇരമ്പിയെത്തുന്ന ബുള്ളറ്റുകളുടെ ശബ്ദം അത് വായിച്ചതിന്റെ പേരിൽ നമ്മളെയും തേടിയെത്താം. ഭയമാണ് ഇനി നമ്മളെ നയിക്കാൻ പോകുന്നത് എന്നും, ഇരയും വേട്ടക്കാരനും ആരെന്ന് തിരിച്ചറിയാൻ പറ്റാത്ത ‘ജനാധിപത്യ’ത്തിലേക്കുള്ള ഓട്ടത്തിലാണ് നാമെന്നും വായനയുടെ അവസാനം മനസിലാകുന്നിടത്താണ് എഴുത്തുകാരന്റെ സംവേദനം വിജയിക്കുന്നത്.\nഎസ് ജെ സുജിത്\nTags: book review, novel 124, shinilal


അമരീന്ദറിന്റെ പാർട്ടി നാളെ, പാർട്ടിയുടെ പേര് പഞ്ചാബ് ലോക് കോൺഗ്രസ് – Kerala Times\nന്യൂ ഡൽഹി: പഞ്ചാബ് മുൻ മുഖ്യമന്ത്രി അമരീന്ദർ സിംഗ് നാളെ പുതിയ രാഷ്ട്രീയ പാർട്ടി പ്രഖ്യാപിച്ചേക്കും. പഞ്ചാബ് ലോക് കോൺഗ്രസെന്നാകും പാർട്ടിയുടെ പേരെന്നാണ് സൂചന. ദീപാവലിക്ക് മുൻപ് പാർട്ടി പ്രഖ്യാപനം ഉണ്ടാകുമെന്ന് അമരീന്ദർ സിംഗ് വ്യക്തമാക്കിയിരുന്നു. നവംബറോടെ ബിജെപിയുമായി സഖ്യത്തിലേർപ്പെടാനാണ് നീക്കം.\nപഞ്ചാബിൽ ബിജെപിയുമായി സഹകരിക്കാൻ അമരീന്ദർ സിംഗ് ഉപാധി വെച്ചിരുന്നു. കർഷക സമരം കേന്ദ്രം ഒത്തുതീർപ്പാക്കിയാൽ സഹകരിക്കുമെന്നായിരുന്നു അമരീന്ദർ സിംഗിൻറെ വാഗ്ദാനം. കർഷകരുടെ ആവശ്യങ്ങൾ അംഗീകരിച്ചാൽ വരുന്ന നിയമസഭ തെരഞ്ഞെടുപ്പിൽ ബിജെപിയുമായി സീറ്റ് ധാരണയുണ്ടാകുമെന്നും അമരീന്ദർ സിംഗ് അറിയിക്കുകയായിരുന്നു. നവംബറോടെ കർഷക സമരത്തിന് പരിഹാരമാകുമെന്ന് കേന്ദ്ര സർക്കാരിന്റെ ഉറപ്പ് കിട്ടിയിട്ടുണ്ടെന്ന് അമരീന്ദറിൻറെ അടുത്ത വൃത്തങ്ങൾ വ്യക്തമാക്കുകയും ചെയ്തിരുന്നു.\nകഴിഞ്ഞ മാസം കേന്ദ്ര ആഭ്യന്തരമന്ത്രി അമിത് ഷായെ കണ്ട അമരീന്ദർ കർഷകസമരം ഒത്തുതീർപ്പാക്കാൻ അദ്ദേഹവുമായി ചർച്ച നടത്തിയതായി വ്യക്തമാക്കിയിരുന്നു. മുഖ്യമന്ത്രി സ്ഥാനം രാജിവച്ച ശേഷം എഐസിസി നേതൃത്വത്തിനെതിരെ ആഞ്ഞടിച്ച അമരീന്ദർ സിംഗിനെ അനുനയിപ്പിക്കാൻ ഹൈക്കമാൻഡ് വൻ ശ്രമങ്ങളാണ് നടത്തിയിരുന്നത്. ഇരുപത് എംഎൽഎമാരുടെ പിന്തുണയാണ് അമരീന്ദർ സിംഗ് അവകാശപ്പെടുന്നത്.


സഭയിൽ അരനൂറ്റാണ്ട്; കെ.എം മാണിക്ക് നിയമസഭയുടെ ആദരം,എല്ലാവർക്കും നന്ദി; ജോർജ് സഹോദരനെ പോലെ -മാണി\n2017-03-15 08:45:17am |\nതിരുവനന്തപുരം: പാർലമെൻററി രംഗത്ത് അമ്പത് വർഷം പൂർത്തിയാക്കിയ കെ.എം മാണിക്ക് നിയമസഭയുടെ ആദരം. മാണിക്ക് ആദരമർപ്പിച്ച് മുഖ്യമന്ത്രി പിണറായി വിജയൻ പ്രമേയം അവതരിപ്പിച്ചു. പാർലമെൻറംഗങ്ങൾക്ക് പോലും കൈവരിക്കാൻ കഴിയാത്ത നേട്ടമാണ് കെ.എം മാണി കൈവരിച്ചതെന്നും മുഖ്യമന്ത്രി പറഞ്ഞു.\nസ്വന്തമായി പ്രത്യയശാസ് ത്രം ഉണ്ടാക്കിയ വ്യക് തിയാണ് കെ.എം മാണിയെന്ന് പറഞ്ഞ സ് പീക്കർ പി.ശ്രീരാമകൃഷ് ണൻ അദ്ദേഹത്തി െൻറ ജീവിതം പുതിയ സാമാജികർക്ക് മാതൃകയാണെന്നും അഭിപ്രായപ്പെട്ടു.\nതനിക്ക് ആരോടും ശത്രുതയില്ലെന്നും ഒരാ ളേ പോലും നുള്ളി നോവിക്കാത്ത വ്യക് തായാണ് താനെന്നും കെ.എം മാണി മറുപടി പ്രസംഗത്തിൽ പറഞ്ഞു. തനിക്ക് ലഭിക്കുന്ന സ് നേഹത്തിൽ അദ്ദേഹം നന്ദി പ്രകടിപ്പിക്കുന്നുവെന്നും അദ്ദേഹം പറഞ്ഞുതന്നെ അരനൂറ്റാണ്ട് കാലം പാലായുടെ ജനപ്രതിനിധിയായി തെരഞ്ഞെടുത്തത് വോട്ടർമാരാണ്. അവരോടുള്ള നന്ദിയും കടപ്പാടും എത്ര പറഞ്ഞാലും തീരില്ല. തനിക്ക് ആരോടും വിരോധമില്ല. തന്നെ വിമർശിക്കുന്നവരോടും വിരോധമില്ല. അങ്ങനെ വിരോധം വച്ചു നടക്കുന്നയാളല്ല താൻ. പി.സി.ജോർജിനോട് തനിക്ക് ഒരു വിരോധവുമില്ലെന്നും ജോർജ് തനിക്ക് സഹോദരനെ പോലെയാണെന്നും അദ്ദേഹം പറഞ്ഞു. തന്നെ അഭിനന്ദിച്ച് സംസാരിച്ചവരെ കണ്ടപ്പോഴാണ് മനസിലായത് നമ്മൾ ശത്രുക്കളായി കാണുന്നവർ പോലും നമ്മുടെ മിത്രങ്ങളാണ് എന്നും മാണി പറഞ്ഞു


മത്സരങ്ങള് ആവോളം; ആവശ്യത്തിന് അമ്പയര്‍മാരില്ല, സൗകര്യങ്ങളും\nതത്സമയം ഡെസ്ക്| Updated On:2Nov 2018 4:30 AM GMT | Location :\nആഭ്യന്തര മത്സരങ്ങളില് പലതും സമയത്തിനു നടക്കുന്നില്ല, സംസ്ഥാനങ്ങള് മത്സരങ്ങള്‍ക്ക് ആദിത്യം വഹിക്കാന് തയ്യാറാവാത്തതാണ് പ്രധാന പ്രശ്‌നം. ഒന്നാമതായി, മത്സരങ്ങള് ടെലിവിഷന് ചാനലുകളൊന്നും സംപ്രേഷണം ചെയ്യാന് ഒരുക്കമല്ല. വരുമാനത്തിന് മുഖ്യ മാര്‍ഗ്ഗമായിരുന്നു ഇത്. അതെപോലെ ഗ്യാലറികളിലേക്കും ആളുകളെത്തുന്നില്ല. ഇതോടെ പരസ്യ വരുമാനങ്ങളും കുറഞ്ഞു.\n2018-19 കാലയളവില് 2000ത്തോളം മത്സരങ്ങള് നടക്കുന്നതായി ബിസിസിഐ. എന്നാല് ഇതിനുമാത്രമുള്ള സൗകര്യങ്ങള് ബിസിസിഐക്കുണ്ടോയെന്ന ചോദ്യത്തിനുത്തരം തേടുത്തവര്‍ക്ക് ഉത്തരം പെട്ടെന്നു കിട്ടുകയും ചെയ്യും. ഇല്ല, ഇക്കാലയളവിനിടയില് അസൗകര്യങ്ങള് കാരണം മാറ്റി വെച്ച മത്സരങ്ങളുടെ കണക്കുകളാണ് ഇതിന് ആധാരം. അമ്പയര്‍മാര് ഇല്ലാതെ മാറ്റി വെച്ച മത്സരങ്ങള് നിരവധിയാണ്.\nഅമ്പയര്‍മാരുടെ ലഭ്യതക്കുറവുകൊണ്ടും മറ്റ് അസൗകര്യങ്ങള് കൊണ്ടും മത്സരങ്ങള് പലതും സമയത്തിനു നടക്കുന്നില്ലെന്നതിനു ഉദാഹരണമാണ്, കൂച്ച് ബിഹാര് ടൂര്‍ണമെന്റിലെ മാറ്റങ്ങള്. ടൂര്‍ണമെന്റിലെ മുന്നാം വട്ട മത്സരങ്ങളില് നിട്ടി വെച്ചു. ഡിസംബര് 17 മുതല് 20 വരെ നടത്താനിരുന്നു മത്സരം ജനുവരി 21 മുതല്24 ലേക്ക് മാറ്റി. ടൂര്‍ണമെന്റില് വെറെയും മാറ്റങ്ങള് ഉണ്ട്.\nഅമ്പയര്‍മാരുടെ കുറവിനു പുറമെ ആവശ്യ സമയത്ത് ഗ്രൗണ്ടുകള് ഇല്ലാത്തതും പ്രധാന പ്രശ്നങ്ങളിലൊന്നാണ്. ഏതായാലും കാര്യങ്ങള് ഇങ്ങനെ പോവുകയാണെങ്കില് വലിയ അപകടത്തിലേക്കാണ് പോകുകയെന്ന് വിദഗ്ദര് മുന്നറിയിപ്പ നല്‍കുന്നു.


ആര്‍ട്ടിക്കില് 370: കേന്ദ്ര നടപടി ചോദ്യം ചെയ്തുള്ള ഹര്‍ജികള് ഇന്ന് സുപ്രീം കോടതി പരിഗണിക്കും-Constitution Bench to hear all pleas linked to Article 370 from today\nConstitution Bench To Hear All Pleas Linked To Article 370 From Today302781\nആര്‍ട്ടിക്കിൾ 370: കേന്ദ്ര നടപടി ചോദ്യം ചെയ്തുള്ള ഹര്‍ജികള് ഇന്ന് സുപ്രീം കോടതി പരിഗണിക്കും\nജസ്റ്റിസ് എന്.വി.രമണയുടെ നേതൃത്വത്തിലുള്ള ബെഞ്ചാണ് ഹര്‍ജികള് പരിഗണിക്കുന്നത്.\nOctober 01, 2019 03:39:28 pm\nന്യൂഡല്‍ഹി: ജമ്മു കശ്മീരിന്റെ പ്രത്യേക പദവി റദ്ദാക്കിയ കേന്ദ്ര നടപടിയെ ചോദ്യം ചെയ്തുള്ള എല്ലാ ഹര്‍ജികളും സുപ്രീം കോടതിയുടെ ഭരണഘടനാ ബെഞ്ച് ഇന്ന് പരിഗണിക്കും. ജസ്റ്റിസ് എന്.വി.രമണയുടെ നേതൃത്വത്തിലുള്ള ബെഞ്ചാണ് ഹര്‍ജികള് പരിഗണിക്കുന്നത്. 11 ഹര്‍ജികളാണ് പരിഗണനയ്ക്കായി ബെഞ്ചിന് മുന്നിലെത്തുന്നത്.\nശനിയാഴ്ചയായിരുന്നു ചീഫ് ജസ്റ്റിസ് രഞ്ജന് ഗൊഗോയ് അധ്യക്ഷനായുള്ള ബെഞ്ച് കേസുകളെല്ലാം എന്.വി.രമണ ബെഞ്ചിന് കൈമാറിയത്. അഞ്ച് പേരാണ് ബെഞ്ചിലുള്ളത്. എസ്.കെ കൗള്, ആര് സുഭാഷ് റെഡ്ഢി, ബി.ആര് ഗവയ്, സൂര്യ കാന്ത് എന്നിവരാണ് ബഞ്ചിലെ മറ്റംഗങ്ങള്.\nകേന്ദ്ര തീരുമാനം ഫെഡറല് സംവിധാനത്തെ വെല്ലുവിളിക്കുന്നതാണെന്നും ഇതിന് കശ്മീര് ജനതയുടെ സമ്മതമില്ലെന്നും ചൂണ്ടിക്കാട്ടുന്ന ഹര്‍ജികളും ഇവയിലുണ്ട്. ജമ്മുകശ്മീര് പുനഃസംഘടനാ നിയമമനുസരിച്ച് സംസ്ഥാനത്തിനെ കേന്ദ്രഭരണപ്രദേശമാക്കാന് കേന്ദ്രത്തിന് അധികാരമില്ലെന്നും ഹര്‍ജികള് ചൂണ്ടിക്കാണിക്കുന്നു.\nRead More: എവിടെയാണ് നിയന്ത്രണങ്ങൾ? അത് നിങ്ങളുടെ മനസിലാണ്; കശ്മീർ വിഷയത്തിൽ പ്രതിപക്ഷത്തിനെതിരെ അമിത് ഷാ\nഓഗസ്റ്റ് ആറിന് പ്രമുഖ അഭിഭാഷകന് എം.എല് ശര്‍മ്മയാണ് ആദ്യ ഹര്‍ജി നല്‍കിയത്. സിപിഎം നേതാവ് യൂസഫ് തരിഗാമി, നാഷണല് കോണ്‍ഫറന്‍സ്, കശ്മീര് ടൈംസ് എക്‌സിക്യൂട്ടീവ് എഡിറ്റര് അനുരാധ ഭാസിന്, സിപിഎം ജനറല് സെക്രട്ടറി സീതാറാം യെച്ചൂരി തരിഗാമിയുടെ കസ്റ്റഡിക്കെതിരെ നല്‍കിയ ഹേബിയസ് കോര്‍പ്പസ് തുടങ്ങിയ ഹര്‍ജികളാണ് പരിഗണനയ്‌ക്കെത്തുന്നത്.\nഅതേസമയം, ജമ്മു കശ്മീരില് നിയന്ത്രണങ്ങളൊന്നും ഇല്ലെന്ന് കേന്ദ്ര ആഭ്യന്തരമന്ത്രി അമിത് ഷാ കഴിഞ്ഞ ദിവസം പറഞ്ഞിരുന്നു. പ്രതിപക്ഷത്തെ കടന്നാക്രമിച്ചായിരുന്നു അമിത് ഷായുടെ പ്രസ്താവന. കശ്മീരില് നിയന്ത്രണങ്ങളില്ലെന്നും നിയന്ത്രണങ്ങളെല്ലാം പ്രതിപക്ഷത്തിന്റെ മനസ്സിലാണെന്നും അമിത് ഷാ പറഞ്ഞു.\nജവഹര്‍ലാല് നെഹ്‌റുവിന്റെ വ്യക്തി താല്‍പര്യം മാത്രമാണ് കശ്മീരിലെ പ്രശ്‌നങ്ങള്‍ക്ക് കാരണമെന്ന് ഷാ പറഞ്ഞു. ഐക്യരാഷ്ട്ര സഭയില് നെഹ്‌റു സ്വീകരിച്ച നിലപാടിനെ ഹിമാലയത്തേക്കാള് വലിയ ഹിമാലയന് മണ്ടത്തരമെന്നും അമിത് ഷാ വിശേഷിപ്പിച്ചു. 370-ാം വകുപ്പ് എടുത്തുകളഞ്ഞത് ഇന്ത്യയുടെ ഐക്യത്തിന് സഹായിക്കുമെന്ന് പറഞ്ഞ ഷാ, കശ്മീരിലെ സ്ഥിതിഗതികൾ ഉടൻ സാധാരണ നിലയിലാകുമെന്നും പറഞ്ഞു.\nTags: Article 370, Jammu Kashmir, Supreme Court\nKerala News Highlights: മുഖ്യമന്ത്രിക്കെതിരായ അപകീർത്തി സന്ദേശം; കെഎസ്ആർടിസി ജീവനക്കാരന്റെ സസ്പെൻഷൻ റദ്ദാക്കി


ഉത്തര്‍പ്രദേശില് ഒന്നാംഘട്ട വോട്ടെടുപ്പ് ആരംഭിച്ചു: ബി.ജെ.പിക്ക് മങ്ങലേല്‍ക്കാന് സാധ്യത | www.vyganews.com\nഉത്തര്‍പ്രദേശില് ഒന്നാംഘട്ട വോട്ടെടുപ്പ് ആരംഭിച്ചു: ബി.ജെ.പിക്ക് മങ്ങലേല്‍ക്കാന് സാധ്യത\n00Thursday, 10 February 2022\nUP assembly election started\nന്യൂഡല്‍ഹി: ഉത്തര്‍പ്രദേശില് ഒന്നാംഘട്ട വോട്ടെടുപ്പ് ആരംഭിച്ചു. പടിഞ്ഞാറന് യു.പിയിലെ 58 നിയമസഭാ മണ്ഡലങ്ങളിലാണ് വോട്ടെടുപ്പ് ആരംഭിച്ചത്. കര്‍ഷക സമരത്തെ തുടര്‍ന്നുണ്ടായ ബി.ജെ.പി വിരുദ്ധ വികാരവും കരിമ്പ് കര്‍ഷകര്‍ക്ക് വില കൂട്ടിനല്‍കാത്തതും ഇക്കുറി ബി.ജെപിക്ക് മങ്ങലേല്‍ക്കാന് സാധ്യതയുള്ളതായാണ് വിലയിരുത്തല്.\nജാട്ട് സമുദായത്തെ മുന്‍നിര്‍ത്തിക്കൊണ്ടുള്ള രാഷ്ട്രീയ ജനതാദള് നേതാവ് ജയന്ത് ചൗധരിയുടെ പ്രവര്‍ത്തനങ്ങളും ബി.ജെ.പി തിരിച്ചടിയാകാന് സാധ്യതയുണ്ട്. കര്‍ഷകസമരത്തില് പങ്കെടുത്ത കര്‍ഷകരെ പാക്കിസ്ഥാനികളെന്നും ഖാലിസ്ഥാനികളെന്നും വിളിച്ച ബി.ജെ.പി സര്‍ക്കാരിനെതിരെയുള്ള ജനവിധിയാകും ഇതെന്നും സൂചനയുണ്ട്.\nKeywords: UP, Assembly election, Started, BJP\nwww.vyganews.com: ഉത്തര്‍പ്രദേശില് ഒന്നാംഘട്ട വോട്ടെടുപ്പ് ആരംഭിച്ചു: ബി.ജെ.പിക്ക് മങ്ങലേല്‍ക്കാന് സാധ്യത


Emalayalee.com - ജഗതി അടുത്തമാസം ആസ്പത്രി വിട്ടേക്കും\nജഗതി അടുത്തമാസം ആസ്പത്രി വിട്ടേക്കും\nചെന്നൈ: കാറപകടത്തില് പരിക്കേറ്റ് വെല്ലൂര് ക്രിസ്ത്യന് മെഡിക്കല് കോളേജ് ആസ്പത്രിയില് ചികിത്സയില്‍ക്കഴിയുന്ന ചലച്ചിത്ര നടന് ജഗതിക്ക് അടുത്തമാസം അവസാനത്തോടെ ആസ്പത്രി വിടാനാകുമെന്ന് ഡോക്ടര്‍മാര് അറിയിച്ചതായി ജഗതിയുടെ മകന് രാജ്കുമാര് പറഞ്ഞു. സപ്തംബര് അവസാനമോ അല്ലെങ്കില് ഒക്‌ടോബറിലോ ആസ്പത്രി വിടാമെന്നാണ് ഡോക്ടര്‍മാര് പറയുന്നത്. എന്നാല് അതിനുശേഷവും ഒരു വര്‍ഷത്തോളമെങ്കിലും ചികിത്സ തുടരേണ്ടി വരും. ആയുര്‍വേദ ചികിത്സ നല്‍കാനാണ് ഉദ്ദേശിക്കുന്നത്.\nഏതാനും ദിവസം മുമ്പ് അദ്ദേഹം സ്വന്തം പേര് പറഞ്ഞത് മികച്ച പുരോഗതിയായിട്ടാണ് ഡോക്ടര്‍മാര് വിലയിരുത്തുന്നത്. മാത്രമല്ല ഇപ്പോള് ദിനപ്പത്രം നല്‍കിയാല് അത് വായിക്കാന് പാകത്തില് മറിച്ചും തിരിച്ചും പിടിക്കുന്നുണ്ട്. വസ്തുക്കള് കാണിച്ചു കൊടുത്ത് അത് എന്താണെന്ന് പറയിപ്പിക്കാന് ഡോക്ടര്‍മാര്‍ശ്രമിക്കുന്നുണ്ട്.\nഅതേസമയം ചോദ്യങ്ങള്‍ക്ക് സത്വരമായ പ്രതികരണം ഇനിയും ഉണ്ടായിട്ടില്ല. എന്തെങ്കിലും ചോദ്യം ചോദിച്ചു കഴിഞ്ഞാല് അല്പസമയം കഴിഞ്ഞാണ് പ്രതികരണം ലഭിക്കുക. സ്വന്തം കൈയൊപ്പിടുന്ന കാര്യത്തിലും പുരോഗതി ഉണ്ട്. ചെറിയ വാക്കുകള് വലിയ തടസ്സങ്ങളില്ലാതെ പറയുന്നുണ്ട്. കാണാനെത്തുന്ന സഹപ്രവര്‍ത്തകരെ വ്യക്തമായി മനസ്സിലാക്കുന്നുമുണ്ട് രാജ്കുമാര് പറഞ്ഞു.\nഫിസിയോ തെറാപ്പി, സ്പീച്ച് തെറാപ്പി എന്നിവയോടൊപ്പം ഓര്‍മശക്തി തിരികെ കൊണ്ടു വരാനുള്ള ശ്രമത്തിന്റെ ഭാഗമായി ഇപ്പോള് കുറച്ചു നേരം ഇന്‍ഡോര് ഗെയിമുകളിലും ജഗതിയെ വ്യാപൃതനാക്കുന്നുണ്ടെന്നും രാജ്കുമാര് അറിയിച്ചു. ദിവസവും രാവിലെ ഒരു മണിക്കൂര് കൈ പിടിച്ചു നടത്തിപ്പിക്കുന്നുണ്ട്. തളര്‍ച്ച ബാധിച്ചിരുന്ന ഇടതു കാലിന് ഇപ്പോള് ചലനശേഷി കൈവന്നിട്ടുണ്ട്. എന്നാല് ഇടതുകൈയുടെ ചലനത്തില് കാര്യമായ പുരോഗതിയില്ല.കാലക്രമേണ മാത്രമേ ജഗതി പൂര്‍ണ ആരോഗ്യത്തിലേക്ക് മടങ്ങിവരികയുള്ളൂ എന്നാണ് ഡോക്ടര്‍മാരുടെ നിഗമനം.\nചലച്ചിത്ര നടന്‍മാരായ മമ്മൂട്ടി, മോഹന്‍ലാല്, മുകേഷ്, ഇന്നസെന്റ്, വിനീത്, ജയസൂര്യ, നടിമാരായ സുകുമാരി, മൈഥിലി, ലിസി പ്രിയദര്‍ശന്, മന്ത്രി ഗണേഷ്‌കുമാര്, കേന്ദ്രമന്ത്രി വയലാര് രവി തുടങ്ങിയവര് ഇതിനകം ആസ്പത്രിയിലെത്തി ജഗതിയെ കണ്ടിരുന്നു.മുഖ്യമന്ത്രി ഉമ്മന്‍ചാണ്ടിയും ജഗതിയെ സന്ദര്‍ശിക്കാനെത്തുമെന്ന് മന്ത്രി ഗണേഷ് കുമാര് വഴി അറിയിച്ചിട്ടുണ്ടെന്നും രാജ്കുമാര് പറഞ്ഞു. കോഴിക്കോടിനടുത്ത തേഞ്ഞിപ്പലത്ത് കാര് ഡിവൈഡറിലേക്ക് ഇടിച്ചു കയറിയുണ്ടായ അപകടത്തിലാണ് ജഗതിക്ക് പരിക്കേറ്റത്.


ഇത് കൂഗിള് കുട്ടപ്പ, ആന്‍ഡ്രോയ്ഡ് കുഞ്ഞപ്പന് തമിഴ് ടീസര്\nKoogle Kuttapa Teaser\n27 Aug, 2021, 1:40 pm\nസുരാജ് വെഞ്ഞാറമ്മൂട് അവതരിപ്പിച്ച ഭാസ്‌കരപൊതുവാളും ആന്‍ഡ്രോയ്ഡ് കുഞ്ഞപ്പന് എന്ന റോബോട്ടും തമ്മിലുള്ള തീവ്രമായ ആത്മബന്ധം പ്രമേയമാക്കിയ ആന്‍ഡ്രോയ്ഡ് കുഞ്ഞപ്പന് തമിഴില്. കെ.എസ് രവികുമാര് സുരാജ് അവതരിപ്പിച്ച കഥാപാത്രമാകുമ്പോള് യോഗി ബാബു, തര്‍ശന്, ലോസ്ലിയ എന്നിവരാണ് മറ്റ് റോളുകളില്. സിനിമയുടെ ടീസര് പുറത്തുവന്നു. കൂഗിള് കുട്ടപ്പയെന്നാണ് തമിഴില് റോബോട്ടിന് പേര്.\nമലയാളത്തില് വന് വിജയമായ ആന്‍ഡ്രോയ്ഡ് കുഞ്ഞപ്പന് തമിഴ് റീമേക്കില് സുരാജ് വെഞ്ഞാറമ്മൂടിന്റെ റോളില് സംവിധായകന് കെ.എസ് രവികുമാര്. നവാഗതനായ രതീഷ് പൊതുവാള് രചനയും സംവിധാനവും നിര്‍വഹിച്ച ആന്‍ഡ്രോയ്ഡ് കുഞ്ഞപ്പന് തമിഴില് സംവിധാനം ചെയ്യുന്നത് ശബരിയും ശരവണനും ചേര്‍ന്നാണ്. ജിബ്രാനാണ് സംഗീത സംവിധായകന്\nഎഴുപതുകാരനായ നാട്ടിന്‍പുറത്തുകാരന് ഭാസ്‌കരന് പൊതുവാളിന് വിദേശത്തുള്ള മകന് സഹായത്തിന് റോബോട്ടിനെ അയക്കുന്നതാണ് ആന്‍ഡ്രോയ്ഡ് കുഞ്ഞപ്പന്റെ പ്രമേയം. തമിഴിലെത്തുമ്പോള് തിരക്കഥയില് മാറ്റങ്ങളുണ്ട്. കെ.എസ് രവികുമാറാണ് തമിഴ് റീമേക്ക് നിര്‍മ്മിക്കുന്നത്. കെ.എസ് രവികുമാറിനൊപ്പം സഹസംവിധായകരായി ദീര്‍ഘകാലം പ്രവര്‍ത്തിച്ചവരാണ് ശബരിയും ശരവണനും.


രാസവളങ്ങള് : എന്‍പികെ കോംപ്ലക്സ് വളങ്ങള്\nനൈട്രജനും ഫോസ്ഫറസും കൂടിയുള്ള കോംപ്ലക്സ് വളങ്ങളില് പൊട്ടാഷ് വളങ്ങള് കൂട്ടിക്കലര്‍ത്തി തരിരൂപത്തിലാക്കിയിട്ടുള്ളവയാണ് NPK കോംപ്ലക്സ് വളങ്ങള്. മൂന്ന് പ്രധാന മൂലകങ്ങളും ഒന്നിച്ച് ഒരു വളത്തിലൂടെ വിളകള്‍ക്ക് ലഭ്യമാക്കാനാണ് ഇത്തരം വളങ്ങള് ഉപയോഗിക്കുന്നത്. മൂന്ന് മൂലകങ്ങളുടേയും നേര്‍വളങ്ങള് വെവ്വേറെ കൊണ്ടുവന്ന് പാടത്ത് ഉപയോഗിക്കുന്നതിനും ഉണ്ടാകുന്ന കൂടുതല് ചെലവ് ഇത്തരം വളങ്ങളിലൂടെ കുറയ്ക്കാം. മാത്രമല്ല മൂന്ന് മൂലകങ്ങളും കൂടി ഒരു വളത്തില്‍നിന്നും ലഭ്യമായാല് ഓരോ മൂലകങ്ങളുടേയും നിര്‍മാണച്ചെലവും കുറഞ്ഞിരിക്കും. ഇന്ത്യയില് ഉപയോഗിക്കുന്ന പ്രധാന NPK കോംപ്ലക്സ് വളങ്ങള് ഇവയാണ്.\nഇതില് കേരളത്തില് വളരെ പ്രചാരത്തിലുള്ള വളം 17-17-17 ആണ്. തമിഴ്നാട്ടിലുള്ള മദ്രാസ് ഫെര്‍ട്ടിലൈസേര്‍സ് ഈ വളം നിര്‍മിച്ച് കേരളത്തില് വിതരണം നടത്തുന്നുണ്ട്. ഈ രാസവളം 5.88 കി.ഗ്രാം എടുക്കുമ്പോള് ഒരു കി.ഗ്രാം വീതം നൈട്രജന്, ഫോസ്ഫറസ്, പൊട്ടാഷ് എന്നീ മൂലകങ്ങള് ലഭിക്കുന്നതാണ്. വിളകള്‍ക്ക് അടിവളമായി നല്‍കുന്നതിന് ഈ രാസവളം ഉപകരിക്കും. ഉദാഹരണത്തിന് മൂപ്പുകുറഞ്ഞ ഇനം നെല്ല് കൃഷിചെയ്യുമ്പോള് ഒരു ഹെക്ടറിന് നൈട്രജന്, ഫോസ്ഫറസ്, പൊട്ടാഷ് എന്നിവ യഥാക്രമം 70 - 35 - 35 കി.ഗ്രാം വീതം നല്‍കണം. ഇത്തരം ഇനങ്ങള്‍ക്ക് ഈ മൂന്ന് മൂലകങ്ങളും അടിവളമായി 35 കി.ഗ്രാം വീതം വേണം. ഇതിന് കി.ഗ്രാം = 17-17-17 മതിയാകും.\nഇനി നേര്‍വളമാണ് അടിവളമായി ഉപയോഗിക്കുന്നതെങ്കില് 76 കി.ഗ്രാം യൂറിയയും, 218.75 കി.ഗ്രാം സൂപ്പര്‍ഫോസ്ഫേറ്റും 58.5 കി.ഗ്രാം മ്യൂറിയേറ്റ് ഓഫ് പൊട്ടാഷും വേണം. അതായത് മൂന്ന് വളങ്ങളും കൂടി 353.25 കി.ഗ്രാം വരും. കോംപ്ലക്സ് വളങ്ങള് ഉപയോഗിക്കുകയാണെങ്കില് രാസവളങ്ങളുടെ ആകെ അളവ് കുറവ് മതി.\nVisitor's Count 4200975


നിയന്ത്രണം വിട്ട കാർ ഇടിച്ചു; പെട്രോൾ പമ്പ് അഗ്നിഗോളമായി; വിഡിയോ | Petrol pump burst\nനിയന്ത്രണം വിട്ട കാർ ഇടിച്ചു; പെട്രോൾ പമ്പ് അഗ്നിഗോളമായി; വിഡിയോ\nസ്വന്തം ലേഖകൻ June 21, 2019 10:50 AM IST\nനിയന്ത്രണം വിട്ട കാർ ഇടിച്ച് പെട്രോള് പമ്പ് അഗ്നിഗോളമായി. സൗദിയുലെ മദീന പ്രവിശ്യയിലുള്ള യാമ്പുവിലുള്ള പെട്രോൾ പമ്പിലാണ് സംഭവം. ഓടിക്കൊണ്ടിരിക്കുമ്പോൾ നിയന്ത്രണം വിട്ട കാർ സിമന്റ് തൂണിൽ ഇടിച്ച് നേരെ സ്റ്റേഷനിലെ ഒരു എണ്ണക്കുറ്റി തട്ടിത്തെറിപ്പിച്ചു. ഇടിയുടെ ആഘാതത്തിൽ പെട്രോൾ കുറ്റി മറിഞ്ഞുവീഴുകയും തീയാളിക്കത്തുകയും ചെയ്തു. പിന്നീട് അഗ്നിഗോളമായി.\nജീവനക്കാരനായ താമിർ ഫയാസ് മർസൂഖി എന്നയാളാണ് രക്ഷകനായത്. പരിചയസമ്പത്തുള്ള റെസ്ക്യൂ പ്രവർത്തകനെപ്പോലെയായിരുന്നു താമിറിന്‍റെ പ്രവർത്തനം. ഫയർ എസ്റ്റിഗ്വിഷർ എടുത്ത് കൃത്യമായി പ്രയോഗിച്ചു. രു സിലിണ്ടർ തീർന്നപ്പോൾ അടുത്തത് എടുത്തു. തൊട്ടടുത്തുള്ള പെട്രോൾ ബങ്കുകളിലേക്കും വാഹനങ്ങളിലേക്കും തീ പടരാൻ അനുവദിക്കാതെ ഫയർ എസ്റ്റിഗ്വിഷർ ഉപയോഗിച്ച് കെടുത്തതിനാൽ വലിയ ദുരന്തമാണ് ഒഴിവായത്.\nസുഹൃത്തുക്കളിലാരോ പകർത്തിയ സംഭവത്തിന്റെ വിഡിയോ സമൂഹ മാധ്യമങ്ങളിൽ പ്രചരിച്ചതോടെ താമിർ ഫായിസ് താരമായി.


കര്‍ശന നിയന്ത്രണങ്ങളോടെ പ്രീമിയര് ലീഗ് തിരിച്ചുവരുന്നു\nനിയന്ത്രണങ്ങളെക്കുറിച്ച് പ്രധാനമന്ത്രി ബോറിസ് ജോണ്‍സണുമായി പ്രീമിയര് ലീഗ് അധികൃതര് ചര്‍ച്ച നടത്തിക്കഴിഞ്ഞു. മെയ് ഏഴിന് ഇത് സംബന്ധിച്ച നിര്‍ണ്ണായക തീരുമാനംവരുമെന്നാണ് സൂചന...\n25 Apr, 2020 at 07:18 AM\nഇംഗ്ലീഷ് പ്രീമിയര് ലീഗില് ആഴ്ച്ചകള്‍ക്കകം പന്തുരുളുമെന്ന് റിപ്പോര്‍ട്ട്. അടച്ചിട്ട സ്‌റ്റേഡിയങ്ങളില് കളി നടക്കുമ്പോള് സ്വീകരിക്കേണ്ട മുന്‍കരുതലുകളും നടപടികളേയും കുറിച്ച് പ്രധാനമന്ത്രി ബോറിസ് ജോണ്‍സണുമായി പ്രീമിയര് ലീഗ് അധികൃതര് ചര്‍ച്ച നടത്തിയെന്ന വാര്‍ത്തയാണ് പുറത്തുവരുന്നത്. ബ്രിട്ടീഷ് മാധ്യമമായ ദ സണ് ആണ് വാര്‍ത്ത റിപ്പോര്‍ട്ടു ചെയ്തിരിക്കുന്നത്.\nകാണികളെ പൂര്‍ണ്ണമായും ഒഴിവാക്കി അടച്ചിട്ട സ്റ്റേഡിയങ്ങളില് മത്സരങ്ങള് നടത്താനാണ് പദ്ധതി. എത്രയും വേഗത്തില് സീസണ് അവസാനിപ്പിച്ച് ഫുട്‌ബോള് ട്രാന്‍സ്ഫറുകള് ആരംഭിക്കുകയെന്ന ലക്ഷ്യവും പ്രീമിയര് ലീഗ് അധികൃതര്‍ക്കുണ്ട്. കളിക്കാരുടെ ട്രാന്‍സ്ഫര് ആരംഭിച്ചാല് മാത്രമേ പ്രീമിയര് ലീഗ് ക്ലബുകളിലേക്ക് പണം എത്തുകയുള്ളൂ എന്നതും വേഗത്തില് കളി പുനരാരംഭിക്കാനുള്ള കാരണങ്ങളിലൊന്നാണ്.\nകോവിഡ് ലോക്ഡൗണിന് ശേഷം ആദ്യം ആരംഭിക്കാന് സാധ്യതയുള്ള ഒന്നാണ് കായിക മത്സരങ്ങള്. തിയേറ്ററുകളും, പബ്ബുകളും മറ്റും തുറക്കുന്നതിനെ അപേക്ഷിച്ച് നിയന്ത്രിത സാഹചര്യങ്ങള് കായിക മത്സരങ്ങള്‍ക്ക് എളുപ്പത്തില് ഒരുക്കാന് സാധിക്കുമെന്നതാണ് ഇതിന്റെ കാരണമായി ചൂണ്ടിക്കാണിക്കപ്പെടുന്നത്. ഫുട്‌ബോളിന് മുമ്പ് ക്രിക്കറ്റ്, ടെന്നീസ്, ബാഡ്മിന്റണ് മത്സരങ്ങള് പുനരാരംഭിക്കാന് സാധ്യതയുണ്ടെന്നും നേരത്തെ റിപ്പോര്‍ട്ടുകളുണ്ടായിരുന്നു. ഫുട്‌ബോളിനെ അപേക്ഷിച്ച് ഇത്തരം മത്സരങ്ങളില് ശാരീരിക അകലം പാലിക്കുക എളുപ്പമാണെന്നതായിരുന്നു കാരണമായി ചൂണ്ടിക്കാണിക്കപ്പെട്ടിരുന്നത്.\nപ്രീമിയര് ലീഗ് ക്ലബുകളിലെ കളിക്കാര്‍ക്കും ഒഫീഷ്യലുകള്‍ക്കും തുടര്‍ച്ചയായി കോവിഡ് പരിശോധന നടത്തണമെന്നത് നിര്‍ബന്ധമാക്കും. ക്ലബുകള്‍ക്ക് തന്നെയായിരിക്കും ഇതിന്റെ ഉത്തരാവാദിത്വമുണ്ടാവുക. മെയ് ഏഴിനാണ് ബ്രിട്ടനില് ലോക്ഡൗണ് നീട്ടുന്നത് സംബന്ധിച്ച ഔദ്യോഗിക ചര്‍ച്ചകള് നടക്കുക. ആ സമയം മാനദണ്ഡങ്ങള് പാലിച്ചുകൊണ്ട് പ്രീമിയര് ലീഗ് നടത്താന് അനുമതി നല്‍കിയാല് ടീമുകളുടെ രണ്ടാഴ്ച്ചത്തെ പരിശീലനത്തിന് ശേഷം കളികള് പുനരാരംഭിക്കാനാകുമെന്നാണ് പ്രതീക്ഷ.\nപ്രാദേശിക ചാനലുകളില് അടക്കം മത്സരങ്ങള് സംപ്രേക്ഷണം ചെയ്യണമെന്ന ആവശ്യവും ഇതിനകം ഉയര്‍ന്നിട്ടുണ്ട്. ഏതെങ്കിലും പ്രത്യേകം ചാനലില് മാത്രം സംപ്രേക്ഷണം ചെയ്താല് ഫുട്‌ബോള് കാണാനായി ജനങ്ങള് ലോക്ഡൗണ് തെറ്റിക്കുമെന്ന ആശങ്കയാണ് ഇതിന് പിന്നില്. കര്‍ശനമായ നിരീക്ഷണത്തില് ഫുട്‌ബോള് മത്സരങ്ങള് പുനരാരംഭിക്കാന് ലാ ലിഗ തീരുമാനിച്ചതായി നേരത്തെ റിപ്പോര്‍ട്ടുകളുണ്ടായിരുന്നു.\nEnglish Premier Leaugecovid 19


UK Malayalam Pathram - theresa\nബ്രിട്ടന്റെ രണ്ടാമത്തെ വനിതാ പ്രധാനമന്ത്രിയായി തെരേസ മെയ് അധികാരമേറ്റതോടെ രാജ്യം വീണ്ടും പ്രതീക്ഷയുടെ നിറവിലാണ്. തെരേസയുടെ കൈയില് രാജ്യം സുരക്ഷിതമാകുമെന്ന സൂചന നല്‍കി സാമ്പത്തിക, സാമൂഹിക മേഖലകളില് നിന്ന് അനുകൂല പ്രതികരണമാണ് ലഭിക്കുന്നത്. പാര്‍ലമെന്റിലും പാര്‍ട്ടിക്കുള്ളിലും പെണ്‍പുലിയെന്ന് വിളിപ്പേരുള്ള തെരേസയ്ക്ക് രാജ്യത്തെക്കുറിച്ച് വ്യക്തമായ കാഴ്ചപ്പാടുണ്ട്. കുടിയേറ്റ വിഷയത്തില് കര്‍ശന നിലപാട് സ്വീകരിക്കുമ്പോഴും ഇപ്പോഴത്തെ അവസ്ഥയില് ഏതു തരത്തിലാകും ഇവ നടപ്പിലാക്കുകയെന്ന ചോദ്യം ഉയരുന്നു.\nഎലിസബത്ത് രാജ്ഞിക്ക് ഡേവിഡ് കാമറൂണ് രാജി സമര്‍പ്പിച്ചതോടെ പ്രധാനമന്ത്രിയാകാന് തെരേസ മേയിയെ ക്ഷണിച്ചതോടെയാണ് അധികാര കൈമാറ്റം ആരംഭിച്ചത്. ഏറ്റവും കൂടുതല് കാലം ആഭ്യന്തര സെക്രട്ടറിയായിരുന്ന അവര് ക്ഷണം സ്വീകരിക്കുകയും രാജ്ഞിയെ സന്ദര്‍ശിച്ച് സത്യപ്രതിജ്ഞ ചെയ്യാന് സമ്മതം മൂളുകയും ചെയ്തു. തുടര്‍ന്ന് ചുമതലയേറ്റു. ഡേവിഡ് കാമറൂണ് ഒഴിഞ്ഞ് ഒരു മണിക്കൂറിനുശേഷമാണ് ഭര്‍ത്താവ് ഫിലിപ് മെയ്‌ക്കൊപ്പം തേരേസ പ്രധാനമന്ത്രിയുടെ ഔദ്യോഗിക വസതിയായ 10 ഡൗണിങ് സ്ട്രീറ്റിലെത്തി ലോകമാധ്യമങ്ങളെ അഭിമുഖീകരിച്ചത്.\nഈ അവസരത്തിലും ആശങ്കകള് ഏറെ ബാക്കിയാക്കിക്കൊണ്ട് പലവിധ സംഭവങ്ങളുണ്ടായിക്കൊണ്ടിരിക്കുന്നു. ബ്രക്‌സിറ്റാണ് ഇതിന്റെയൊരു പ്രധാന കാരണം. ബ്രക്‌സിറ്റ് മൂലം ബ്രിട്ടന് ഗുണമാണെന്നും അല്ലെന്നുമുള്ള അഭിപ്രായങ്ങള്‍ക്ക് മൂലം ആകെ കണ്‍ഫ്യൂഷനിലായത് ബ്രിട്ടീഷുകാരാണ്. ബ്രക്‌സിറ്റ് വന്നതു വഴി രാജ്യത്തെ സാമ്പത്തികരംഗം തകരുകയാണെന്ന് ഒരു വിഭാഗം വാദിക്കുമ്പോള് കുടിയേറ്റക്കാര് കുറയതുന്നതുവഴി രാജ്യത്തെ യുവാക്കള്‍ക്ക് തൊഴിലവസരം ഉണ്ടാകുമെന്ന് മറുഭാഗം വാദിക്കുന്നു. ഇതിനിടെയാണ് ജനങ്ങളെ ആശങ്കയിലാക്കി പുതിയ സാമ്പത്തിക റിപ്പോര്‍ട്ട് പുറത്തുവന്നിരിക്കുന്നത്. യൂറോപ്യന് യൂണിയനില്‍നിന്ന് പുറത്തേക്കു പോവണമെന്ന തീരുമാനം ബ്രിട്ടന്റെ സാമ്പത്തികനില തകര്‍ത്തതായാണ് റിപ്പോര്‍ട്ട്. നിര്‍മാണ, സേവന രംഗങ്ങളെ ബ്രക്‌സിറ്റ് സാരമായി ബാധിച്ചു. ഉത്പാദനവും ഓര്‍ഡറുകളും കുറഞ്ഞു. എന്നാല്, കയറ്റുമതി വര്‍ധിച്ചത് ദുര്‍ബലമായ പൗണ്ടിനെ തുണച്ചു.\nആഗോള സാമ്പത്തിക സേവനദാതാക്കളായ ഐഎച്ച്എസ് മാര്‍കറ്റ് ഇന്നലെ പുറത്തുവിട്ട സര്‍വെ ഫലമാണ് സാമ്പത്തിക പ്രതിസന്ധി സംബന്ധിച്ച സൂചനകള് നല്‍കുന്നത്. ഐഎച്ച്എസ് മാര്‍കറ്റിന്റെ ഉപഭോക്തൃ സൂചികയില് കഴിഞ്ഞ ഒരു മാസത്തിനിടെ 4.7 പോയിന്റിന്റെ ഇടിവാണുണ്ടായത്. ജൂണില് 52.4 ആയിരുന്ന സൂചിക ജൂലൈയില് 47.7 ആയി ഇടിയുകയായിരുന്നു. 87 മാസത്തിനിടയിലെ ഏറ്റവും താഴ്ന്ന നിലയാണിത്. യൂറോപ്യന് യൂണിയന് വിടുന്നതിനനുകൂലമായി ബ്രിട്ടന് വോട്ട് ചെയ്ത ശേഷം പുറത്തുവരുന്ന ആദ്യ സാമ്പത്തിക സര്‍വെ ഫലമാണിത്.\nബ്രിട്ടന് സാമ്പത്തികമാന്ദ്യത്തിന്റെ തുടക്കത്തിലാണെന്ന് ലണ്ടനിലെ പ്രമുഖ മാക്രോ ഇക്കണോമിസ്റ്റ് സാമുവല് തോംസ് അഭിപ്രായപ്പെട്ടു. 2009നുശേഷം ബ്രിട്ടന് വീണ്ടും മാന്ദ്യത്തിലേക്ക് കൂപ്പുകുത്തുമെന്നും അദ്ദേഹം മുന്നറിയിപ്പു നല്‍കി. നിര്‍മാണ, സേവന രംഗങ്ങളെ ബ്രക്‌സിറ്റ് സാരമായി ബാധിച്ചു. ഉത്പാദനവും ഓര്‍ഡറുകളും കുറഞ്ഞു. ഇപ്പോഴത്തെ സര്‍വെ റിപ്പോര്‍ട്ട് കൂടി പുറത്തുവന്നതോടെ രാജ്യത്തിന്റെ സ്ഥിതി അപകടാവസ്ഥയിലേക്കാണെന്ന് സൂചന നല്‍കുന്നു.\nഎന്നാല് ഇതേക്കുറിച്ച് പ്രതികരിക്കാന് സര്‍ക്കാര് തയാറായില്ല. ഈ റിപ്പോര്‍ട്ടിന്റെ പശ്ചാത്തലത്തില് വരും ദിവസങ്ങളില് പൗണ്ട് ദുര്‍ബലമാകുമെന്ന് റിപ്പോര്‍ട്ട്. അങ്ങനെ വന്നാല് മലയാളികളടക്കമുള്ളവര്‍ക്ക് വന് തിരിച്ചടിയാകും ഉണ്ടാവുക.\nഇതിനിടെ യൂറോപ്യന് കുടിയേറ്റക്കാരെ വേണ്ടാത്ത ബ്രിട്ടണുമായി യൂറോപ്യന് യൂണിയന് എന്തിനാണ് വ്യാപാര ബന്ധമെന്ന് ബ്രിട്ടീഷ് പ്രധാനമന്ത്രിയോട് ഫ്രഞ്ച് പ്രസിഡന്റ് ഫ്രാങ്കോയിസ് ഒളാന്തെ ചോദിച്ചു. ബ്രക്‌സിറ്റും യൂറോപ്യന് വ്യാപാരവും ഒരുമിച്ച് പോകില്ലെന്നും അദ്ദേഹം വ്യക്തമാക്കി. ഇതോടെ ബ്രിട്ടീഷ് സമ്പദ് വ്യവസ്ഥ വീണ്ടും ആശങ്കയിലായി. ബ്രക്‌സിറ്റ് ചര്‍ച്ചകള് വേഗത്തില് ആരംഭിക്കണമെന്നും അദ്ദേഹം തെരേസ മേയോട് അദ്ദേഹം ആവശ്യപ്പെട്ടു. യൂറോപ്യന് യൂണിയനുമായി വ്യാപാരം തുടരണമെങ്കില് കുടിയേറ്റം അനുവദിച്ചേ മതിയാകൂവെന്ന് അദ്ദേഹം കര്‍ശനനിലപാട് സ്വീകരിച്ചു. ഫ്രാന്‍സിന്റെ നിലപാട് ബ്രിട്ടന് തിരിച്ചടിയായിരിക്കുകയാണ്.\nഅതേസമയം, വേണ്ടി വന്നാല് അണുവായുധം പ്രയോഗിക്കാന് മടിക്കില്ലെന്ന് തെരേസാ മേയിയുടെ തീരുമാനവും രാജ്യത്തെ ആശങ്കയിലാക്കി. രാജ്യത്തിനെതിരേ ഉപരോധം ഏര്‍പ്പെടുത്താന് പോലും പര്യാപ്തമായ നിലപാടാണ് തെരേസ കൈക്കൊണ്ടിരിക്കുന്നതെന്ന് വിദഗ്ധര്. ഇതോടെ കൂനിന്‍മേല് കുരുപോലെയായി രാജ്യത്തിന്റെ അവസ്ഥ. ബ്രിട്ടീഷ് പാര്‍ലമെന്റില് ട്രൈഡന്റ് ആണവായുധ പ്രതിരോധപദ്ധതിയുടെ പുനരുജ്ജീവനം സംബന്ധിച്ച ചര്‍ച്ചയ്ക്കിടെയാണ് പ്രധാനമന്ത്രി നിലപാടു വ്യക്തമാക്കിയത്.\nഇതൊന്നും പോരാതെ മറ്റു ചില വാര്‍ത്തകളും പുറത്തു വന്നു. ബ്രക്‌സിറ്റിന് രാജ്യത്തിന്റെ വിവിധ ഭാഗങ്ങളില് വംശീയാക്രമണം വ്യാപകമാണ്. മറ്റ് യൂറോപ്യന് ജനതയ്ക്കും ഇന്ത്യക്കാരടക്കമുള്ളവര്‍ക്കുമെതിരേയാണ് പ്രധാനമായും ആക്രമണം റിപ്പോര്‍ട്ട് ചെയ്തത്. ബിബിസി റിപ്പോര്‍ട്ടറായ ഇന്ത്യക്കാരി സീമയ്‌ക്കെതിരേ വരെ വംശീയാതിക്രമണം ഉണ്ടായിരുന്നു. ഇപ്പോള് പുറത്തുവരുന്ന കണക്ക് പ്രകാരം ബ്രക്‌സിറ്റിന് ശേഷം രാജ്യത്ത് ഇതുവരെ 6193 വംശീയാക്രമണങ്ങളാണ് റിപ്പോര്‍ട്ട് ചെയ്തത്. ഇംഗ്ലണ്ട്, വെയ്ല്‍സ്, വടക്കന് അയര്‍ലന്‍ഡ് എന്നിവിടങ്ങളിലാണ് ഏറ്റവുമധികം ആക്രമണം ഉണ്ടായത്. ബ്രക്‌സിറ്റ് ഫലം വന്ന് നാലാഴ്ചയ്ക്കുള്ളിലാണ് ഇത്രയും ആക്രമണം ഉണ്ടായതെന്നത് എല്ലാവരേയും ആശങ്കയിലാക്കുന്നു.\nശാരീരിക ഉപദ്രവം, ആക്രമണം, അപമാനിക്കുന്ന തരത്തിലുള്ള വാക്കുകളുപയോഗിക്കുക, ദേഹത്തേക്ക് തുപ്പുക തുടങ്ങിയ വംശീയ അധിക്ഷേപങ്ങളാണ് പ്രധാനമായും റിപ്പോര്‍ട്ട് ചെയ്തത്. അതേസമയം, റിപ്പോര്‍ട്ട് ചെയ്യാത്ത കേസുകള് കൂടി കണക്കിലെടുത്താല് പതിനായിരം കടക്കുമെന്ന് പൊലീസ് അധികൃതര്. വംശീയാക്രമങ്ങള് ഒരു കാരണവശാലും വച്ചു പൊറുപ്പിക്കാന് കഴിയില്ലെന്ന് നാഷണല് പൊലീസ് ചീഫ് കൗണ്‍സില് അറിയിച്ചു. ഇത്തരക്കാര്‍ക്കെതിരേ കര്‍ശന നടപടി സ്വീകരിക്കും. ജനങ്ങളുടെ സുരക്ഷ ഉറപ്പാക്കാന് പൊലീസ് ശക്തമായ നടപടി സ്വീകരിച്ചുവരികയാണ്. പ്രതികള്‍ക്കെതിരേ ശക്തമായ നടപടിയാണ് കൈക്കൊള്ളുന്നത്. ബ്രക്‌സിറ്റ് വന്ന് ആദ്യ രണ്ടാഴ്ച മാത്രമാണ് ഇത്തരം അക്രമങ്ങള് കൂടുതലായി റിപ്പോര്‍ട്ട് ചെയ്തതെന്നും ഇപ്പോള് ഇതില് സാരമായ കുറവ് രേഖപ്പെടുത്തിയതായും ഇവര് അറിയിച്ചു. വരും ദിവസങ്ങളില് അക്രമസംഭവങ്ങളുടെ എണ്ണത്തില് കുറവ് പ്രതീക്ഷിക്കുന്നതായും ഇവര് അറിയിച്ചു.\nയൂറോപ്യന് യൂണിയനുമായുള്ള ബന്ധം അവസാനിപ്പിച്ചതോടെ ബ്രിട്ടനുമായി വ്യാപാര കരാറുകളില് ഏര്‍പ്പെടാന് രാജ്യങ്ങളുടെ നീണ്ട നിരയാണ്. ഓസ്‌ട്രേലിയയാണ് ഇതിന് തുടക്കം കുറിച്ചത്. ബ്രിട്ടനുമായി സ്വതന്ത്ര വ്യാപാര കരാര് ഉണ്ടാക്കാന് താത്പര്യമുണ്ടെന്ന് ഓസ്‌ട്രേലിയ അറിയിച്ചിരുന്നു. ഇതിനു പിന്നാലെയാണ് ഇപ്പോള് ജിസിസി രാജ്യങ്ങള് രംഗത്തെത്തിയിരിക്കുന്നത്. ബ്രിട്ടനുമായി സ്വതന്ത്ര വാണിജ്യ കരാറില് ഏര്‍പ്പെടാന് താത്പര്യമുണ്ടെന്ന് ജിസിസി രാജ്യങ്ങള് അറിയിച്ചു. ബ്രക്‌സിറ്റിനു ശേഷം ബ്രിട്ടനില് ചേര്‍ന്ന രണ്ടാമത് സാമ്പത്തിക ഫോറത്തിലാണ് സ്വതന്ത്ര വാണിജ്യ കരാറില് ഏര്‍പ്പെടുന്നതിന് കൂടുതല് അനുകൂല ചര്‍ച്ചകളോടെ മാര്‍ഗനിര്‍ദേശങ്ങള് മുന്നോട്ടുവച്ചത്.\nഎന്തായാലും, നല്ല നാളെകളാണ് വരാനിരിക്കുന്നതെന്നു പ്രതീക്ഷിക്കാം. പ്രവാസികള് പ്രതീക്ഷിച്ചതുപോലെ സുഖകരമായ അന്തരീക്ഷം ബ്രിട്ടനില് ഉണ്ടാകുമെന്നു കരുതാം. കൂടുതല് തൊഴിലസരങ്ങളും കുടിയേറ്റക്കാര്‍ക്ക് അനുകൂല സാഹചര്യങ്ങളുമൊരുക്കി പ്രധാനമന്ത്രി തെരേസാ മേ മാതൃകയാകുമോ എന്ന കാര്യം അറിയാനായി ക്ഷമയോടെ കാത്തിരിക്കാം.


Monday 29 January 2018 2:00 am IST\nകഞ്ചാവ് മാഫിയ ന്യൂനപക്ഷ മോര്‍ച്ച അയര്‍ക്കുന്നം പഞ്ചായത്ത് കമ്മറ്റി പ്രസിഡന്റിനെയും കുടുംബത്തെയും വീടുകയറി ആക്രമിച്ചു.\nഅയര്‍ക്കുന്നം: കഞ്ചാവ് മാഫിയ ന്യൂനപക്ഷ മോര്‍ച്ച അയര്‍ക്കുന്നം പഞ്ചായത്ത് കമ്മറ്റി പ്രസിഡന്റിനെയും കുടുംബത്തെയും വീടുകയറി ആക്രമിച്ചു.\nഅമയന്നൂര് ഉതുപ്പാന് പറമ്പില് ഒ.എം.ഐപ്പിന്റെ വീടാണ് ആക്രമിച്ചത്.്.ഇവര് പാമ്പാടി താലൂക്ക് ആശുപത്രിയില് ചികിത്സയിലാണ്,ശനിയാഴ്ച രാത്രി 11 മണിയോടെയാണ് സംഭവം. കഞ്ചാവ് മാഫിയയുടെ പ്രവര്‍ത്തനങ്ങളെ എതിര്‍ത്തതിന്റെ പേരില് ശശി, അശ്വാരൂഡന്, ദശ്വാനന്ദന് എന്നിവരുടെ നേതൃത്വത്തില് ഒരു സംഘം ആളുകള് വീടിന്റെ ഗേറ്റ്്് ചവിട്ടി തുറന്നു അകത്തുകടന്നു ഐപ്പിനെ ആക്രമിക്കുകയായിരുന്നു. വടിയും കല്ലും കമ്പി വടിയുമായി. എത്തിയ ആക്രമിസംഘം ഐപ്പിനെ അടിച്ചു വീഴ്ത്തി. തടയാന് ചെന്ന ഭാര്യ അന്നമ്മയെയും ആക്രമിച്ചു.ശബ്ദം കേട്ടെത്തിയ സഹോദരന്റെ ഭാര്യ റീനയെ വടിക്ക്്് ആക്രമിച്ചു.മര്‍ദ്ദനത്തില് അവശരായ ഇവരെ നാട്ടുകാരാണ് ആശുപത്രിയില് എത്തിച്ചത്്. അമയന്നൂരും പരിസരത്തും കഴിഞ്ഞ കുറെ നാളായി കഞ്ചാവ് മാഫിയയുടെ പ്രവര്‍ത്തനം സജീവമാണ്. ആളൊഴിഞ്ഞ പ്രദേശവും റബ്ബര് തോട്ടവും സ്‌കൂളും കേന്ദ്രീകരിച്ചാണ് ഇവര് കഞ്ചാവു വില്‍പ്പന നടത്തുന്നത്‌സംഭവത്തില് അയര്‍ക്കുന്നം പോലീസ് കേസെടുത്തു.\nഅയര്‍ക്കുന്നം മേഖലയില് കഞ്ചാവ് മാഫിയ പിടിമുറുക്കുന്നു\nവിഷു ആഘോഷത്തിന് ക്ഷേത്രങ്ങള് ഒരുങ്ങി\nമാണിയോടുള്ള ആദരമായി വ്യാഴാഴ്ച പാലായില് ഹര്‍ത്താല്\nകാസര്‍കോട്ട് കഞ്ചാവ് മാഫിയക്കാര് തമ്മില് വെടിവയ്പ്; ഒരാള്‍ക്ക് പരിക്ക്\nവികലാംഗനായ ബിജെപി നേതാവിനെ വധിക്കാന് ശ്രമം; വെപ്പുകാല് വെട്ടിയരിഞ്ഞു\nരണ്ടു യുവാക്കളെ കഞ്ചാവ് മാഫിയാസംഘം ടിപ്പറിടിച്ച് വീഴ്ത്തി വെട്ടിക്കൊന്നു\nകഞ്ചാവ് വില്‍പന: ഗൃഹനാഥനെ വെട്ടിപ്പരിക്കേല്‍പ്പിച്ച ആറംഗ സംഘം റിമാന്റില്


Kerala Catholic Community കേരളത്തിലെ കത്തോലിക്കാസമൂഹം: സീറോ മലബാര് സഭ ചീഞ്ഞുനാറുന്നു?\nഅന്തശ്ചിദ്രങ്ങളില് നശിക്കുന്ന സീറോ മലബാര് സഭ\nസഭയിലെ വെട്ടിപ്പിടിക്കലുകളും തന്മൂലം ഉള്ള അന്തഛിദ്രങ്ങളും സഭ മുഴുവനിലും ദുര്‍ഗന്ധം വമിപ്പിച്ച് കൊണ്ടിരിക്കുന്നു. പല പ്രശ്‌നങ്ങളും പ്രാദേശികമായി തീര്‍പ്പാക്കുവാന് കഴിയാത്തവിധം പഴുത്ത് വൃണമായിരിക്കുന്നു. സഭയുടെ യഥാര്‍ത്ഥ പ്രശ്‌നം പുറമെ നിന്നല്ല, ഉള്ളിലുള്ളവരില് നിന്ന് തന്നെയാണ്. സഭയുടെ ശത്രുക്കള് സഭയ്ക്കുള്ളില് തന്നെ. അത്തരം പ്രശ്‌നങ്ങളെയും പ്രശ്‌നക്കാരെയും ബുദ്ധിയും വിവേകവും ഉപയോഗിച്ച് കൈകാര്യം ചെയ്യുന്നതിലാണ് സഭാനേതൃത്വത്തിന്റെ പ്രസക്തിയും പ്രാഗത്ഭ്യവും എന്നുള്ള ജൂണ് 13 ലെ സത്യദീപം എഡിറ്റോറിയല് ശ്രദ്ധേയമായി.\nകേരളസുറിയാനി സഭയ്ക്കുള്ളിലെ ചീഞ്ഞുനാറുന്ന പ്രശ്‌നങ്ങളില് ചിലതായ ഞാറയ്ക്കല് സ്‌കൂള് പ്രശ്‌നവും തലോര് ഇടവകമാറ്റ പ്രശ്‌നവും സത്യദീപത്തില് പ്രത്യേകം പ്രസ്താവിച്ചിരിക്കുന്നു. അതില് പറയുന്നതുപോലെ ഇക്കാര്യങ്ങള് ബന്ധപ്പെട്ട എല്ലാ കക്ഷികളുമായി ഒരു മേശയ്ക്കു ചുറ്റുമിരുന്ന് യഥാര്‍ത്ഥ്യബോധത്തോടെ കൈകാര്യം ചെയ്യുന്നതിലുള്ള സഭാനേതൃത്വത്തിന്റെ അലംഭാവമാണ് പ്രശ്‌നങ്ങളെ ഇത്രത്തോളം രൂക്ഷമാക്കിയത്. തലോര് പ്രശ്‌നത്തില് മാര് വര്‍ക്കി വിതയത്തില് നിയോഗിച്ച മെത്രാന്‍സമിതി യഥാര്‍ത്ഥ വസ്തുതകള് അവഗണിച്ച് തൃശൂര് രൂപതാകേന്ദ്രത്തിന്റെ സത്യസന്ധമല്ലാത്ത പ്രസ്താവനമാത്രം മുഖവിലയ്ക്ക് എടുത്തത് ഇതിനൊരുദാഹരണമാണ്. മെത്രാന്‍സമിതി തലോരിലെത്തി വിശ്വാസികളെ കാണുമെന്ന് പ്രസ്താവന ഉണ്ടായെങ്കിലും, തലോരിലെത്തിയത് സമിതിയല്ല, സമിതിയുടെ നീതിപൂര്‍വ്വകമല്ലാത്ത തീരുമാനമായിരുന്നു (തൃശൂര് രൂപതാ ബുള്ളറ്റിന് മാര്‍ച്ച് 2011). തലോര് പ്രശ്‌നത്തിന്റെ അടിസ്ഥാനം ഇടവകമാറ്റത്തെക്കുറിച്ച് മെത്രാന് വിശ്വാസികളുടെ അഭിപ്രായം അന്വേഷിച്ചില്ല എന്നതാണ്. അത് വളരെ ഗൗരവമായ പ്രശ്‌നമാണ്, മെത്രാന്റെ ഭാഗത്തുനിന്നുള്ള തെറ്റാണ്. സ്വകാര്യനേട്ടങ്ങളും ദുരഭിമാനവും അധികാരപ്രമത്തതയും കൈവെടിഞ്ഞാല് പ്രശ്‌നങ്ങള് നീതിപൂര്‍വ്വം പരിഹരിക്കാനാകും. അല്ലാത്തപക്ഷം സീറോ മലബാര് സഭ ദാരുണമായി നശിക്കും. നാശത്തിന്റെ എല്ലാ ലക്ഷണങ്ങളും സഭയില് വര്‍ദ്ധമാനമായി കണ്ടുകൊണ്ടിരിക്കുകയാണ്.\nസഭയെ പടുത്തുയര്‍ത്താന് കടപ്പെട്ടവരായ കേരള കത്തോലിക്കാ മെത്രാന്മാരുടെ ഇക്കഴിഞ്ഞ സമ്മേളനം ലക്ഷ്യം വച്ച് ചര്‍ച്ച ചെയ്തത് രാഷ്ട്രനിര്‍മ്മാണവും ജനാധിപത്യസംരക്ഷണവുമായിരുന്നു. ഇത് കേട്ടപ്പോള് ലജ്ജ തോന്നി. സഭയെ സത്യത്തിലും നീതിയിലും ദൈവസ്‌നേഹത്തിലും ക്രിസ്തീയ കൂട്ടായ്മയിലും വളര്‍ത്തുന്നതിലുപരി സഭയ്ക്ക് ചെയ്യാവുന്ന മറ്റൊരു രാഷ്ട്രനിര്‍മ്മാണമില്ല. ക്രിസ്ത്യാനികളും ക്രിസ്തീയ കുടുംബങ്ങളും നന്നായാല് സഭയും രാഷ്ട്രവും നന്നാവും. പക്ഷേ സഭയില് ഇന്ന് കാണുന്നത് എന്താണ്? സഭയാകുന്ന കുടുംബത്തെ പരിപാലിക്കാന് നോക്കാതെ നാട് നന്നാക്കാന് നടക്കുന്ന അജപാലകര്! സ്വന്തം കണ്ണിലെ തടി കാണാതെ അന്യന്റെ കണ്ണിലെ കരട് എടുക്കാന് ശ്രമിക്കുന്ന ഹതഭാഗ്യര്! അജഗണത്തെ ദാരുണമായ കഷ്ടതകളില് അമര്‍ത്തി സമൂഹത്തില് നല്ല ഇടയനായി അഭിനയിക്കുന്നവര്! തലോരിലെ മതമര്‍ദ്ധനത്തിലൂടെ ദാരുണമായി മുറിവേറ്റവരെ കഴിഞ്ഞ അഞ്ച് വര്‍ഷത്തിനിടയില് ഒരിക്കല് പോലും രൂപതാധ്യക്ഷന് തിരിഞ്ഞുനോക്കിയിട്ടില്ല! തലോരും ഞാറയ്ക്കലും കൊട്ടേക്കാടും ഒല്ലൂരും സിനിമ സംവിധായകര് കണ്ണു വെച്ചിരിക്കുന്നതായി കേള്‍ക്കുന്നു. കന്യാസ്ത്രീ മഠത്തിലെ അക്രമങ്ങളും അരമനമുറ്റത്ത് സ്വാമിയച്ചന്റെ അറസ്റ്റും പോലീസ് കാവലില് സിമിത്തേരി കുര്‍ബ്ബാനകളും കൊട്ടേക്കാട് പള്ളിക്കകത്തെ കൂട്ടത്തല്ലും അതുപോലെ പലതും കാണികള്‍ക്ക് ഹരമാകും. സീറോ മലബാര് സഭ വട്ടപൂജ്യമാകാന് ഇതിലുപരി എന്താണ് വേണ്ടത്. എല്ലാം എതിര് സാക്ഷ്യങ്ങള്. സഭനശിക്കുന്നതിന്റെ ലക്ഷണങ്ങള്! സത്താന്റെ ശക്തിയേറിയ പ്രലോഭനങ്ങളെ ജയിക്കാന് സഭാനേതൃത്വം രക്ഷകന്റെ കരം പിടിച്ച് മുന്നേറേണ്ടിയിരിക്കുന്നു. സഭാധികാരികള് കണ്ണു തുറക്കുമോ?\nKuttichira P.O., 680 724.\nPh: 949 717 9433.


ശ്വസിക്കാന് പറ്റാതെ, മണ്ണിനടിയില് പെട്ട് 15 സെക്കൻഡുകള് കൊണ്ട് അവര് മരിച്ചിരിക്കാം; കവളപ്പാറ ഉരുള്‍പൊട്ടലില് മൃതദേഹങ്ങള് പോസ്റ്റ്‌മോര്‍ട്ടം ചെയ്ത ഡോക്ടര്‍മാര്, ഇന്ന് ജിപിആർ സംവിധാനം ഉപയോഗിച്ച് തിരച്ചിൽ - Malayalam UKMalayalam UK\nശ്വസിക്കാന് പറ്റാതെ, മണ്ണിനടിയില് പെട്ട് 15 സെക്കൻഡുകള് കൊണ്ട് അവര് മരിച്ചിരിക്കാം; കവളപ്പാറ ഉരുള്‍പൊട്ടലില് മൃതദേഹങ്ങള് പോസ്റ്റ്‌മോര്‍ട്ടം ചെയ്ത ഡോക്ടര്‍മാര്, ഇന്ന് ജിപിആർ സംവിധാനം ഉപയോഗിച്ച് തിരച്ചിൽ\nby News Desk6| August 17, 2019 5:08 am\nകവളപ്പാറയിൽ ഉണ്ടായ ഉരുള്‍പൊട്ടലില് അകപ്പെട്ടവർ അതിവേഗം മരിക്കാനാണ് സാധ്യതയെന്ന് മൃതദേഹങ്ങള് പോസ്റ്റ്‌മോര്‍ട്ടം ചെയ്ത ഡോക്ടര്‍മാര് . മഞ്ചേരി മെഡിക്കല് കോളേജിലെ നാല് ഡോക്ടര്‍മാരാണു മൃതദേഹങ്ങള് പോസ്റ്റ്മോര്‍ട്ടം ചെയ്യുന്നത്. ഇപ്പോഴും മൃതദേഹങ്ങള് കണ്ടെത്തുന്നുണ്ട്. മഞ്ചേരി മെഡിക്കല് കോളേജിലെ ഡോക്ടര് സഞ്ജയ്, ഡോക്ടര് അജേഷ്, ഡോക്ടര് പാര്‍ഥസാരഥി, ഡോ. ലെജിത്ത് എന്നിവരാണു സംഘത്തിലുള്ളത്. ടൗണിലെ മസ്ജിദുല് മുജാഹിദ്ദീന് പള്ളിയിലെ പ്രാര്‍ഥനാമുറിയിലാണ് പോസ്റ്റ്മോര്‍ട്ടം നടക്കുന്നത്.\nഭാരമുള്ള എന്തോ ഒന്നു ദേഹത്തു വന്നടിഞ്ഞ രീതിയിലാണ് മൃതദേഹങ്ങള് കാണപ്പെട്ടത്. ശ്വസിക്കാന് പറ്റാതെ, മണ്ണിനടിയില് പെട്ട് 15 സെക്കന്റുകള് കൊണ്ട് അവര് മരിച്ചിട്ടുണ്ടാകും.മിക്കവരുടെയും വായില് മണ്ണും ചെളിയും കാണപ്പെട്ടിരുന്നു. പലതും ജീര്‍ണിച്ചിരുന്നു. ചിലതില് ആഴത്തിലുള്ള മുറിവുകളുണ്ടായിരുന്നു. ഒരുപാട് വേദന സഹിച്ചായിരിക്കില്ല അവര് മരിച്ചത്. അതു മാത്രമാണ് ആശ്വാസം.’- ഡോക്ടര്‍മാരിലൊരാള് പറഞ്ഞു. ഇതുവരെ മുപ്പതോളം പേരുടെ മൃതദേഹങ്ങളാണ് പോസ്റ്റ്മോര്‍ട്ടം ചെയ്തത്. അബോധാവസ്ഥയിലാകും പലരുടെയും മരണമെന്നും പോസ്റ്റ്മോര്‍ട്ടം ചെയ്ത ഡോക്ടര്‍മാര് പറയുന്നു.\nപല മൃതദേഹങ്ങളും ജീര്‍ണിച്ചതിനാലും എണ്ണം കൂടുതലായതിനാലും രാത്രി വൈകിയും പോസ്റ്റ്മോര്‍ട്ടം നീണ്ടുപോകുന്നുണ്ടെന്ന് അവര് പറയുന്നു. അവര് ഏറ്റവുമധികം നന്ദി പറയുന്നത് പോസ്റ്റ്മോര്‍ട്ടം ചെയ്യാന് സ്ഥലം വിട്ടുതന്ന പള്ളിക്കമ്മിറ്റിക്കാര്‍ക്കാണ്.നാട്ടുകാരും വോളണ്ടിയേഴ്സും പൊലീസുമെല്ലാം എല്ലാക്കാര്യങ്ങള്‍ക്കും സഹകരിക്കുന്നുണ്ടെന്ന് അവര് പറയുന്നു.\nഇന്ന് ജിപിആർ സംവിധാനം ഉപയോഗിച്ച് തെരച്ചിൽ നടത്തും.\nചതുപ്പ് പ്രദേശങ്ങളിൽ ഡ്രോണുകൾ ഉപയോഗിച്ച് നിരീക്ഷണം നടത്തുന്നുണ്ട്. ഏഴുപേർക്കായി തെരച്ചിൽ തുടരുന്ന പുത്തുമലയിലും റഡാർ എത്തിക്കാനാണ് ശ്രമം.\nഹൈദരാബാദിൽ നിന്നുള്ള ആറംഗ ശാസ്ത്രജ്ഞരുടെ സംഘം ഉച്ചയോടെ കവളപ്പാറയിലെത്തും. ഇതുവരെ 38 മൃതദേഹങ്ങളാണ് കണ്ടെടുത്തത്. ഇനി 21 പേരെ കൂടി കണ്ടെത്താനുണ്ട്. മന്ത്രി എ കെ ബാലൻ ഇന്ന് കവളപ്പാറയിലെ ദുരിതാശ്വാസ ക്യാമ്പുകള് സന്ദർശിക്കും. പത്തിലേറെ മണ്ണുമാന്തി യന്ത്രങ്ങൾ ഉപയോഗിച്ചാണ് തെരച്ചിൽ. മഴ മാറി നിൽക്കുന്നതും തെരച്ചിൽ വേഗത്തിലാക്കിയിട്ടുണ്ട്.\nSource URL: http://malayalamuk.com/kavalappara-gpr-serching/


വ്യത്യസ്ഥമായ വിവാഹസമ്മാനം; വധൂവരന്മാർക്ക് വിവാഹ സമ്മാനമായി അതിഥികൾ രക്തദാനം നടത്തി - ഇ വാർത്ത | evartha\nവ്യത്യസ്ഥമായ വിവാഹസമ്മാനം; വധൂവരന്മാർക്ക് വിവാഹ സമ്മാനമായി അതിഥികൾ രക്തദാനം നടത്തി\nവധൂവരന്മാർക്കുള്ള വിവാഹ സമ്മാനമായി അതിഥികൾ രക്തദാനം നടത്തി. വഡോദരയിൽ നടന്ന വിവാഹ സൽകാരത്തിൽ പങ്കെടുത്ത അതിഥികളാണ് വിവാഹ സമ്മാനമായി രക്തദാനം നടത്തിയത്. ഡോക്ടർ ഭേശാനിയയാണ് തന്റെ മകളുടെ വിവാഹ ദിനത്തിൽ രക്തദാനത്തെ കുറിച്ച് പ്രചാരണം നടത്തി വ്യത്യസ്ഥനായത്.\nവിവാഹത്തിന് പങ്കെടുത്ത 370 ലേറെ അതിഥികൾ രക്തദാനം ചെയ്തതായാണ് കണക്ക്.\nഡോക്ടർമാരായ തന്റെ മകളേയും മരുമകനേയും കൊണ്ട് രക്തദാനം ചെയ്യിക്കുകയും. അവിടെ കൂടിയിരുന്ന അതിഥികൾക്ക് രക്തദാനത്തിലൂടെ ജിവൻ രക്ഷിക്കുന്നതിന്റെ ആവശ്യകത മനസിലാക്കി കൊടുക്കാൻ കഴിഞ്ഞതും. തങ്ങൾക്ക് കിട്ടിയ ഏറ്റവും വലിയ വിവാഹ സമ്മാനമാണെന്ന് ഭേഷനി പറഞ്ഞു.\nതന്റെ മകൾക്ക് സ്വർണ്ണവും മറ്റു അമൂല്യ സമ്മാനങ്ങളും നൽകുന്നതിന് പകരം. ഇരുവരേയും രക്തദാനം നടത്തുമെന്നും പെൺഭ്രൂണ ഹത്യയെ എതിർക്കുമെന്നും. ഒരിക്കലും പുകയില ഉല്പന്നങ്ങൾ ഉപയോഗിക്കില്ലെന്നും കൂടാതെ അവയവദാനവും രക്തദാനവും നടത്തുന്നതിന് മറ്റുള്ളവരെ പ്രോൽസാഹിപ്പിമെന്നും വധൂവരന്മാരെ കൊണ്ട് പ്രതിജ്ഞ ചെയ്യിച്ചതായും അദ്ദേഹം പറഞ്ഞു.\nഈ സംഭവത്തെ ഡോക്ടർ ഭേശാനി ഗിന്നസ് ബുക്കിലും ലിംക ബുക്കിലും രജിസ്റ്റർ ചെയ്തിട്ടുണ്ട്.